
The romance of Blonde of Oxford and Jehan of Dammartin
De sens, de richesse, d'avoir ; Car cascuns monstre son savoir Miex en autre pais qu'el sien.
Et plus tost en Anent à grant bien.
Quant povres jentiex hom demeure En son pais une seule heure.
On H devroit les iex crever ; Car il ne fait fors que grever Lui et tous ses parens, qui l'aiment ; Et li autre caitif le claiment, 30
Et eskievent sa compaignie.
Li homm, qui demeure en tel vie.
Est d'oneur aquerre perecheus Et chaitis et maleureus ; Ou pour s'ame sauver se rende.
Ou à honeur conquerre entende.
S'il dist, " Je ne sai ù aler," De çou le doit-on moût blasmer.
Car cascun jor ot-on retraire C'on a de bone gens afaire 40
Outre mer ou en le Mourée, Ou en mainte estrange contrée.
Et cist dont je ce conte fas Si preceus estre ne vost pas, Ains ala en estrange terre Pour preu et pour honnour conquerre, Honeur cacha, à honeur vint ; Or vous dirai comment c'avint.
Il ot un chevalier en France, Qui ot esté de grant vaillance 50
Tant comme il les armes maintint ;
Mais par aage ki li vint
Fu à son hostel demeurés,
De ses voisins fu honerés
Por le bon ostel qu'il tenoit.
Moût bonne dame à famé avoit,
Dont il eût enfans dusk'à .vi.,
.ij. filles et .iiij. fix vis.
Tere avoit bien .v'^. livrées,
Se toutes fuissent délivrées 60
De detes et d'assenemens.
En sa jonèche a fait despens
Pour les tournois k'il maintenoit,
Dont or volentiers s'aquitoit.
Sa tere estoit à Dant-^Iartin ;
lUuec estoit soir et matin.
Ses ainsnés fiex ot non Jelians,
Sages, courtois et biaus et grans,
Son éage à .xx. ans puis prendre.
Cil Jehans vaut à lionour tendre : 70
Sa mère que envillir * voit
Et son père qui moût devoit ;
Ses sereurs, ses frères aussi,
Voit que tuit sont avocques li.
Un jour pensa que son tans pert :
Assés ert ki son père sert
Sans lui ; si li vint entaient,
Com cil qui n'eut pas le cuer lent,
* Perhaps euviellir.
Qu'il s'en iroit en Engletere.
Ne veut pas despendre la tère> 80
Que ses pères tient, folement,
Ains conquerra, s'il puet, plus grant.
Ainsi comme il pensa le fist.
A son père et à sa mère dist L'emprise que il voloit faire.
Onques ne l'en porent retraire Pour riens qu'il li seussent dire.
Dont il eurent al cuer grant ire.
Jehans à tant son oirre atorne Il li samble que trop séjorne, 90
.j. cheval, sans plus, bien portant Et .XX. pri * tant seulement.
Et .j. garçon qui le sivra ; Tant, sans plus, mener en voira.
S'il volsist plus éust assés.
Mais il dist que trop est d'assés.
Puis a parlé à ses amis Et a à aus tous congié pris ; 8es frères, ses sereurs baissa.
Qui il pour lui plourant laissa. 100
Atant s'en part o son varlet.
Que on apeloit Robinet.
Sa mère et son père a laissiés Plourant et de courons plaissiés j Et il de son païs s'eslonge, Com cil qui le repos ne songe.
* Sic ; perhaps we ouglit to read et xx. sols pri.
Ne tina aius vint à Buuloiguc ;
Illuec pourcaclia sa besoigne
Tant que il eut quis .j. vaissel
Sur coi il passa le ruissel. 1 ' ^^
En une nef as marceans
Arriva au Douvre. Jelians
C'une nuit ii'i vaut séjorner,
Ain s fu montés à l'ajourner.
Vers Londres son chemin akeut
Car c'est la vile ù aler veut.
Un jour, si comme il cerainoit, Ataint un conte ki venoit
De besoigner de vers la mer
Et devoit à Londres aler, 120
Ou ert d'Engles li parlemens.
À sa maisnie enquist Jehans
Qui il ert, et il li contèrent :
La vérité n'i oublièrent,
Que c'ert li quens du Senefort,
D'un riche castel bel et fort.
Et quant Jehans l'a entendu,
À lui vient, plus n'a atendu :
En son françois l'a salué.
Et li quens n'i a delué, 130
Qui le françois seut bien entendre.
En France eut esté pour aprendre ;
Ains le bienviegne et li enquiert
Quant il de France partis si ert.
Et quel besoigne est venus querre,
Por coi il parti de sa terre.

Jehans li dist : " Sires, pour voir,
" De moi vous conterai le voir :
" Je sui un povre jentiex hom
" Qui n'a nul maistre se Diu non. 140
" Si passai la mer pour savoir
" Se je poroie un maistre avoir
" Qui le mien service aprcist,
" Et ki selonc çou me féist
" Que il verroit en mon servise."
" — Par foi ce vous vient de franchise,
" Fait li quens, que maistre querés !
" Se il vous plaist à moi serés
" Mes escuiers de mon hostel.
« — Grans mercis, sire, ne voel el. 150
" Moût me faites grant courtoisie
" Qui me retenés de maisnie.
" — Comment avés non biaus amis ?
" — Sire, Jehans me fu nons mis.
" — Jehan, dist li quens, amis ciers,
" Je vous retieng moût volentiers
" Des maintenant comme escuier."
Jehans l'en prist à merciier.
Ensi fu Jehans retenus.
Et il s'est si biau maintenus 160
Qu' ançois que à Londres venissent
Tuit si compaignon le chierissent.
A Londres vinrent .j. mardi ; .j. hostel bel et bien garni Eurent, ià li quens séjorna Tant ke li Parlemens dura.

Li quens mcnga avocc le roi,
Et Jehans servi devant soi,
Qui moût bel acointier se sot,
Ne se fist pas tenir pour sot. 1 "JO
De servir devant grant segnour
Ne trouvast-on servant millor.
Plus eourtois ne plus avenant,
N'en toutes coses plus servant.
Quant li Parlemens départis
Fu, si s'en est li quens partis
Pour aler vers Osenefort,
A grant joie et à grant déport.
Cevaucierent tant qu'il i vinrent,
Duskes là petit sejor tinrent. 180
La contesse bel les reçut,
Qui son segnour ama et crut.
Et li quens si li a conté
Li sens, la valour, la bonté
De Jehan, son servant nouvel.
La dame l'ot, moût l'en est bel,
Et dist : " Sire, se il est tex
" Que vout dites, si m'ait Dex,
" Requerre et priier vous vaurroie
" Qu'à votre fille et la moie
" Le méissiés pourli servir, 190
" Se il li venoit à plaisir.
" Car nous dui n'avons plus d'enfans
" Et s'est desoremais bien tans
" Qu'ele ait o li un escuier
" Qui sache devant li trenchier.
" — Certes, dame, respont li quens,
" Cis consax me sanle moût boens,
" Se il li plaist qu'il i voelle estre
" Miex m'en embelira son estre, 200
" Et je le saurai en peu d'eure."
Dont apèle, sans demeure,
Jehan, qui n'estoit mie loing,
Car il n'avoit pensé ne soing
Fors à son signorprès sivir
Pour sa volenté poursievir.
Quant il l'ot celé part ala.
Et li quens adont l'aparla
De cou qu'il orent devisé.
" Jehan, dist-il, entr' avisé
" Nous sommes, la contesse et moi, 210
" Que, s'il vous plaist, priier vous doi
" Que vous à ma fille soiiés.
" Et sachiés, se vous emploiiés
" Votre sens en li bien servir
" Mon gré en poriés desservir,
^' Ensement la gré la contesse.
" Mais or n'aiiés al cuer destrèce
" De faire çou que je vous di,
" Car pour vostre preu la vous pri. 220
" — Sire, Jehans a respondu, " Vostre gré ai bien entendu ; " De faire vostre volenté " Ves-moi prest et entalenté ; '^ Et moût me plaist, et bien me haite " Que moût grant honeur m'avés faite
" Sans plus de la requeste faire.
" Or me doinst Dix service faire
" De coi je puisse avoir vos grés.'^
Dist la dame : " Bien dit avés." 230
Et li quens forment l'en mercie,
Et de li bien servir li prie.
Puis l'ont mené devant leur fille.
Qui nature mie n'a ville,
Et li dient qu'à escuier
Li voelent ce françois baillier.
La damoisele bien l'ottroie
Et moût en a au cuer grant joie.
Or a Jehans en itel guise
Cangié son premerain servise. 240
A tant furent les tables mises
Et dessus les liestols assises ;
Si s'assist li quens premerains
Et puis li autre qui ains ains.
Et Jehans servi de trencier
Sa damoisele au cors legier.
La damoisele ot à non Blonde, Ce fu bien drois qu'en tout le monde Ne porta famé si bel chief .
Or ne vous soit d'escouter grief 250
Se je de li un poi paroil.
Il samble que tout si chevoil Soient de fin or reluisant, Et si lonc sont, qu'en déduisant, Li vont .ii. tours entor la teste.
Bien devroient mener grant feste

Les oreilles qui ce soustienent !
Si font-eles, qu'eles se tienent
De li servir apparillies,
Belles et blances et délies. 260
A près de son front vous renonce
Qu'il est blans, onis et sans fronce.
Desous le front sont si sorcil
Brunet et estroit et soutil.
D'entre les sorcix, à compas.
Muet ses nés, trop haut ne trop bas.
N'est par camuse ne bekue
De che l'a ses nés desfendue ;
Par entre ses biaus ex descent
Dusk'à son droit avenanment. 270
Et de ses iex que vous diroie ?
Trop de mon tans i meteroie
Se tout voloie deviser
Çou que on i puet aviser.
Il sont vair et cler et luisant
Et plain d'un regart atraiant.
Si soutil et si engigneus
Qu'il n'est nus, tant fust malineus.
Santés ne li fust revenue
S'il apercevoit sa véue. 280
A près tex ex avoit la fâche,
Qui sa biauté mie n'esface.
Plus vermelle que nule rose ;
Et en sa vermillece close
Avoit une couleur plus blance
Que n'est la noif deseur la brance.

Quant ele est nouvclc chéuc.
Si soutilment entr' abatue
S'est l'une couleurs dedens l'autre
Q'on ne set de l'une à l'autre 290
La quele à la millour partie
A ingalment Dix départie,*
La face al blanc et al vermeil.
De sa bouce me resmerveil.
Se Dix meismes ne la fist.
Comment nature s'entremist
De nule tel cose pourtraire.
Moût fu sages qui la sot faire.
Car ele est petite à compas.
Ses deux levretes ne sunt pas 300
Tenuenes, mais par raison grossètes
Et plus que graine vermilletes.
Quant ele les oevre .j. petit
Au mengié, u quant ele rit,
U quant il li plaist à parler,
Si puet on par mi esgarder
Uns petis dens qui s'entretienent
Et si d'un acort s 'entremènent
Que li uns l'autre point ne passe.
Et la coulors d'aus argent passe. 310
Quant ele dist aucune cose
Par quoi la bouchète est desclose.
De s'alaine ist si douce odeur
Que de bosme ne vient grigneur.
* MS. a ingalment a Dix départie.
Jamais nul courous cil n'auroit
Qui une fois la baiseroit.
Desous sa bouce a un menton,
Onques si bel ne vit nus hom,
Un peu fourcié et est plus blans
Que li solaus en esté tans. 320
Gorge ot bêle et bien agensie,
Que Dix meismes l'ot taillie,
Tenre et blance, longue, grassete
Ains mais ne fu tel gorge faite.
Ne quidiés que vaine ne os
I perent, jà nièrent si os.
Qui de bien près l'esgarderoit.
Quant ele vin rouge buvroit
On li verroit bien avaler.
Et par mi la gorge couler. 330
Le col dusk'à chevex derrière
A tout d'aussi faite manière
Comme sa gorge par devant.
De son cors mie ne me vant
Que tout le puisse deviser ;
Mais çou que j'en puis aviser
Vous retrairai-ge volontiers ;
Car nus ne doit estre laniers
De loer bone femme et bêle.
Li bras de cèle damoisele 340
Estoient lonc et bien assis ;
Si bêles mains comme à devis
Avoit, et mervelles biaus dois
Longues et déliés et drois.
Graille ert par costes et par flans,
Vous Fenclosissiés en .ij. gans.
Plus largete ert parmi le pis,
N'en valoit pas sa biauté pis.
Des mameletes qui li peignent
La cote un petit li aloignent, 350
Dont ele li est miex séans.
Duretés furent de printans.
Longue fu et droite et greslete
De pies et de gambes bien faite.
Ne fu trop crasse ne trop maigre,*
Ne de folement parler aigre ;
Que .xviij. ans n'avoit d'âge.
Un peu parroit à son langage
Que ne fu pas née à Pontoise.
Si fu sage simple et courtoise, 360
Que nus qui au main la véist
Le jour puis ne li meskéist
Se ne fust sans plus perpensée,
Tel vertu li ot Dix donée.
A tel maistre est Jehans remes,
Or se gart qu'il n'en ait grietes
Certes je cuicf que non fera.
Jà si bien ne s'i gardera
Qu'il n'en ait assés à souffrir
Tant com ses cuers pora souffrir. 370
* MS. " Ne fu grop crasse ne trop niagre;^' but the sensé and the rhyme require the two corrections that we hâve made. t MS. tuic.
Tant et plus bêle que ne conte Fu Blonde, la fille le conte.
Au mengar siet : Jehans la sert, Qui le cors a gent et apert.
Moût se paine de biau servir Pour le gré de tous desservir.* Ne sert par sa dame sans plus, Mais chà et là et sus et jus.
Chevalier, dames, escuiers, Vallès, garçons et messagiers, 380
Et cascun veut faire son gré ; Ainsi conquiert de tous le gré.
Il set moût bien espiier l'eure Qu'il chascun serve et honeure ; En tel point que jà pis servie N'en ert Blonde la bien taillie.
Après manger lavent t leurs mains, Puis s'en vont juer, qui ains ains.
Ou en forés ou en rivières.
Ou en déduis d'autres manières. 390
Jehans au quel que il veut va Et quant il revent souvent va Jouer es chambres la contesse, O les dames, qui en destrèce Le tienent d'aprendre françois.
Et il fait et dist com courtois Quanqu'eles li voelent priier, Com cil qui bien s'en seut aidier.
* MS. desêevir. t MS. lèvent.
De jus de cambres seut assés,
D'esches, de tables et de dés, 400
Dont il sa damoisele esbat,
Souvent li dist eschek et mat.
De maint jeu à juer l'aprist,
Et en railleur françois le mist
Qu'ele n'estoit quant à li vint.
Par quoi ele moût cliier le tint.
Car il met son pooir de faire
Quanqu'il cuide qu'il li puist plaire.
.1. peu de tans fu moût à aise,
Qu'avis li est c'a chascun plaise 410
Çou qu'il fait, qu'il dist et qu'il veut.
Mais pour çou pas en lui ne keut
Desdaing, orguel, il n'en a cure ;
Mais en mix servir met sa cure.
Si neis as envieus,*
Qui sont félon et anieus,
Tolt-il par son sens le parler.
Que il ne le puissent blasmer.
Se lontans tel vie menast
Ses afaires moût bien alast ; 420
Mais amours li mua son siège.
Plus court le tint que leu à piège,
Onques n'en soufFri tant Tristans
Comme il fist en un peu de tans.
Un jour t séoit Blonde au mengier, Jehans dut devant li trenchier
* Sic, the verse is incomplète. f MS. Ujur.
Comme il avoit en acoustume.
Mais tex cuide salir qui tume :*
Par aventure sa véue
Jeté à celi qu'il ot véue 430
Passé ot .xviij. semaines;
Mais onques mais à si grant paines
Ses ex arrière ne saca,
C'a par force à li les sacha
La grant biauté sa damoisele.
Tant entendi à tel querele
Que le trenchier en oublia
Si longuement qu'ele li a
Dit : " Jehan trenchiés, vous pensés."
A dont s'est Jehans repensés, 440
Si trence, et fu moût abaubis
Des mos qu'ele li avoit dis ;
Car onques mais deservement
Ne li convint faire commant.
Si se mervelle dont ce vint
C'orendroit ensi li avint.
Ses ex puis ce mot reposa.
Que plus regarder ne l'osa
Tant comme dura cis mengiers.
Si Fesgardast il volentiers 450
Plus que il ne fist onques mais,
Car il est de l'arc d'amours trais
Caus est en tel désirier
Dont il eut maint grant encombrier.
* Sic, instead of qui tumbc.

Cel jour puis ne la regarda, Dusk'à lendemain s'en garda Qu'ele fu au disner assise.
Adonc r'a Jehans paine mise À li servir si comme il seut
Mais li désirs, dont il se deut, 460
Li fait jeter les ex à celé Dont il esprent de l'estincele.
Si ententivment le regarde Que de riens ne se donne garde Fors sans plus de li esgarder.
Là seut-il son sens mal garder.
Car par cel fol regardement Dut morir sans recouvrement.
Du regart en tel penser vint Que de trencier ne li souvint. 470
Blonde, qui si le voit penser, De el penser le veut tenser ; Si li dist que il pense tost.
Mais il ne l'entent par si tost.
Puis li redist : " Jehan, trenchiés ! " Dormés-vous chi, ou vous songiés ?
" S'il vous plaist, donés m'a mengier ; " Ne ne welliés or plus songier." A cel mot Jehans l'entendi ; S'est tressalis tout autressi 480
Com cil qui en soursaut s'esveille.
De s'aventure s'esmerveille.
Tous abaubis tint son coutel.
Et quida trenchier bien et bel ;
CAMD. SOC. B
Mais de penser est si destrois
Que il s'est trenciés en .ij. dois;
Li sans en saut et il se liève.
Blonde le voit forment li griève.
Jehans, à un autre escuier,
Fist devant sa dame trenchier, 490
Puis s'en est en la chambre aies
De son premier sens tresalés.
D'un cuevrecief ses dois lia
Une damoisele qui a
Gourous de çou qu'il est bleciés,
A tant s'est sur un lit couciés
R'aler n'ose là où on sert.
Blonde, pour che qu'il ainsi pert
Tout son sens et sa contenance,
Moût a le cuer en grant balance. 500
Or a Jehans d'amours .j. saing, Ce fu son premerain gaaing.
Sur .j. lit se prent à complaindre D'amours qui li fait couleur taindre.
" A las, dist-il, dont puet venir " Che que je ne me puis tenir " En mon sens si com je soloie ?
*' Or voi-ge bien que je foloie " Quant par .ij. fois m'a jà repris " Ma dame, par qui je sui pris. 510
" Et Dix ! ai-ge son malvais gré " Quant je ne le servi à gré ?
" Je quic c'oil. A moi que monte " Que mes cuers mes iex à ce donte.
" Que il ne se poéent garder
" De li folement esgarder.
" Et n'est-ele pas ma pareille,
" Est-che amours qui me dourdelle ?
" Amours ? nenil. Ains est haïne
" Dont mi oel m'ont donné estrine. 520
" Mi oel donques sui-ge traï's
" Quant de ciaus sui envaïs
" Qui me déussent foi porter,
" De traïson les puis reter,
" Car traï m'ont si soutilment
" Que j'en arai le mort briement.
" Car en tel liu ai mis mon cuer
" Que jà pour morir, à nul fuer,
" N'en jehirai mot de ma bouce
" Ainsin sui navrés d'une escouche 530
" Qui bien est avoec mi contraire
" Car si me ses m'entouche atraire
" Qu'ele m'ocist, et si me plaist,
" Ne ne voel que jamais me laist.
" Mix aim morir que repentir
" Des max qu'il me convient sentir.
" Se morir m'estuet pour ma dame,
" Je croi bien que Dix metra m'âme
" En paradis, o les martirs,
" Car je serai d'amours martyrs. 540
" Las ! se je tant faire péusse
" Que tant de contenance eusse
" Que je la péusse servir,
" Bien m'en déusse à tant tenir
" En ne sui-ge o li cascun jor,
" En jeu, en feste et en séjor ?
" En ne sui ge en sa compaignie ?
" Que wel-je plus? certes folie.
" Fortune a envie de moi,
" Si me voet mètre en tel conroy 550
" Que je perde çou que j'ai d'aise,
" Et faire morir à malaise.
" Se la contesse s'aperçoit
" Ne li quens que ainsi me soit,
" N'ele aussi qui je doi servir,
" Mal porai lour gré desservir.
" Il me tenront à fol rausart,
" Si me baniront sur le hart ;
" Et bien sai qu'il n'en poront mais,
" Car si folement n'ama mais 560
" Nus hom, comme je voel amer.
" Et bien me doi pour fol clamer
" Qui aimme en lieu dont jà nus biens
" Ne me devra venir pour riens.
" Se li rois n'avoit point de famé
" Il penroit volentiers ma dame,
" Car contesse ert de Senefort.
" Je n'aurai par vaillant tant fort
" Comme ele aura de deniers d'or.
" Et s'ele n'avoit nul trésor 570
" Fors que, sans plus, sa grant biauté,
" Si seroit une roiauté
" À son aférant trop petite.
" Car je voi que Dix à eslite

" Li a donné tout en .j. mont,
" Çou que les autres, par le mont,
" Ont par raison et par mesure ;
" Onques ne s'en mesla nature,
" Dix mcisnie la niist en fourme :
" De tovite biauté a la forme ; 570
" Mar vi sa forme si fourmée !
" Car la mors m'en sera donnée.
*' Or n'i a mais fors del souffrir
" Tant com vie porai souffrir.
" Et quant la mort venra si vaigne,
" Je n'en puis faire autre bargaigne."
En tele balance est Jehans.
Quant on eut mengié par léans, Et il eurent lour mains lavées.
Si se sont les dames levées, 580
Puis vont en leur cambres seoir.
Mais Blonde va Jehan veoir ; Ele le trouva sur .j. lit. Mais si tost com Jehans le vit En peu d'eure se fu dréciés:
" Jehan, estes-vous moût bléciés, " Fait-ele, comment vous est-il ?
" — Certes, dame, fait-il, oil.
" Ne sai comment fui atrapés, " Je me sui dusk'à l'os colpés. 590
" Mais ne me caut de celé plaie, " Je croi c'autre maladie aie, " Car trestous descoragiés sui, " Ne pauc mengier ne hier ne liui.
" Si senc, à mon cuer, grant contraire
" Que ne sai que je doie faire.
" — Certes Jehan de çou me poise,
" Fait Blonde^ qui moût fu cortoise,
" De viandes bien vous gardés
*' Et vostre voloir demandés 600
" Tant que vous serés bien garis.
" — Dame, dist Jebans, grant mercis."
Puis dist entre ses dens, souef :
" Dame vous en portés le clef
" De ma vie et de ma santé
" Dont je sui en tel orfeuté."
Mais Blonde n'oï pas ces mos.
Car entre ses dens les tint clos.
Atant a pris congié à lui Celé pour qui il a anui, 610
Puis s'est issue de la chambre.
Mais cil à cui doelent li membre, La convoie de sa véue Tant qu'ele est de la cambre issue.
Et quant la parois les départ Et dessoivre de son esgart, Pasmés est chéus sur le lit, Si ke ses garçons qui le vit Cuide qu'il se doive morir.
Mais, à chief de pièce, .j. souspir 620
Jeta du cuer, de mult parfont.
A tant dames venues sont, Que Blonde ot à li envoiies.
De lui servir apparillies.
D'un capon atome moût bel
De chières herbes au caudel,
Li cuidièrent faire mengier ;
Mais aius ne s'en peut aengier,
Dont as dames pesa forment.
Blonde le disent erroment 630
Que Jehans ne puet mengier mes :
" Certes, fait-ele, n'en puis mes,
*' Moult m'anuie sa maladie,
" Car mervelles bien m'a servise.'*
Et Jehans, qui amours demainne,
Fu et jor et nuit en tel paine
Que sur pies mais ester ne puet ;
Du tout à choucier li estuet.
Tant est ses cuers en grant malaise
Qu'il ne voit cose qui li plaise. 640
Amours si cruelment l'assaut
Que ore à froit et ore à chaut.
Une heure pense, autre se plaint.
Amors li fait faire tor maint :
Petit mengue, petit dort,
Petit espoire de confort,
Petit mais son afaire prise,
Petit cuide avoir de s'emprise,
Petit prise mais son afaire,
Petit cuide mais son bon faire. 650
Ne puet mengier vin ne viande.
Fors quant sa dame li commande.
Tant comme ele lés lui se tient.
Tant un peu de joie li vient ;
Et quant ele s'en est tournée S'est sa joie en dolor tournée.
Li quens et o li la contesse Oïrent conter sa destrèce, Dont il ne furent mie lie.
Veoir le vout moût courecie, 660
Se li demandent que il a, Mais il mie dit ne leur a Tout le voir de sa maladie.
Sans plus li dist que son caer lie Ne sai quel goûte que il sent Qui moût le destraint durement.
Li quens son fusessien mande :
Si li prie et si li commande Que il de li garde préist
Et en garison le méist. 670
Li maistres dist que bonement Fera le sien commandement; Puis li taste, qu'il n'i arreste.
Au pous du bras, puis li arreste, Puis a regardée s'orine ; Mais il ne set, s'il n'adevine, Nule riens de sa maladie ; Ains dist qu'il ne s'i connoist mie.
À tant se partirent de lui
Cil qui de son mal ont anui, 680
Et il demeura en son lit U il avoit peu de délit.
Eu tel paine fu .v. semaines.
Tant eût de torment et de paines,

Qu'il n'eût fors le cuir et les os ; A paine fourme mais ses mos.
Il n'atent mais fors que la mort, Dont jà ne quide avoir confort.
Blonde, qui en tel point le voit, Se mervelle moût que ce doit, 690
Qu'ele ne voit fisiciien Qui sace de son garir rien. Un jour li souvint du regart Dont ele le tint à musart, Le jour que il ses dois trencha Quant de son penser l'estanca.
Après çou s'est apercéue Que, quant devant li est venue, Si volentiers vers li esgarde Que d'autre rien ne se prent garde. 700
Pour che, se d'amours riens séust.
Sa maladie connéust ; Ne pourquant un petit s'avise Qu'il ait en lui s'entente mise ; Mais ne quide pas que d'amors Puist nus souffrir si grans dolors, Si est en mult grant de savoir Quel maladie il puet avoir.
Un jour le vint seule véoir.
Et dessur s'esponde seoir, 7IO
Et il, du pooir que il a.
Moût durement la bien viegna.
" Jehan, fait-ele, biaus amis, " Car me dites qui vous a mis cAMn. soc. E
" En tel point com je chi vous voi ? « Savoir le voel, dites-le moi.
" Pour celé foi que me devés " Vous pri que ne le me celés.
" Dites-le moi hardiement ;
" Car je vous créant loialment, 720
" Se garison querre vous puis, " Jà malades ne serés puis." Gluant Jehans oï la raison Qu'ele li querroit garison Se ele en avoit le pooir, .J. peu li revint d'espooir, Car il set bien, s'il li plaisoit, Encor garison li querroit.
Mais si grant doute a de falir Dusk'au dire n'ose salir, 7^0
Ains dist : '' Grant mercis, dame douce, " Moût est vostre parole douce.
" Mais sachiés qvie je ne voi voie " Par coi de cest mal garir doie ; " Ne tant n'ai hardement ne sens " due j'osaisse dire, en nul sens, " Quele seroit la médecine " Qui m'osteroit ceste gésine.
" Non pourquant médecine i a, " Se il plaisoit à tele jà 740
" Qu'ele me volsist racheter " Bien me poroit de mal jeter ; " Mais jà dire ne l'oserai, " Par fol sens mort en recevrai.
" — Jehan, biaus amis, non ferés, " Vostre afaire me jéhirés.
" Ains mais ne vous priai de rien, " Or vous pri de çou pour vo bien :
*' Dites-moi vostre maladie
" Et je vousjur, dessur ma vie, 7^0
" Que je métrai au garir paine, " Se je sai quex max vous demaine.
" — Ferés, dame ? — Oil vraiement ; " Mais or dites délivrement.
" — Dame, je n'os. — Si ferés voir, " En toutes fins le voel savoir.
" — Volés, dame, et vous le sarés :
" C'est pour vous que je sui navrés." Aussitost comme il ot çou dist
Se pasme, sans plus lonc respit. 760
Grant pièce fu en pamissons.
Or set Blonde les occoisons
De son mal es de son méhaing.
Bien voit, s'ele tient en desdaing
Par parole clie qu'il li dist.
Qu'il en morra sans nul respit ;
Si commence à penser comment
Il aura de mort sauvement.
Entre ses bêles mains le tint
Tant que depamisons revint, 770
Dont commença à souspirer ;
Vers mort le convenist tirer
S'un petit éust atendu
Qu'ele riens n'éust respondu.
Mais ele li a dit : " Amis !
" Puis que pour moi vous estes mis " En si grant péril com de mort, " Je vous en voel donner confort.
" Mais or soiiés bien apensés, " Et tost de revenir pensés ; 78t)
" Car si tost com garis serés " Sachiés mes bons amis serés.
" — Serai ! Dame dites-vous voir ?
" — Oil, amis, sachiés de voir.
" — Certes, dame, don garrai-gie, ^' Autre max ne m'avoit touchie.
" — Or mengiés dont, biaus dous amis ! " En si soit vos cuers en paix mis.
" — Dame vostre plaisir ferai, " Quant il vous plaist je mengerai." 790
Adont s'en est Blonde tornée ; Mais assés tost fu retournée.
A mengier aporter li fist, Et Jehans au mengier se prist.
Gluant Jehans oï le confort Par coi il a respit de mort.
En peu de tans fu tous garis.
N'en fu mie li quens maris ; La contesse et Pautre maisnie En fu mult très durement lie. 800
Et Blonde biau sanblant * li fist Par coi tost en santé le mist.
* MS. Sallant.
Devens les .viii. jors fu levés.
Si ot-il rnult esté grevés.
Mais li espoirs d'amie avoir
Li fist tost sa santé ravoir.
Si tost comme il se pot aidier
Prist devant sa dame à trencier ;
Et ele tant le conforta,
Sans chou que plus il n'en porta, H lu
Que ele en santé le remist.
Blonde, la bêle, tout che fist
Pour çou qu'ele ne * vol oit mie
Que il perdist pour çou la vie ;
Mais quant ele en santé le vist
Ele se taist, riens ne li dist.
Mis le cuide avoir en tel point
Que de soi mais se tiegne à point :
S'en laissa ester la parole.
Ne veut par c'on la tiegne à foie. 820
Encor n'iert par d'amours toucie
Quant Jehans Pot un mois servie.
Et il voit que ele t se taist.
Ne d'amours parler ne li plaist.
Si ne set que çou est à dire ;
Des ex jDleure, du cuer souspire.
Ne set que dire ne que faire,
N'en quel point tenir son afaire : .
* Ne not in the MS.
f MS. qu'ele; but we uuist redd que ele, otlierwise the verse is imperfect.
" Las ! fait-il, met en oubliance " Las ! ma Dame, la couvenance 830
" Qu'ele m'eût en ma maladie ; " En ne me dist-ele qu'amie " Me seroit, se je garissoie ?
" Oil voir, et de ceste joie " Me r'est venue garison.
" Ne sai se ce fu traïson, " Car mal me tient men convenant.
" Espoir que ele se repent, "Ou espoir ele le me dist
" Pour çou que santé me venist. 840
" Si quide c'atant soie en pais, " Ce ne vaut riens ; tant sui près " Qu'il me convient enfin savoir " Se je s'amour porai avoir, " N'est mie drois qu'elle m'en prit.
" Espoir qu'elle m'a en despit, " Pour çou que je n'en os parler.
" Maintenant voel à lui aler " Por demander ma convenance." Adont de la chambre s'avance, 850
De là le vit en .j. prael U ele faisoit un capiel.
Jehans est venus dusk' à lui.
Puis lui dist que bon jour ait hui.
Et ele li respont à point Dix bonne aventure li doint.
Atant se turent ambedoi ; Si est abaubis devant soi

Jehan S qu'il n'ose tentir mot.
Nepourquunt il se tint à sot, BHO
Pense maintenant li dira
Se son convenant li dira :
Sa bouce pour le jéhir oevre
Puis le reclot, car de celé heure
Sont tout li fin amant couart.
Nepourquant en la fin li part,
Parmi la bouce, une parole
Plaine de souspirs, hors li vole :
*' Dame, dist-il, d'un convenant
" Vous alés-vous point remembrant, 870
" Que vous en grieté me feistes,
" Dont en santé me remeistes ?
" — Oil, Jehan, certes mult bien,
" Mais ce fit-jou pour vostre bien ;
" Vous vovis moriés par folie.
" Or ne vous i rembatés mie,
" De vous garir eus volenté,
" Par çou vous remis en santé,
" Car vous estiiés hors du sens.
" Or vous tenés miex en vo sens 880
" Se de moi servir vous penés ;
" Bien en poriés estre assenés
" En tel lieu, dont vous venra biens.
" Mais or ne pensés plus, pour riens,
" Que je m'amour donner vous doie, " Trop durement m'abaisseroie." Or ot Jehans çou qui li grieve À peu que li cuers ne li crieve
De la grant grieté qu'il en prist,
Et en plorant itant li dist : 890
" Dame, ce savoie-je bien,
" C^à vous n'aferoie de rien ;
" Et pour cou se par vous ne fust
" Parole jehie n'en fust ;
" Ains eusse mort recéue,
" Si fust m'emprise afin venue,
" Dont or sui ou recommencier.
" Ne voel or mie à vous tencier
" Et de doners et d'escondis,
" De tout je vous rens grans mercis.
" Voir j'aim mix avoir pour vous mort
" Que de nule autre avoir confort.
'•' Je ne vous ore voel * plus dire
" Fors tant qu'en plus greveus martire
" Serai, ains que passent jour .viij.
" Que devant n'ére en .xxviij.
" Car plus est griés li rencheis
« Que n'est li premiers enclieis."
Après tex mox plorant s'en part,
Et Blonde s'en va d'autre part. 910
Et Jehans s'en vint en sa chambre.
Si fort li tramblent tout li membre
Que maintenant coucier l'estuet.
Ne boire ne mengier ne poet,
Ains se démente et se complaint.
Tous jours, quant nus ne l'ot, se plaint
* This word is not in the MS.
Et dist. " Las ! pourquoi me gari
" Celé qui si ine r'a mari ?
" Ne comment la vols onques croire
" Qu'ele me dist cose voire ? 9^0
" C'ele s'en consillast à moi
" Ne li loaisse pas, je croi,
*' Qu'ele de tant s'avillast
" Que en tel lieu s'amour donast.
" Mort ! or vien tost et si te haste,
" Car je voi bien que mon tans gaste,
" Quant la pourmesse m'est rompue
"■ Dont santés m'estoit revenue !
" Ele me pramist sans donner,
" En si puet-on fol conforter. 930
" Or n'i a plus, fors que je voel
" Morir, car de vivre me duel ;
" Car du tout sui en désespoir,
" Je n'ai mais de nul bon espoir.
" Aimi ! oel vous m'avés traï
" Et en tel amour envaï
" Dont mort me convenra sentir !
" A ! Amour quant vous consentir
" Volés la mort de vostre amant
" Mains en valés, par saint Amant." 940
Ainsi est Jehans renchéus,
Si par est ses cuers esméus
Que de riens nule ne li chaut ;
Ne puet mengier comment qu'il aut.
Si le set amours estourmir
Que nuit ne jour ne puet dormir.

Li quens en oï les noveles,
Si ne li furent mie bêles ;
Mais il ne le puet amender.
Et la contesse commander 9^0
Fist que on le servist si bien
Que il ne li fausist jà rien ;
Mais il est à servirs légiers
Car moût est petis ses mengiers.
Tant l'a ses grans courons mené,
Tant l'a destruit, tant l'a pené,
Qu'il a la parole perdue.
Par laiens est tost espandue
La noveles que Jehans muert.
Ses vallès ses puins en détuert, 960
Et cil de l'ostel ensement,
Qui moût l'amoient durement.
En ce point ert Blonde couchie ;
Le garçon Jehan ot qui crie,
Forment regretoit son signeur.
Nus hom ne mena duel grigneur.
Blonde une pucele apela :
" Qui est-ce, fait-ele, que j'oi là ? 970
« — Dame c'est Robins qui détuert
" Ses puins pour Jehan qui se muert ;
" Jà a la parole perdue."
Blonde l'ot s'en est esperdue.
Qu'ele set bien, en son requoy
De quel mal il muert et pour coi.
Bien set de voir que de sa mort
Li éust bien doné confort.
S'en li tant de pitié éust
De ce mal bien gari l'éust.
Or se commence à repentir
Pour çou qu'ele li voit sentir. 980
Tout aussi tost comme Amours sent Qu'ele de riens à lui s'assent.
Tout son pooir a assamblé ; Moût l'a grant et fors assamblé, Puis est venue assalir Blonde De toutes pars, à la réonde.
Or vous dirai quex pooirs sont Qui avoec amours venu sont :
Première i est Pitiés venue,
Qui duskes au cuer Fa férue ; 990
Car forment liet l'orguel de li.
Pour çou qu'ele fait morir celui
Qui vers Amours est fins et vrais.
Pour chou le fiert de tel eslais
Que tout son orguel abati
N'ainc puis en li ne s'enbati.
Après Pitié revint Franchise ;
Celé le rassaut et atise.
Tant l'a démenée et estrainte
Qu'ele s'est droit ou lieu empainte 1000
Où estoit la durtés du cuer ;
Or n'i puet durer à nul fuer
Durtés, puis que francise i est,
Ains s'enfuit et s'en lieu il est.
Après Franchise Raisons vint.
Qui moût à estroite le tint
De la desraison qu'ele fait,
Qui loial amant morir lait
Par sa defaute. Mais Raisons
Li a monstre tant de raisons, 1010
Qu'adès Raison plus ne s'acorde,
Mais de tout à raison s'acorde.
Ainsi s'en fui Desraisons
En son lieu s'est mise Raisons.
Après Raison i vint Monstrance,
Qui li monstre la meskaance
Que c'est d'omme tuer à tort ;
Geste Monstrance moût l'amort.
Après Monstrance vint Amours
Qui moût li fist de grans clamours 1020
Du desavenant et du lait
Que ele avoit à* son serjant fait ;
Mais s'ele puet vengié en ert.
De trestout son pooir la fiert,
Si que de li abat haine,
Et faus couvent et aatine.
Fui s'en sont, amors les chace,
Qui leur a tolue la place.
Or est Blonde bien desliie
De chou dont ele estoit liie. 1030
Liie est de loiiens noviaus
Dont abaissiés est ses reviaus.
Quant ele se sent ensi prise,
A com plaindre a s'entente mise
» à not in tbe MS.
Et dist : " Jehan, biaus dous amis,
" Je sui celé qui vous a mis
" A mort, par grant outrecuidance,
" Par men orguel, par ma beubance.
'^ Vous avés esté mes amans
" Et j'ai esté vo mal voellans, 1040
" Si ke morir vous en con\'ient.
" A ! lasse ! trop tart me souvient
" De vous garir, car c'est passé.
" J'ai par moi-meisme brassé
" Mesaise, que tous jours aurai,
" Car ce sui-ge qui vous navrai.
" Dont sui-ge de vous omecide,
" Dont sui-ge bien de raison wide !
" Lasse ! comment ai mort celui
" Qui m'amoit assés plus que lui. 1050
" Lasse ! voir mie ne quidoie,
" Quant por parler gari l'avoie,
" Que puis i déust renchéir.
*' Or voi miex ne la portraïr
" Ne moi, car d'onneur se démet
" Qui ne saut çou que il pramet.
" Je li pramis et plus n'en fis,
" Pour çou à la mort le remis.
" A la mort ! Dix ! morra il donques ?
" Tel meskaance n'avint onques 1060
" A femme, comme seroit la moie,
" Car je croi qu'après li morroie.
" Ce seroit drois, car je sui celé
" Dont li vint au cuer l'estincele
" Par coi il recevra la mort ;
^' Dont sui-ge achoisons de sa mort.
" Et celé u cil qui autrui tue
" Par jugement on le retue,
*' Ainsi sui de sa mort coupable.
" Mauvaise richesse muable, 1070
" Sur toute riens vous doi haïr,
" Vous m'avés aidié à traïr ;
" Car se ma richesse ne fust,
" Mes cuers si orguilleus ne fust
" Que le secours n'eust eu ;
" Ma richesse li a néu
" Et moi, car li orguex m'en vint.
^' Quant mes dous amis à moi vint
" Pour demander et pour savoir
" Se il m'amour poroit avoir, 1080
" Ne li respondi fors orguel
" Dont je toute plaine estre suel.
" Mais onques ne vaut souffrir Dix
" Que longuement durast orgix ;
" Si m'a mon orguel abatu
" Et de pitié mon cuer batu.
" Mais se plus tost m'éust saisie
" Pitiés, ce fut grans courtoisie,
" Car bien péusse encore aidier
" Celui qui en éust mestier. 1090
" Or voi-ge bien c'une coustume " Ont femmes, qui mult est enfrune :
" Car quant le bien pueent avoir " Ne le pueent prendre, n'avoir ;

" Ainçois li font si longue laisse
" Que li biens du tout l'en délaisse ;
" Et puis quant il les a laissies
" Si sont dolantes et iries
" De çou qu'eles ne le retinrent
" Tant comme le pooir en tinrent. 1100
" Tout aussi m^est-il avenu,
" Car se j'eusse retenu
" Jehan à mon loial amant
" N'eusse ore pas tant de torment.
" E n'ert-il biaus et gentiex hom ?
" Pour çou, s'il n'ert si gentiex hom
" Com je sui femme, si l'ai mort.
" Certes je li ai fait grant tort,
" Car je voi bien que s'il ert rois
" De deus roiames ou de trois, 1110
" Et je fuisse aussi povre famé
" Comme nule de ce roiame,
" Je croi qu'il me feroit roïne ;
" Dont ai-ge à tort vers lui haine.
" Haïne ! en ne le has-je mie ;
" Nenil certes ! ains sui s'amie.
" S'amie ? mal li ai monstre
" Gluant je l'ai dusk'à mort outré.
" Outré ! Biaus dous amis Jehans,
" Pour coi vous ai fait tant d'ahans ? 1120
" E n'estiés vous li plus biaus,
" Li plus légiers, li plus isniaus,
" Li mix servans et li plus sages
" Que aine issist de nos langages ?
" Certes cil, ce m'est avis,
" Mais trop tart i met mon avis.
'■' Or n'i a plus savoir m'estuet ;
" Se mes pooirs garir vous puet,
" Et se je ne vous puis garir
" À fin vaurrai pour vous morir. 1130
Ainsi demaine Blonde amours.
Bien a trouvé le tans rebours De tel comme ele avoit hier main, Plourant, souspirant à cuer vain.
L'a tant amours ou li* grevée Qu'ele s'est coïement levée ; Vest soi d'un peliçon d'ermine.
Laiens n'ot dame ne mescine Qui ne dormist à icele heure.
Et Blonde, sans plus de demeure, 1140
De la cambre, où ses lis ert, ist Et entre en celé où Jehans gist.
Une lampe en une verrière Li rendoit un peu de lumière ; Fors que Robin léans n'avoit.
Quant il sa dame venir voit, Lieve soi et si le salue.
Bien ot Robins apercéue L'amour as complaintes Jehan ; Bien sot que tout son grant ahan 1 1 50
Ne li venoit se d'amours non.
Blonde l'apiele par son non,
* Ou li ; that is to say, au lit.
Se li demande de son estre,
Quel mal il a et que puet estre ?
" Dame, dist-il, l)ien le savés,
" Pour noiant enquis le m'avés,
" Bien savés la mort ki le touce ;
" Je criem Dix ne le vous reprouche.
" Ne pourquant ce vous puis bien dire,
" Onques ne me dist son martyre. 1 160
" Mais j 'entent bien à ses souspirs
" Pour vostre amour sera martirs,
" Car il est jà si engressés
" Que près de mort est apressés/'
Adont pleure et ele s'en tourne,
Dusk'al lit Jehan ne séjorne.
Deseur l'esponde s'est assise,
S'a desur son front sa main mise.
Et puis au pous, si sent ses vaines
Qui se remuevent mais à paines. II7O
Les iex ot clox et le cors roide
Et en pluiseurs leus la car froide.
Un peu de chaut eut sur sen cuer,
Qui en vie li tient le cuer.
Quant ele le sent en cest point,
Si grant doleur au cuer l'en point
C à paines H dist-ele : " Amis !
" Je sui ceie qui vous a mis
" En tel point par mon grant orguel ;
" Mais pour ^ou c'amender vous voel 1 180
" Le grant outrage et le mesfait
" Que je, sans raison, vous ai fait,

" Vous vieng chi veoir à ceste heure ;
*' Mais parlés à moi sans demeure.
Jehans a s'amie entendue,
Mais la parole avoit perdue ;
Si l'eut sa grant grieté fait fondre
Que si tost ne li pot respondre.
Quant Blonde voit qu'il ne parole
Si grant courons au cuer li vole, 1 190
Tant fu triste * et abosmée
Que deseur le lit chiet pasmée,
Sa teste sur le pis Jehan,
Dont ele li fist grant ahan ;
Car son afaire bien entent
Et si n'a pas de pooir tant
Qu'il die .j. seul mot de sa bouce,
Dont grant doleur au cuer li touce.
Car volentiers, se il péust,
À s'amie parlé éust; 1200
Mais il ne puet encor, n'encore,
Par quoi le cuer s'amie acore ;
Car quant ele fu revenue
Plus de .vc, fois s'est tenue
Pour maleurese caitive.
Pour la plus lasse riens qui vive.
Griement se plaint et se démente
Et dist : " Lasse ! lasse ! dolente !
" Que porai-ge dire ne faire
" Quant celui voi à la mort traire 1210
* MS. tristre.
*' Qui ert mes fins amans loiaus.
" Aï ! fel cuer et desloiaus !
" Autrui que toi n'en puis blasmer,
' ' A droit te puis bien tel clamer ;
" Car moût féis grant vilonnie
" Quant tu ne vausis, de maisnie,
" Retenir ton amant loial !
*' Trop par meféis desloial
" Là où m'amour li escondis !
" Mar vi le jour que je li dis 1220
" Qu'il n'auroit de m'amour point.
" Certes cuers, je ne te plaing point
" Se tu à tous jours paine en as,
" Car à bon droit desservi l'as.
" Or sai bien que de cest afaire
" Vaurroies qu'il fust à refaire ;
" Mais tu n^auras pas ton voloir,
" Ne qu'il ne puet le sien avoir.
" Quant il te volt tu ne le vols,
" Dont tu li donas mal repox ; 1230
" Or le voels, mais c'est pour noient
" De ton voloir n'auras noient.
" Il est mors par ton escondire ;
" Bien dois souffrir autel martire
" Pour lui, comme il a fait pour toi,
" Si feras-tu, foi que doi toi.
" Tu en morras, ensi me plaist ;
" Dehait ait mors s'ele te laist
" Après lui i'espasse d'uit jours.
" Encor seroit-ce Ions séjours, 1240
*^ Car si tost com tu percéus " Que tu à mort navré l'eus, " Déusses estre si grevés " Que tu de duel fuisses crevés/^
En tel manière se plaint Blonde Conques mais femme, en tout le monde.
Par amours ne mena tel fin, Ançois que ele préist fin.
De la dolour qu'ele demaine Perdi .iij. fois pous et alaine, 1250
Si ke se Robinés ne fust, Je croi k'ilueques morte fust.
Il l'esventoit d'un cuevrechief.
Et se li soustenoit le chief Quant ele se clinoit vers terre ; Puis en ot Robins bonne terre.
Jehans entendi bien s'amie, Qui de plaindre ne se faint mie; Si entendi à sa complainte
Qu'ele n'est pas fausse ne fainte. 1260
Encor parfust-il si atains, Ses cuers en est un peu plus sains ; Un souspir jeté et les ex oevre.
Blonde, qui aperçut ceste oevre, Se taist et près de li se trait.
Si li donna .j, tel entrait Que la parole li rendi :
Sa garison pas n'atendi À lui baisier, mais tout malade Le baisa de sa bouce sade. 1270
Dont tel douceur au cuer l'eu vint
Que la parole l'en revint.
Cil baisicrs fu de si grant force,
Que le cuer de Jehan tant eft'orce
Qu'il dist : " Grans mercis, douce dame,
"■' El cors m'avés remise l'âme,
" Qui pour vous est si très atains ;
" Mervelle est quant il n'est estains.
" — Biaus dous amis, ce respont Blonde,
" Pores vous mains, por riens du monde, 1280
" Revenir en vostre santé ;
" Par tel couvent que volenté
" Aurai, tous les jours de ma vie,
" D'estre vostre loial amie ?
" — Douce dame ! voir je ne sai ;
" Tant m'avés mis en grief essai
" Que moût est ou retourner fort.
'* Et nepourquant tant tieng à fort
" Vostre pooir, que, s'il vous plaist,
" Encor croi que cis max me laist. 1290
" Mais pour pitié, se garir puis,
" A mort ne me remetés puis.
" Non pourquant à vostre voloir
" Me voel esjoïr ou doloir.
" — Mais, dous amis, de la doleur
" N'aies desoremais crémeur;
" Pitié ai de vostre besoing,
" Dès maintenant à vous me doing.
" Par ce baisier que je vous fas
" A tous jours de moi don vous fas. 1300
" En tel manière, comme orrés,
" Que jà de mon cors ne jorrés
*' Fors d'acoler et de baisier.
" De tant vous voel bien aaisier ;
" Mais n'en aurés autre avantage
" Devant que nous,* par mariage,
" Nous porons ensamble acorder ;
" Bien vous i devés acorder."
De tex mos n'est mie noircis
Jehans, ains respont : " Grant mercis ! 1310
" Dame, grant mercis vous en rant;
" Trop avoire cuer m'es errant " Se je plus vous en demandoie,
" Mais c'autres avoir ne vous doie.
*^ Bien devrai atendre le point
" Que ceste cose viegne à point.
" — Biaus dousamis n'en aijés doute;
" Car si me doing à vous trestoute,
" Que jamais autres, à nul fuer,
" N'aura ne mon cors ne mon cuer. 1320
" Mais metés vostre cuer à aise."
A ce mot doucement le baise.
Ce n'a mie grevé Jehan,
Ains oste moût de son ahan.
S'alaine, qui tant est très douce,
Jehan si sadement adouce.
Qu'il en a cachié désespoir
Et conforté de doue espoir.
* M s. vous.
Du cuer toute grieté li oste ;
Près du cuer li herberge .j. oste 1330
Que on apèle vrai confort.
Icil (Ions oste desconfort,
Gries penser et désespérance
Tout hors du cuer. Jehan balance :
Vrais confors s'est en son liu mis.
Après çou li dist Blonde : " Amis !
" Prendre vous convient al mengier,
" Pour vostre santé raengier.
" — Dame à vostre commandement."
A tant estendent erroment 1340
Robins et sa dame une nape :
Au vert jus de nouvèle grape
Li donna Blonde un froit poulet,
Ne à Robin touchier n'i let ;
Mais Blonde à ses très bêles mains
Le sert, dont il fu plus tost sains.
Et Jehans, qui il fu mestiers,
Se prist au mengier volentiers.
Quant il du poulet mengié eut Tant comme il à s'amie pleut, 1350
S'osta la nape et dusk'au jour
Fist Blonde avoeques lui séjour
Pour lui tost remetre en santé.
Fu iluec, par savolenté
Duskes à tant que li jors vint,
Mais adont partir l'en convint.
Si dist : " Jehan ! Biaus dous amis,
" Pour le jour qui çaiens s'est mis.
'' Convient que je de vous me part ;
" Car se nus venoit ceste part, 1360
" Qui apercéust vostre afaire,
" Avoir en porions contraire.
" En nostre amour celer asens,
" Car en bien celer a grant sens.
" Et nous aurons bel avantage
" De bien celer nostre corage ;
" Car, si tost que levés serés,
" Assés souvent o moi serés,
" Par l'occasion qu'estes à moi ;
" Pores souvent estreavoec moi, 1370
" Si porons, à nostre plaisir,
" L'un de nous .ij. l'autre saisir
" De çou que faire nous plaira ;
" Ne jà nus vivans ne l'sara.
" Et quant nous verrons nostre point,
" Bien métrons le surplus à point
" De çou que en couvent vous ai.
" Onques n'en soiiés en esmai ;
" Mais ores pensés d'estre garis,
" Ne ne soiiés plus esmaris. 1380
*' Souvent véoir vous revenrai
" Au mains que porai remanrai.
" — Dame, dist Jehans, vostre gré
" Et vos dis rescuel en bon gré."
A tant Blonde de lui se part.
Doucement le baise au départ.
Puis s'est levée lès lui.
Moût le laisse en meneure anui

Qu'èle, au venir, ne le trova.
Tant ala qu'ele retrouva 1.S90
Le lit dont ele estoit levée.
Par amours, qui tant l'ont grevée.
Toute nue se r'est couchie
Et de joie plaine endormie.
Et Jehans, qui fu confortés,
Se i est de joie déportés.
Viij. jours ot que dormi n'avoit,
Dont il disète en avoit ;
Mais or s'ert-il pris au repos,
Car li confors, qui ert repos, 1400
En lui sa garison li haste
Et quanqu'il puet ses max li haste.
Quant à tierce fu esvilliés
Ses mangiers fu apparilliés.
Ij. damoisèles le servirent.
Qui de ce moût grant joie firent,
Qui voient que il menjut l)ien
Et qu'il se tient assés plus bien
Qu'il ne soloit ; qu'eles cuidoient.
Quant lueques venues estoient, 1410
Que eles le trouvaissent mort.
Or le truevent de biau confort
Et leur samble qu'il est haitiés,
Fors tant qu'il est afebloiiés.
Mult en sont lies durement
Et moût le servent bonement.
Et novele pas n'atendi,
Mais tost par l'ostel s'espandi

Que Jehans estoit terminés ;
Dont s'est li quens acheminés 1420
Et la contesse et ses puceles,
Dont ele avoit assés de bêles.
Mais toutes les biautés du monde
Ne valent riens envers la Blonde,
Qui avoec sa mère s'aroute
Ne n'enlaidi mie la route.
Icil vont tout Jehan véoir
Et leur mainie, pour savoir
Se c'ert voirs qu'il fust terminés,
Qui d'aus tous estoit moût amés. 1430
En son lit séant le trovèrent, Courtoisement à lui parlèrent ; Jéhans et la contess' en samble.
" Jehan, font-il, que vous en samble, '•' Cuidiés-vous que ois max vous laist ? " — Sire, oil, dist-il, se Diu plaist, " Li max s'est de moi destornés, " Je sui(s) en santé retornés." Tuit cil qui l'aiment mult lie sont De sa response que il ont ; 1440
Car ier soir nus hom ne quidast Que il jamais .j. mot sonnast.
Blonde, qui le vit en tel point.
N'en eût au cuer de dolour point.
Quant il eurent lueques esté.
Tant com leur vint à volenté, A Jehan congié demandèrent Et de la chambre s'entornèrent.
Et Jehans remest en son lit
Où désormais sera petit. 1450
Moût monstra bien soir et matin Amours Jehan de Dant-Martin De quel jeu ele sert as siens.
Moût en ot de max et de biens :
Les max pour doute de falir.
Les biens pour espoir de saisir Ce k'amours li fait désirer, Si k'il ne s'en puet consirer Après le confort de s'arnie.
Santés ne li demoura mie, ^^60
Ains li revint grant aléure ; Car Blonde souvent l'asséure De çou qu'ele li eut couvent, Revéoir le venoit souvent Seule et par nuit, pour mesdisans Qui de tous max sont atisans, Venoit Jehan réconforter Et soulacier et déporter.
Tant i ala et tant i vint
Que Jéhans en santé revint, 1470
En plus grant qu'il ne fu aine mais.
Liève soi, jéhir ne veut mais.
Revenus est à son mestier.
Pour riens ne le volsist cangier.
Al mengier sert devant s'amie ; Tex mestiers ne li desplaist mie.
Li quens et tout cil de l'ostel Sont lie quant il le voient tel
Et il à son pooir les sert.
Par quoi le gré de tous dessert. 1480
Et il est si biaus et si gens,
Si gratieus à toutes gens,
Que chascuns Foneure et conjoie.
Moût en a s'amie grant joie,
Qui voit c'amer se fait de tous,
De déboinaires et d'estous.
Moût l'encrut d'amour en son cuer,
Tant l'ama que puis, à nul fuer.
Ne se vaut d'amours repentir,
Ains volt bonement consentir 1490
De son ami sa volenté.
Moût sont tenu de grant santé
Quant il se pueent dessambler
D'autres gens et entras sambler.
Nus ne querroit leur douce vie :
Quant par laiens est endormie
La gent dont il gaitier se voelent.
De leur dormir petit se duelent ;
Car lors ont-il et lieu et tans
De maintenir leur joli tans. 1500
En ce point amours les assamble Et fait tant que il sont ensamble ; Puis s'entrebaisent et acolent Et doucement s'entreparolent.
Blonde Fapèle dous amis, C'est li nom qu'ele li a mis ; Et il l'apèle douce dame, De tel nom ne doit avoir blasme.
AND .lEHAN Ol" DAMMARTIN. 53
Après itex mox s'entrebaisent,
De tous les jus d'amours s'aaisent 1510
Fors d'un, que loialtés despit ;
Pour çou le mètent en despit
Duskes à tant qu'en loialté
Acompliront leur volenté.
Maint amant dëcéu en sont,
Qui mie tenu ne s'en sont
Dusk'à tant qu'il venist en point.
S'enchiet leur amour en mal point
C'a le fois en sont décéu
Et par grossece percéu ; 1520
Car ki est plains de foie haste
À la fois son bon tans en gaste.
Li dui amant, dont je paroi,
Ne vaurrent par estre si fol
Que bien souffrir ne s'en vausissent
Pour doute que plus n'i perdissent.
Çou qu'il en font prendent en gré ;
Tant leur vient li baisiers en gré,
Li acolers et li sentirs,
Li parlers, li biaus maintenirs, 1530
Li compaignies et li soûlas
Qu'il ont ensamble bras à bras,
Que del seur plus bel se confortent
Et en espérant se déportent.
Quant li tans venra et li lieus.
S'il a en amours autres jeus Que ciaus que vous ai devises 11 en seront biens avisés.
Selonc le tans, la tempréure, N'est pas leur amor si séure ' 1540
Que il n'aient meut grant raestier D'aus mult très soutilment gaitier.
Car se il sont apercéu Cruelment seront decéu ; Se li quens savoit leur afaire Tost en auroient grant contraire.
S'ont grant mestier d'aus bien garder, C'est che ki leur fait couarder, C'est elle qu'il criement et qu'il doutent. Et pour çou, quanqu'il poent boutent 1550
Les voloirs de leur cuers arrière ; C'on ne perçoive leur manière.
L'amour, qui dedens est fourmée, Sans jamais estre défourmée.
En si convient que, par leur sens.
Collent d'amors tous les assens.
Si le collent moût sagement.
Gluant il tienent leur parlement.
N'i ont cure de sourvenans
Fors que de Robin, qui tous tans 1560
Les servi loialment et bien, Si ne l'en mescet* de rien.
Bien seut celer tout leur corages, Dont il eût puis grans avantages.
* MS. mescer. I believe that the correct reading is mescet, for meschet, from the verb nieachoir, misadventure.

Et li amant le plus des nuis
Mainent ensanle leur déduis.
Assés plus de loisir avoient
Pour çou que toutes gens savoient
Que Jéhans le devoit servir.
Pour chou out plus de leur plaisir ; 15/0
Car mix pooit lès li aler
Et en tous poins à li parler.
Souvent juent les jors as tables
Et as autres jus délitables ;
Ce poet-il bien faire en apert,
Jéhans en che noient ne pert.
Mais quant la gent s'en est tornée
Et il font seul le demeurée,
Errant entr'acoler se qurent
Et de baisier s'entr'asaveurent, 15S0
Quant il se pueent aaisier
D'aus entr'acoler et baisier.
S'ont une vie si très douce
Que joie leur cuers si adouce
Que nule grieté n'i remaint.
Souvent se tiènent entreçaint
De leurs biaus bras estroitement ;
Et puis tant deboinairement
Joignent leur visages ensamble,
Que vraiement à cascun samble 1590
Que il facent de lour cuers cange.
Jehan amours du cuer aenge
Blonde, qui est sa vraie amie.
Mais le sien ne li relaist mie,
Anchois à Jehan le reporte, Qui moût volentiers s'en déporte De son cuer que s'amie garde, Puisque il s'a le sien en garde.
Et s'aucuns demande comment Il pueent faire cangement 1 600
De leur cuers, je le vous dirai, Ne jà de mot n'en mentirai :
J'apel leur cuers leur volentés ; Et leur voloirs sont si entés Sur un désir qu'entr'aus .ij. ont Que de dous cuers un voloir font.
Car il ne veut riens qu'el ne voelle Ne ne veut riens dont il se duelle. Andui sunt d'un seul desirier.
Ainsi poent leur cuers cangier: 1610
Et qui autrement l'entendroit La vérité pas n'entendroit.
Issi démainent douce vie, De joie li uns l'autre envie.
D'amours jouent as enviaus Assés en ont de leur aviaus.
Bien .ij. ans en tel vie furent Conques apercéu ne furent ; Mais fortune l'outrageuse,
Qui vers maintes gens est crueuse, 1 620
De leur douce vie pesa Et tout son pooir entesa, Com mauvoellans plaine d'envie, D'aus tolir cèle bone vie :
Si les mist en graut desconfort.
Mais tant se tinrent andui fort
En un seul voloir que, pour batre,
Fortune ne les peut abatre.
Or orrés comment leur avint
Et quex novèles il leur vint. 1630
Un jour séoient al mengier, Atant es-vous ,j. messagier Qui est venus devant le conte, Et commence en françois son conte :
" Sire, dist-il, j'ai tant cerkié " Un varlet, que on m'a nonchié " Qu'à vostre fille est remanans ; " Cil Vallès est nommés Jehans.
" Une nouveles li aport
" Pour ce arrivai de mer au port. 1640
" S'il vout plaist, faites-le mander, " Si ke je puisse à lui parler." Li quens respondi : " Volentiers." Aies i est uns esquiers.
Trouvé l'a séant devant Blonde, Qui est la plus bêle du monde :
" Jehan, dist-il, je vous vieng querre. " .j. messagiers de vostre terre " Vous demande devant le conte ; " Or i venés, s'orrés son conte." 1650
Jehans l'entent, forment se crient De Blonde perdre, au conte vient.
Quant li messagiers l'a véu Assés tost l'a reconnéu :

" Jehan, dist-il, à vous m'envoie
" Vostre pères, qui Dix doinst joie
" Plus grant qu'il n'avoit au départ.
" Quant mui pour venir ceste part
" Malades ert, de ce vous di bien.
" Et disoient si fussiien 1660
" Qu'il estoit en péril de mort.''
" Moût laissai en grant desconfort
" Vos deux sereurs et vos .iij. frères ;
'^ Car unes nouvèles amères,
" Dont il me paise, vous aporte
" De vostre mère, qui est morte.
" Si vous mandent vostre parant
" Que vous en venés errant,
" Ou vous i ares grant damage.
" Au roi vous convient faire hommage 1670
" De la tère de Dant-Martin ;
" Mouvoir vous convient le matin.
Or entent Jehans les novèles, Qui ne li furent gaires bêles ; En plourant d'illuec se départ.
Il fu assés qui prist regart Du message qui fu de France.
Tout contreval l'ostel se lance La novèle qu'a aportée ;
Li uns l'a à l'autre contée : 1680
Tant ala que Blonde le seut, Qui pour son ami duel en eût.
Li Quens en fu moût coureciés Et la contesse, ce sachiés.
Et tuil li autre jiar léans;
Cor voient bien que c'est noians
Désormais de son demourer.*
Et Jehans, pour soi dolouser.
S'en est venus dedensf sa chambre.
De courons li duelent li membre ; 1690
Si s'est seur son lit acoutés,
De soi complaindre est acoutés.
Grant duel a de la mort sa mère
Et de l'enfermeté son père ;
Mais ne li est fors que rousée
Vers le duel de la dessevrée
Qu'il fera de sa douce amie.
Li deus de che ne li est mie
A nul des autres deus samblans ;
Car vmes peurs si tremblans I7OO
Le prendent;}: de perdre s'amie
Que conforter ne s'en set mie,
Et dist : " Las ! las ! que porai faire ?
" Or m'est joie en tous sens contraire
" Quant de celi partir m'estuet
" Sans qui mes cuers estre ne poet.
* After tbis verse, ia tbe MS., we fiad tbe followiug :
" Désormais pour son demourer."
It is évident tbat this is a répétition of the preceding verse, niade inadvertently by tbe copyist If the sensé admits of a doubt, the rhyme will not, for by retaining tbis verse there will be three consécutive rhymes in er.
t MS. deveti.s.
X Strictly it sbould bc inend, but tbe verse will uot allow it.
" Départir ! las ! est-cou acertes ?
" Je pareil de bourdes apertes.
" Se je départis m'en estoie,
" Bien sai, devens .viij. jors morroie. I/IO
" Ains que venisse en mon païs
" Morroie de duel esbahis.
" Donc convient il, se j'aim ma vie,
" Que je ne m'en départe mie.
" Or me convient donc remanoir-
" Remanoir ! Je n'en ai pooir ;
" Du remanoir est-il noiens ?
" Que diroient cil de caiens,
" Li quens et les autres mainies,
*' Qui ont les noveles oies? 1720
" Mon afaire aperceveroient
" Dont espoir à mort me métroient.
" S'en seroit ma dame honnie.
" Las ! dont ne demourrai-ge raie,
" Il vaut miex que je muire seus
" Que nous soiions boni andeus.
" Du demourer ne del partir
" Ne sai le milleur départir :
" Car confondus sui del aler,
" Mal baillis sui du demourer.* 1730
" Onques mais nus hom de tel aise
" Ne caï en si grant mésaise.
* MS. et mal baillis sui del aler. But it is clear there is an error. Not only because the same idea is found repeated twice consecutively, but also because it was no longer necessary to show the course he had to take, and the cruelty of the alternative.
" Fortune îivoit de moi envie,
" Si me tant mu joiouse vie.
" Fortune, grant péchié féis
" Quant en si haut liexi me méis
" Pour moi faire si tost descendre ;
" Tu m'as mué mon or en cendre.f
" Tu m'as de joie et de déport
" Mis en duel et en desconfort. 1740
" Tu m'as mis en tel desespoir
" Que de nul bien n'ai mais espoir.
" En moi ne puet mais venir joie
" Se ma dame ne m'en avoie.
" Hc ! Diex ! quant parlerai-ge à li ?
*' Tant est anuieus li jours d'ui.
" N'i puis parler devant la nuit
" Que par caiens dormiront tuit ;
" A nuit convient que li demant
" Conseil de mon encombrement. 1750
" De li convient que consaus viegne
" S'il li plaist qu'en vie me tienne.
"Or n'i a plus en tex anuis,
" SoufFerrai tant que soit la nuis."
En tel complainte, en tex ahans
Est chéus en brief tans Jéhans ;
Mais li Quens le veut conforter.
A lui vint, pour lui déporter,
t After this verse, in the MS. we find the following, " Dont je puis bien crier a las !
Buppressed in the text.
La contesse et Blonde, sa fille,
Li deus Jehan son cuer essille ; 1 760
Mais n'en ose nul samblant faire
C'on ne perçoive son afaire.
Et ses pères Jehan conforte
De sa mère qui estoit morte ;
Quide c'autre max ne le touce.
Mais il est navrés d'une estouce.
Nepourquant au plus bel qu'il puet.
Pour le gent conforter l'estuet,
Bien perçoit au semblant s'amie
Qu'ele est dedens le cuer marie. 1770
Se la nuis à Jehan demeure
Blonde ne quide veoir l'eure
Qu'ele puist seule à lui parler.
Tant ont du jour laissie aler
Que la nuit vint, il n'i eut el
Dont se couchièrent par l'ostel.
N'i remest ne femme ne homme.
Qui ne s'endorme de prin somme
Fors que, sans plus, Jehans et Blonde.
Cil dui, pour tout l'avoir du monde, 1780
N'eussent de dormir talent ;
Ains leur est avis que moût lent
S'estoient par laiens couchiés.
,Vc. fois levèrent leur chiés
De leur lis, là ovi il gisoient,
Pour escouter se tout doriTioient.
Quant il oent qu'il dorment tuit,
Sans grant noise faire et grant bruit

Se sont levé, et il et èle.
Jélians vint à sa damoisèle, 1790
Qui bien savoit tous les assens.
D'une cose fisent grant sens :
Laiens ne vaurrent demeurer,
Cou ne les oïst au plourer ;
Ains sont venu en .j. vergier
Où il avoit maint biau përier.
Doue tans faisoit comme en esté :
Assés avoient de clarté,
Car la lune clère leur luist,
Qui à véoir par ne leur nuit. 1800
Sous le plus bel périer du monde Sont arresté Jéhans et Blonde.
Assis se sont, plourant andui, Car les cuers ont moût plains d'anui.
Bouce à bouce sont acoutés Entrebrachié par les costés.
Avant qu'il péussent parler Les estut entre saouler De .Vc. baissiers saverous.
Moût leur sambloit teus mestiers dous. 1810 N'i demouroit ne oel ne face Que la bouce partout ne trace ; Mais des larmes, qui leur caoient Leur dous vis arrousés avoient.
En la fin à Blonde parla Jehans, et ainsi l'aparla.
" Douce dame ! de cui me vient " La vie qui mon cuer soustient ;
" Sans cui voloir vivre ne puis,
" Ne je ne le quier ne ne truis ; 1820
" De la cui déboinaireté
" M'ert venue toute santé,
" Si grans souslas et si grans joie
" Que la dime n'en conteroie ;
" Que porai-ge faire ne dire
" Du grant courous, du grant martire
" Que j'ai de ceste départie ?
" Bien avés la novele oïe
" Qu'aler m'estuet en mon païs ?
" Las ! dont je sui si al)aubis 1830
" Que ne sai que je faire puisse.
" Il convient qu'en vous conseil truise,
" Ou je sui mors et mal baillis.
" Dont bien m'est, à un cop, faillis
" S'il ne vous plaist à trouver voie
*' Par coi réconforter me doie.
" Ne puis mais demourée faire
" C^on ne parcoive vostre afaire.
*' Perilleus m'est li demourers
" Et trop cruex m'est li alers ; 1 840
" Que al aler n'au demourer
" Ne n'i puis mon cuer esgarder.
" Se de vous ne me vient conseil
*' Mes cuers fait de mort aj^pareil.
" — Biaus dous amis. Blonde respont, " Tout aussi crueuses me sont " Les noveles de ce départ " Comme à vous sont, se Dix me gart.
" Car si vous ai donné mon cucr
" Que tant que je vive, à, nul fuer, 1850
" Autres n'en sera en saisine.
" Si m'est grics ceste dessaisine,
" Que je voi qu'il nous convient faire,
" Que nus n'en querroit le contraire,
" Ne le grant courous que j'en ai.
*' Se vous estes en grant esmai
" Pour moi, aussi sui-ge pour vous.
" Car aussi, m'ait Dix li dous,
" S'en moi avés vostre cuer mis
" Vous restés mes loiaus amis. IHGO
'^ Et bien vous en ai samblant fait
" De parole, de dit, de fait,
" Et encore plus en ferai.
" Que pour vostre amour tout lairai,
'^ Tant vous voel de fin cuer amer,
" Que pour vous passerai la mer.
" Bien voi, ne puet estre autrement
" De nostre amour assamblement.
" Car se vous plus demouriiés
" Moi et vous bonis averiiés. 1 870
" Or vous dirai que j'ai pensé
" Dont nostre duel seront tensé :
" Vous en irés en vostre terre
^' Vostre preu pourcacier et querre.
" Mais je vous voel donner .j. terme
" Dont je ploerrai mainte lerme
'^ Pour çou que Ions me samblera ;
" Mais ne sai qu'il vous avenra.

" Si le vous voel tel asseoir
" Que vous vous puissiés pourvéoir. 1880
" Or ne laissiés, pour nul ahan,
'' Que de ceste nuit en un an
" Ne venés chi à l'anuitant.
" Et si aiiés pourcachié tant
" Que seulement un palefroi,
" Qui ne hanisse par effroi,
" M'amènes, et sus une sèle,
" Pour chevauchier, à damoisèle.
" Et si vous voelle souvenir,
" Quant vous à moi devrés venir, 1 890
" Qu'à la mer aions tost passage,
*' Que point n'arrestons au rivage.
" Car tost en aurions anui,
" Se nous i estoons sui.
" Et sachiés, droit à l'anuiter,
" Me trouvères sous ce périer.
" Mais venés par dehors la vile,
" C'on ne perçoive ceste guile,
" Au bout du garding à .i. huis
" Qui sera ouvers, se je puis. 1900
" Par luec pores entrer caians,
" Puis ert du demeurer noians :
" En France avoecques vous irai
" Ne puis de vous ne partirai.
" Mais or pensés du retenir
" Qu'à cel jour i puissiés venir,
" Car, puis clie jour, je ne sauroie
" Certaineté de ceste voie.
" Encor me dont de loue termine.
" Ensi com mes cuers adevine, 1Î>1<^
" Li qucns me voira marier,
" Mais tant vous aim de cuer entier
" Que, dedens le jour que j'ai mis,
" Nus ne sera de moi saisis.
" Mais or pensés d'ainsi ouvrer
" Se d'amours volés manouvrer.
" — Dame, dist Jéhans, grans mercis,
" Bien ai entendu tous vos dis.
" Se Diu plaist ensi le ferai,
" Pour nul essoigne ne l'iairrai. li>20
" Trop me sanle tex termes Ions :
" Se je pooie estre uns coulons
« Toutes les fois que je vaurroie
" Moût sovent avoec vous seroie ;
" Mais c'est çou qui estre ne puet,
" Autrement à faire l'estuet.
" Tout aussi com vous l'avés dit
" Le ferai, sans autre respit.
« Li laissiers ne m'est mie sains,
« Ains me seroit trop griès meshains ; 1930
" Car c'est li jors de vrai confort,
" A trespasser giroit ma mort."
Après tex mox li dui amant
S'entrebaisent tant doucement
Que .c. fois ne leur samble c'une.
Tant furent lueques, à la lune,
Que il ont percéu le jour ;
Or n'i a mais point de séjour.
Meut se tienent à decéu,
Quant il ont le jour percéu. 1940
" E ! Dixj fait Jéhans, que d'anuis,
" Tant a esté courte la nuis !
" Or nous convient renendre ael (sic),
" li'aler nous convient à l'ostel.
" — Vous avés dit, amis, tout voir ;
" N^i a mais plus ou remanoir."
Qui dont les déust dévourer.
Ne se tenissent de plourer.
Leur cuer furent de pitié tendre
Quant vint el point de congié prendre, 1950
Et Jchans dist : " Adiu, amie!"
ISi bel oel ne rioient mie,
Ains erent de larmes couvert.
Et Blonde d'autel jeu ressert,
Et ensi plorant s'en reviennent,
Et par les .ij. mains s'entretiennent
Tant qu'il sont à l'uis revenu
Par où il estoient venu.
Or n'i a mais point de convoi ;
Dont s'entrebaisent ambedoi. 19(J0
Mais peur ont que trop n'atendent,
A Dieu, pour cou, s'entrecommandent.
Atant, l'un de l'autre parti, Cascuns à son lit reverti.
Si se coucent par contenance.
Mais de dormir n'ont espérance.
Assés avoient d'autre entente De çou qu'amors leur représente.
Li jours apert, li solaus liève.
Jelians, comment que illi griève, 1970
Se vest et hucsc et appareille ;
llobins, ki pour lui servir veille,
Li avoit jà sa scie mise.
Et li quens, qui mult l'aime et prise,
Se leva ; car bien set sa voie.
Dont mult durement li anoie;
Bien set priière n'i vaut rien.
Si a fait d'une cose bien
Car .ij. palefrois biaus et grans,
A * fait chargier d'estrelins blans, 1980
Si les fist à Jehan donner.
Et puis le vint arraisoner
Et abandonner sa poissance.
" Jehan, dist-il, se vous, de France
" Retornés plus en Engletère
" Senescax serés de ma tère,
" Et de mon hostel trestous maistres ;
" Car durement me plaist vos estres.
" Del tout le mien vous abandoing
" Et del prendre pooir vous doing. 1990
" — Sire, dist Jéhans, grans mercis,
" En bon gré rechoif itex dis.
" Se Diu plaist, partans revenrai
" Et encor du vostre penrai.
" — Certes, dist li Quens, mult me plaist !"
N'entent mie bien que chou est
* MS. et.
Que Jehan s dist que il penra, Mais ça avant miex l'apenra.
A tant a pris congié au conte Puis est venus, ançois qu'il monte, 2000
À la contesse congié prendre.
Se je voloie à tout entendre Comment à chacun prist congié, Je ne l'aroie hui mais nonchié.
Ne voel pas de cascun retraire, Mais de celui ne voel taire Qui est dolente de sa voie :
Si sagement son cuer navoie Que on ne puist apercevoir Que dolente est de son mouvoir. 2010
Mais cascuns quide que ce soit Pour çou que il à lui estoit ; Et à lui estoit-il, sans faille, Et ert encore, où que il aille.
Blonde li a donné joiax, Caintures, aniaus, et fremax,* Que il donra à ses amis ; Puis a en plourant congiet pris.
Ses chevax as dégrés l'atent.
Puis i va et si monte à tant. 2020
Si s'en va mais ses cuers remaint, Qui de cest oirre moût se plaint.
Robins enmena .j. sommiers Et .j. autre li messagiers,
* MS. fremax et abmus. But the verse does iiot rhyme with tlie pieceding.

Qui li eut dites les novèles
Qui ne li furent mie l)èles.
A tant leur ceniin acuellirent
Tant que dou Senefort issirent ;
Blonde est à l'ostel demeurée,
Pour son hostel moût ahosmée. 2080
Ains aura doute de lui perdre
Que ele le puist mais aerdre.
Et Jéhans doute de faillir
Avant qu'il la puist mais saisir ;
A tant de Blonde vous lairons
.1. peu, et de Jehan dirons.
Puis que Jéhans du Senefort Se fu partis, tant erra fort Par montaignes et par valées, Et par forés longues et lées, 2040
Que il est à Douvre venus. A son hostel est descendus, Mais n'i fist mie lonc séjour.
Lendemain, droit au point du jor, En une nef en mer montèrent, Ains nonne à Huissant arrivèrent.
Diluecques demourer n'ont cure.
Tant chevaucèrent l'ambléure Qu'à Dant-Martin vinrent .j. soir.
Jéhans descendi ou manoir 2050
Où ses pères encore gist.
Tost fu qui les novèles dist Que Jéhans estoit descendus.
Si frères, qui ont entendus
Tex mox, encontre li alèrent
Et durement le bien viegnèrent,
Ensement les .vij. damoiseles
Ses sereurs, qui erent moût bêles,
Fisent grant joie de leur frère.
Mais Jéhans pleure de son père 2060
Qui gist malade durement.
N'i eût point de recouvrement,
Mais en cor parlant le trouva
Jéhans, qui vers lui se prouva.
Car il li fist faire tex lais
Dont s'âme fu en vraie pais.
Mais ençois k'à la mort traisist
Son fil de son afaire enquist,
Et il l'en dist une partie.*
Bien li a dist que grant partie 2070
Quide de son voloir aquerre.
Outre la mer, en Engletere.
Quant ses pères çou entendi Le vrai Dieu grasces en rendi ; Puis mist sur lui son testament, Dont Jéhans ouvra loialment A la partie de ses frères.
Après çou vesqui pau li pères, Du mortel siècle trespassa,
Li Dex de lui Jehan lassa. 2080
Ses deus sereurs et si troi frère Démenèrent duel pour leur père.
* The sensé of this phrase, probably badly transcribed, is not doubtful after reading those which foUow. Tt is the son recounting to his father his design of an establishment in England.

Enfoïs fu, sans demourée.
Quant la grant messe fu cantée.
Li enfant arrièr retournèrent, Tuitle voisin les confortèrent Et leur parens, qui i estoient; Car le plus grant lingnage avoient Que on séust en la contrée.
Tant on leur dolour démenée 2090
Qu'il leur convint à el entendre.
En duel ne peut on noient prendre Fors dolour et maie aventure.
Del monde est tele l'aventure Que tuit morront, et un et autre, Li uns n'en doit jà gaber l'autre. Pièça, dist-on, ce m'est advis.
Les mors as mors, les vis as vis ; Tant comme cascuns porra vivre Au mix qu'il pora se délivre, 2100
Et en tel loialté se tien^ne Que pour s'âme à bone fin viegne.
Quant Jehans voit son père mors Il convint que il s'en déport.
Par le conseil de ses amis S'en ala au roy, à Paris, Pour dommage qu'il li dut faire- Li rois enquist de son afaire.
Tant en aprist que moût l'ama ; Son relief quite li clama. 2 1 10
Si Jéhans servir le vausist Moût volentiers le retenist ;

Mais à autre besoigne entant,
Nepourquant il besongna tant
Qu'il mist ses .iij. frères au roy,
Qui furent bel et sans derroy.
Tant le servirent volentiers
Qu'il les fist puis chevaliers,
Et leur donna femmes et terre ;
Ainsi doit cascuns son bon querre. 2120
Quant Jéhans eut çou besoigni Del roi se part, pas son congié, Et de la roïne ensement, Qui moût retenist bonement
Ses .ij. sereurs, se il volsist,
Mais il ne li pleut ne ne fist ;
Avoec lui les vaut retenir.
Mais il pense, s'il peut tenir
À Dant-Martin sa douce amie.
Que lès li tenront compaignie. 2130
Jéhans à Dant-Martin s'en vint.
Mais moût petit séjour itint;
Ains chevauçoit par le païs
Par tout va veoir ses amis.
Pour aus connoistre et acointier,
Va les millors acompaignier.
O lui à Dant-Martin les maine
Et d'aus moût honerer se paine.
Deniers ot aporté assés.
Mais il les eut tost desmassés. 2140
Les dettes son père paia.
Ses detteurs trestous apaia.
Ses sereurs tienent son liostcl.
Si bel qu'ens u ])aïs n'ot el.
Et il se paine, à son pooir,
Del amour del païs avoir !
Tant fist par manière et par sens
Que, de la mer duskes à Sens,
N'eût nul escuier miex amé.
Ne de bonté plus réclamé. 2150
Mais quelque vie que il maint
Amours tous jors u cuer li maint ;
Ne cuidiés pas que il oublie
Le jour qu'il eut mis à s'amie.
En celé anée n'eut jours trois
Qu'il ne li samblaissent .j. mois.
Onques mais ne vit si lonc an,
De li atendre out grant alian.
Mais toutes voies, à grant paines,
Laissa passer tant de semaines 2 1 GO
Que partans ert tans del errer.
A dont fist Jehan s ap rester
Un palefroi si bien ambiant
Qu'en tout le mont n'ot son samblant.
Une sambue, acours '"^ pesans.
Emplie de coton dedans,
Fist venir de Paris un main,
Et de soie un rice lorain.
Ne nus ne set qu'il en veut faire,
Fors Robins qui sot son afaire. 2170
* iSic. .Should it mit ratlicr be à coins ?

Mais son maistre si bien cela
Qu'à nului ne le révéla.
Quant Jéhans eut tous ses ators
Si n'atent fors tant que li jors
Viegne que de mouvoir ert tans;
Il set bien en combien de tans
Il pora venir dusk'à* lui.
Mais à tant vous lairons de lui
Et si reparlerons de Blonde,
Qui de fausse amour estoit monde. 2180
Or dist li contes qvi'en brief tans Puis que s'en fu partis Jéhans, Prist une fièvre si très fort La Contesse d'Ossenefort Qu'ele du siècle trespassa ; Li Quens du grant duel se lassa.
Blonde en fu forment esmarie Et sur tous autres esbahie.
En tère fu, quant ses lieus vint^ Si comme à tel dame convint. 2190
Puis sa mort li quens de Clocestre Enquist tans du sens et del estre Blonde la bêle, la courtoise, Qu'en son cuer durement li poise Que pièça ne l'a demandée. Li Quens qui otceste pensée, Estoit sire de moût grant terre.
Le tiers avoit en Engleterre.
* JMS. dus/ies. But the verse would theii contain nine syllables.

Au Conte (lu Sencforevint
l<:t tant à parole le tint 2200
Qu'il prist jour de Blonde plévir,
Ains que Jchans déust venir.
La bcle Blonde tost le scut,
Qui au cuer moût grant duel en eut,
Car ailleurs eut mise «'entente.
Si ne li plaist ne n'atalente
Che dont mainte geut l'arraisonnent,
Qui, par parler, celui li donnent
Dont ele n'a cure, à nul fuer.
Ele n'avoit mie autel cuer 2210
Com maintes femmes par le mont.
Qui coraiges remuans ont ;
Et tout aussi les vont tornant
Gommes li cokes torne au vent.
Tels femmes ont non Faus-s'i-fie ;
Blonde tele estre ne volt mie.
Ses pères vint à li un jour,
Si li dist : " Fille, sans demour,
" Serois contesse de Clocestre
" S'il vous plaist que le voellie's estre. 2220
" J'ai pris le jour des plevissailles,
" Puis prenrons jour des espousailles."
Moût quida que ceste nouvèle
Fust sa fille plaisans et bêle :
Et ele li est si amère
Qu'ele respondi à son père :
"•' Sire, pour Dieu, laissiés encore,
" Ne me voel pas marier ore ;
" Pour Dieu vous en requer respit."
Ses pères l'ot, s'en et despit ; 22.10
Si li dist que mari aura
Jà plus lonc respit n'en aura,
Adont s'en parti sans plus dire.
Et Blonde demoura en ire,
En duel, en anui, en ah an,
Pour peur de perdre Jehan.
" Halas ! dist-ele, biaus amis,
" Com vous serés en grief point mis
" Quant vous saurés qu'autres m'aura !
" Aura ! voir certes non aura ! 2240
" Moût me sui or tost descordée
" Et de vraie amour descordée,
" Qui dis orains c'autres m'auroit.
*' Si m'ait Dix ! ançois auroit,
" Cil qui me veut, la mer widie
" Que il ait jà ma compaignie.
'•' Et comment m'en porai-ge oster ?
" Mon père en voi trop assoter,
" Qui en fin veut que je le pregne.
" De moi s'est partis par engaigne 2250
" Pour çou que respit demandai.
" Or voi bien que grant mestier ai
" De conseil, se je voel garir
"■ Mon loial ami de morir,
" Et* ne me doit-il venir querre,
" Et moi jeter de ceste terre
* MS. En.

" Par mon acort et par mon gré ?
" Jou l'occiroie bien de gré
" Se jou à autrui me donnoie.
" Se cis chi a plus de monnoie, 2260
" Plus de rikeke et plus de terre
" Que cil qui venir me doit querre ;
" Lairai-ge dont, pour sa desserte,
" Morir mon ami par destrece ?
« Certes nenil ! car nus trésors
" N'est si bons comme de bons cors.
« N'il ne puet estre milleur vie
" Que celé d'ami et d'amie.
" Mavès * oam donques feroie
" Se plus bel et millor perdoie 2270
" Et loial amour pour richèse.
" Certes jà, pour nule destrece
" C'on me face dire ne faire,
" Je ne cangerai mon affaire !
" Pooir n'en ai, ne je ne voel,
" De penser, sans plus, trop me duel.
" Se Jéhans ert vestus de sac
« Et cis ci de plus rices dras
" C'on puist faire, batus à or ;
" Mes amis ert plus biaus encor. 2280
« En lui ne voi-ge que blasmer " Par coi je ne le doive amer, " Il est sages, biaus et courtois, « Et gentiex hom de par François.
* MS. Naves oam.
" Miex vaut sa parole françoise
" Que de Clocestre la ricoise.
" Miex vaut la joie et li soulas
*' De lui tenir entre ses bras,
" Que la grant conté de Clocestre.
" Tant sai de lui et de son estre 2290
" Milleur de li ne puis avoir.
^' Fi de richèse ! fi d'avoir !
" Miex valent d'amours .ij. baisiers
" Que plaine bourse de deniers ;
" Assés aurons pour nostre vivre.
" Lasse ! comment serai délivre
" De cestui, tant que Jéhans viengne,
" Et qu'il, en son païs, me tiegne ?
'* Duskes au jor que je li mis
" N'a mais, si comme il m'est avis, 2300
" Que .iiij. mois tant seulement.
" Se je pooie faire tant
" Que li jours mon ami venist
" Ançois que cis chi me tenist !
" Poi priseroie sa posnée
*' Se j'avoie la mer passée.
** Or n'i a plus, fors que par sens
" Me convient faire cest assens."
Blonde, ainsi com je vous devise.
Pour l'amour Jehan se débrise, 2310
Moût se démente, moût se plaint, Mais devant son père se faint.
Qui un jour la revin(t) veoir.
De lès li l'a faite sooir

Pour savoir s'il la porra traire
À you que il li voelle plaire,
Qu^ele ait le conté de Cloccstre :
" Fille, dist-il, ce que puet estre
" Que ne volés prendre à signeur
" D'Engleterre tout le grigneur ? 2320
" — Sire, dist-ele, si ferai ;
" Gluant il vous plaist, je le prendrai.
" Mais je vous demandai respit
'' Pour çou qu'il n'i a c'un petit
" Que ma Dame ma mère est morte ;
" C'est çou qui moût me desconforte,
" Pour çou respit vous demandoie.
" Non par pour ce que je ne soie
" De vostre voloir faire preste.
" Je ne le fis fors pour la feste 2330
" Que faire voloie alongier ;
" Et encore vous eu requier."
Li pères, qui estoit preudon,
A entendue la raison
Que sa fille li met avant.
Par quoi ele veut l'alongement
Par le raison qu'ele li dist.
De l'alonge en voloir li mist.
Se li dist : " Fille, et en quel tans
" I vaurriés-vous estre entendans 2340
" A çou que il plévir vous puisse ?
" Mais que trop Ions termes n'i nuise.
" Pour acomplir vo désirier,
" Ferai cestui jour alongier ?

" — Sire, respont-ele, à .v. mois.
" — Certes, ma fille, mes à trois.
" Encore est-ce trop longue alonge ;
" Car pour noient en repos songe
" Qui puet faire son avantage.
" D'autre part je feroie outrage 2350
" Vers lui, se tel jour li metoie,
" Ne à parole le tenoie.
" Dire vous convient plus brief jour,
" Vous n'aurés pas si lonc séjour.
" — Sire, or soit dont à .iiij. mois;
" Li jours si sera à mon cois.
" — Fille, le volés-vous ainsi ?
" — Oil, Sire, je vous en pri.
" — Et vous l'aurés. Mais sachiés bien,
" Autre jour n'en aurois pour rien, 2360
" D'ui en .iiij. mois, au jéhir,
" Venra caiens pour vous plévir,
" Lendemain serés espousée
" Sans faire plus de demourée.
" — Sire, dist-ele, je Fotroi
" Que n'en puis faire autre conroi."
Bien est ses afaires près pris.
Car li jours que Jéhans ot pris
Ert à chel jour noméement,
N'en puet faire autre alongement. 2370
Et li quens un message prist.
Et en unes lettres escrist
Qu'il mande au conte de Clocestre
Que li jours ne puet si tost estre
Qu'il eut, pour Blonde, pris à lui.
Mais, sans plus faire nul anui,
A .iiij. mois à l'ostel viegne
Près ert que sou couvent li tiegne.
Puis ccl jour autre ne querra,
Viegne la querre, il l'emmenra. 2380
Quant les lettres sont séelées Au messagier les a livrées.
Qui ne fist pas longue demeure, A Clocestre vint, sans demeure.
Quant li quens oï ces nouveles Moût li furent plaisans et bêles ; Car à cel jour cuide acomplir Le volenté de son désir.
Or cuide bien tenir el poing Tel besoigne dont il est loing. 2390
N'ira pas ensi comme il cuide Jehans li fera une wuide.
Tant d'argent donna au message Qu'il en fu riches son éage ; Li mes volentiers l'argent prist Et puis au repairier se mist.
Tant a erré isnel et fort Qu'il revint à Osenefort :
A son signeur conta comment Li quens s'esjoï durement 2400
De çou que il mandé li eut ; Li quens l'oï, grant joie en eut.
Mais Blonde ne fu mie lie, Car trop est près l'eure forgie.
Or gart Jehans qu'il ne demeure,
Car on puet assés en peu d'eure.
Se trop demeure il aura perte
Qui au cuer li sera aperte.
De grant duel aura le cuer point.
Bien se gart s'il ne vient à point. 2410
Mais je le connois à si sage
Qu'il eskievera ce damage.
Tant est li tans avant venus Que Jehans de France est meus.
Entre li, sans plus, et Robin ; N'en vaut mener autre voisin.
Ses sereurs dist qu'il revenra Par tans que rien ne le tenra.
Mais or tiegnent en tel atour L'ostel, qu'il soit, à son retour, 2420
Si biaus, si agenciés, si gens Qu'il doie plaire à toustes gens.
Eles dient que boinement Feront le sien commandement. Jehans les baise, puis s'en part.
De Blonde véoir li est tart.
Robins le palefroi enmaine.
Qui n'estoit pas poussieus d'alaine.
Entr'aus deus au chemin se mètent ; Et tant d'esploitier s'entremètent 2430
Qu'il sont dusk'à la mer venu.
Ne s'i sont gaires retenu :
En une nef outre passèrent, Duskes au Douvre n'arrestèrent.
Dont parla à son maronnicr :
" Amis, volés-vous gaaignicr ?
" — Oil voir, Sire, volontiers.
" — Vous aurés, fait-il, tant deniers
" Comme vous de moi vaurrés prendre,
" Mais que vous me voelliés atendre 2440
" À ceste rive, nuit et jour,
" Ne ferai pas trop Ion séjour :
" Dedens .viij. jours revenrai chi.
" Tenés .x. ib.* que j'ai chi,
" Pour le damage de Patente.
Cieus les prent, cui il atalente.
Et puis son voloir li fiance.
Or en est Jéhans en fiance,
Del maronier se part atant.
Et chevauça, jour et nuit, tant 2450
Qu'il est à Londres venus.
En un hostel est descendus.
Qui estoit aaisiés et biaus.
Robins, qui est preus et isniaus,-
En l'estable ses chevaus mist.
Et Jéhans del ostel s'en ist.
Devant lui, d'autre part la rue.
Voit une grant gent descendue,
Escuiers, sergans, chevaliers,
Clers, prestres, garçons et somiers. 2460
Jéhans veut savoir qui il sont.
Qu'il quièrent, qu'il voelent, où vont.
* That is to say, dia' livres.
Devant un escuier s'avance,
Qui seut del langage de France :
" Qui pueent, dist-il, ces gens estre ?
" — C'est, dist-cil, li quens de Clocestre
" Qui à Londres vient besoignier,
" Et demain, sans plus alongier,
" S'en tournera pour plevir feme,
" La plus bêle de cest roiame. 2470
" Jà en a esté jours pièça,
" Mais ses pères le dépêcha ;
" Manda li que il atendist
" Quatre mois, et adont venist
" En sa maison, si l'enraenroit,
" Et sa tere li partiroit :
" Ore chiet à joesdi li jours.
" Si n'i vaut mais nus Ions sejors.
" Il n'a que demain entredeus,
" Bien poroit estre si preceus 2480
" Qu'il perdroit la biauté du monde.
" — Comment a non ? — Ele a non Blonde."
Quant Jehans ot Blonde nomer En peu d'eure prist alarmer.
De l'escuier où il vint liés S'est départis moût coureciés ; Moût dolans à son hostel va Où Robin, son varlet, trouva.
En plourant li a dit : " Robin, " Perdu avons nostre chemin. 2490
" Chéus sui de si haut si bas :
" Je sui li plus très chétis, las
" Qui puisse ne morir ne vivre.
" Pesée m'est à la grant livre
" Mésavanturc et meskéance ;
" Ains mais caitis n'eut tel caance.
" Fortune m^a faite la moe,
" Je sui matés dcsotis sa roe ;*
" Mais que c'est sans jà relever.
" — Sire, s'il ne vous doit grever, 2500
" Dites-moi dont cis courous vient ?
^' A maint preudome anui avient,
" Et si r' avient souvent c'on doute
" Tel cose, qui tost est déroute.
" — Robin c'est voirs. Or te dirai
" De quoi à mon cuer tele ire ai."
A dontli conte, sans targier.
Les noveles de l'escuier :
Bien li a conté mot à mot
Les noveles, dont tel duel ot. 2510
Gluant Robins del contremant,
Qui fu fais au commencement :
" Nul confort ne savés aerdre,
" Fait Robins, tous jours quidiés perdre.
" Vous oés .iiij. mois entiers
" Fu respites li jours premiers.
" Sachiés, je croi, ma damoisele
" Porcacha pour vous tel querele ;
" Car je regart que tout à point
" Cieent vostre afaire en un point. 2520
* MS. Je te mairé.s de-ious ra roe, which appears to be incompréhensible.
" Por clie me fait mes cuers aprendre :
" Ele ne puet plus respit prendre.
" Certes point ne vous esmaiiés,
" Ne del aler ne délaiiés,
" Que je croi^ vous la trouvères ;
" Mes cuers me dist que vous l'aurés.
" — Robin^ dist Jehans, grans mercis,
" Car tu m'as en bon confort rais.
" Mais se ra^amie a cuer cangié,
" Ele m'a de mort aengié." 2530
A itant leur soupers départ :
Jehans soupa, car il fu tart.
Après se coucha, n'i eut el ; Mais celé nuit gai ta l'ostel, Conques de dormir n'eut talent.
Toute nuit ala souspirant.
Tant le iist doutance estormir Conques la nuit ne peut dormir.
Ains pensoit et ranientevoit Le grant biauté que Blonde avoit, 2540
Et le déduit qu'en ot eu. Puis se tenoit à décéu.
Et disoit : " Chaitis, que me chaut " De çou que j'en, se or me faut " De tant com je mix esperoie, " De tant plus cruelment moroie " S'orendroit l'avoie perdue.
" Cuers de femme tant se remue " Qu^en petit de tans sont plessié.
" Si dout qu'ele ne m'ait laissié ; 2550

" Et ce ne seroit pas nicrvclle,
'" Car ce n'est, de riens, ma pareille.
" Comment rcfuseroit un conte
" Pour liomme dont on ne tient conte ?
" En li atorneroit à rage,
" Que li caut-il de mon damage ?
" Que il l'en caut ? caloir l'en doit,
" Se ele i regardoit à droit,
" Car ele m'a en convenant.
" Bien en ai le cuer souvenant, 2560
*' Que tant me voloit bien amer
" Que pour moi passeroit la mer.
" Jour me mist de li venir querre,
" Et pour çou vin en ceste terre,
" Car li jours eskiet à joesdi.
" Mais de ce couvent que je di,
" Se ele ne le veut tenir,
" Plus ne me puet mesavenir,
" Car j'en rechevroie la mort.
" Si m'auroit ocis à grant tort, 2570
" Car bien set quex niaus me demainne.
" Voir or ai pensée vilaine
" Vers li, quant je cuic qu' el mente.
" Et c'est bien drois que max en sente,
" Car trop ai volage le cuer.
" Ne devroie croire, à nul fuer,
" Au sambîant de la départie
" Que s'amour fust de moi partie.
" En ne me dist ore Robin s,
" Se Diu plaist il fu vrais devins, 2580

'' Qu'ele avoit ce jour respitié " Tant seulement pour m'amistié.
" Oil voir et je le doi croire, " Car nus amans ne doit mescroire " S'amie, sans vraie raison.
" Dont li ai ge fait desraison, " Quant j'ai pensé tel mesestance, " Que fausse soit sa contenance ?
" Il converra que li ament,
" Puis soit l'amende à son talent. 2590
" Ne serai plus en desespoir
" Devant que je saurai le voir ;
" Ains irai en le compaignie
" Celui qui va plévir m'amie.
" Si regarderai son afaire,
" Tant que viegne près du repaire
" Où li jours est de ma santé,
" Dont tant grief pensé m'a tenté."
Ainsi toute la nuit villa
Jehans, c'onques n'i soumilla. 2600
Jehans s'appareille et se liève
Tout aussi tost com l'aube criève.
Et Robins s'estoit jà levés ;
Ses chevax avoit ensélés.
Li quens de Clocestre ensement
Se mist à voie isnelement.
N'i vaut faire longue demeure,
Car jà ne quide veoir l'eure
Qu'il ait s'amie en sa baillie ;
Atant a sa voie acuellie. 2G10

Mult fu de sa gent grant la route :
Et Jehans enti-'ax tost se boute;
Ne pourquant s'ainour n'ont il pas.
Tant clievaucent, isncl le pas,
Que hors de Londres sont venu.
Li quens de Clocestre a véu
Jehan ; mais pas ne 1' connoissoit,
Conques mais véu ne l'avoit.
Si a talent qu'il li demant
Oii il va, dont vient, et commant. 2(>'20
Pour sa robe, qu'il vit françoise,
Li sambla nés devers Pontoise.
Si vaut à lui parler François,
Mais sa langue tome en Englois.
Jehans premiers le salua
Et Jehans tost respondu a,
" Amis, bien fustes vous vené,*
" Cornent fu vostre non pelé ?
" — Sire, dist-il, jai non Gautier;
" Je sui nés devers Mondidier. 2630
" — Gautier ! diable ! ce fu non sot.
" Et où volé-vous aler tôt ?
" Cil varlet fou il vostre gent,
" Cui fu munté seul cheva] gent ?
" — Oil voir. Sire, il est à moi,
" Il me garde ce palefroy.
* The MS. is very defective in this place, and the reading is the more difficult as the author makes the Count of Gloucester speak bad French,

" — Voel le-vous vendre ? Je cater,
" Si vous vol à raison donner.
" Il fout moût bel pien de deniers.*
" — Sire je V vendrai volentiers, 2G40
" Fait Jéhans^ car marcheans sui.
" Se vous volés avoir cestui
*' Pendre voirai de vostre avoir
" Itant com j'en vaurrai avoir ;
" Autrement point n'en venderai.
'^ — Nai, par la goisse biu, nai, nai !
" Quo deble ? ce sera trop chère ;
" En vous a bone fote entère.
" N'en voelle plus, tiene-vous pès.
" — Sire, dist-il, ne n'en puis mais." 2650
Assés rist li quens et gaba
De l'avoir qu'il li demanda ;
Nepourquant s'il li délivrast
Et tout quanque avoit li donast,
N'eust-il pas le palefroi.
Car Jéhans l'aime autant com soi.
Car il bée sur lui à mettre
Blonde pour santé en lui mètre.
A tant le laissièrent ester.
Si entendirent al errer. 2660
Vers prime chaï une pluie
Qui au conte forment anuie.
Car vestus ert, sur son ceval.
D'une robe de vert cendal.
* Sic. But tbe writiiig is hère also vcry bad.
Si fu inout (lurenicnt inoillie
Ains que la pluie fust faillie.
Ne onques, pour lui garantir,
Ne séut riens cleseure vestir.
Ne il ne fu qui li tendist.
Jehans l'esgardc, si s'en rist ; 2(y'J0
Et li quens, qui ])ien le vit rire,
Li prie qu'il li voelle dire.
Par de foi qu'il doit tous franchis,
Por quel cose fu jeté ris.
Jehans dist : " Je le vous dirai,
" De mot ne vous en mentirai :
" Se j'estoie aussi rices hom
" Com vous estes, une maison
" Tous jours o moi emporteroie,
" En quoi mon cors esconseroie. 2680
" Si ne seroie pas soilliés,
*' N'aussi com vous estes moilliés."
De ceste parole se rist
Li quens, et ses compaignons dist :
" Compainons, avas-vous oïs
" Toute le melor sot francis
" Que vous péussiés mais garder ?
" Qui me vola pour moi conser
" Fère o moi porter mon meson,
" A vas-vous tendu bon briçon ? 2690
" — Sire, chascuns d'aus li respont,
" Saciés-vous, tout voir francis sunt
" Plus sote c'un nice brebis."
Jehans entendi bien leur dis.
Mais il n'en fist onques sanlant.
Tuit li Englès le v^ont moquant, Dient moût a en lui bon sot j Jehans se taist, ne respont mot.
Entre tex gabois chevauchèrent Tant c'une rivière aprochierent, 2700
Où il convint passer à gué.
Et li quens, cui il vint à gré, S'embati el gué tout premiers.
Mais ne seut pas les drois sentiers ; Dou droit cemin se fourvoia Si que par peu qu'il ne noia.
En une fosse s'embati Si que del cheval l'abati Li auwe, qui le sousprist par force ; Si but, de çou ne fai-ge force. 2710
Illuec eust esté noiiés.
Se tost ne s'i fust avoiiés Uns peschières en .j. batel Que ses jens hukièrent isnel ; Car lui secourre aler n'osèrent Pour li auwe que forment doutèrent ; Mais li peschières, à esploit, S'en vint au conte qui buvoit.
Mais mie ne s'enyverra.
Plus d'iauwe que de vin i a. 2720
Li peschières en son batel Le mist, dont il li fu moût bel.
Puis s'en vont querre le cheval.
Qui aloit noant contreval ;
Du croc le prcmlent par ses règnes,
Puis nagent tant qu*à quelque paines
Isseiit de l'autre part à terre.
Et les jens si alèrent querre
Le gué, tant que il le trouvèrent,
Tout souavet outre passèrent. 2730
Jehans et Robins ensement Passèrent le gué sagement, De l'autre part vienent au conte.
Qui assés ot eu de honte,
Car sa cainture et sa chemise Et sa cère est en tel point mise.
Jamais ne li aura mestier.
Derrière estoient si sommier
Où ses autres robes estoient ;
De si loing après aus venoient 2/40
Que se il les vausist atendre.
Sans autre robe sèche prendre.
Il éust bien de froit trembler.
Si a tost fait desafubler
Un de ses chevaliers Englès
De chemise et de cote après.
Puis s'en vesti isnelemant.
Et chil va la robe tordant.
Qui entor le conte ot esté ;
Puis la vest, n'i a arresté, 2750
Ne devra pas avoir trop caut.
Car froide robe ne li faut.

A tant remontent, si en vont
Lour voie errant acueillie ont.*
Li quens n'a pas lonc plait tenu
De çou qui li fu avenu :
Pour oublier sa mesestance
A Jehan moquier recomence.
Pour la maison dont il parla ;
Mais partans plus le moquera, 2760
Car Jehans maintenans li dist
Tel cose, dont rire le fist :
" Sire, dist-il, encor voel gié,
" Se vous m'en donés le congié,
" À vous aprendre un de mes sens ?
" — Oil, respont li quens tous tens,
" Disa-vous çou que vous vola."
Jélians adont ainsi parla :
" Sire, dist-il, sachiés sans doute, " Se mener pooie tel route, 2770
" Com vous faites, pour vostre avoir, " Jà périlleuse iauwe, pour voir, " Sans pont, pour riens ne passeroie ; " Mon pont avoeques moi merroie, " Que j'auroie bon et séur.
" Adont passeroie asséur." Tuit li Englès, qui l'ont oï. Durement s'en sunt esjoï.
Mais li quens en a mult grant joie.
Qui cuide que Jehans foloie, 2780
* MS. ot ; which is evidently an error.
Mout le tiencnt tuit si bon sot;
Et Jéhaiis, qui lui moquicr ot.
Se taist, ne nul mot ne rcspont.*
En lui gabant clievavicié ont
Tant c'au Senefort aprocièrent ;
Car d'aler forment se coitièrcnt.
Mout avoient fait grant jornée,
Car n'erent fait point d'arrestée
Pour disner ne pour autre cose,
Car li quens l'eure passer n'ose, 2790
Car il cuidoit avoir s'amie,
Pour ce ne vot arrester mie.
Ains erra toute jour si fort
Que jus la nuit vint Osenefort,
Où li pères Blonte l'atant.
Auques aloit jà anuitant :
Jehans, qui les sentiers savoit,
Quant du Senefort se voit
Au conte erramment congié prent.
Et li quens forment l'en reprent, 2800
Et distj s'il veut, qu'il ert à lui ;
Jehans dist que ce n'ert mais hui,
Car ailleurs le convient aler.
" Et où vola vous dont tourner ?
" Duisse veoir qu'il fu jà nuit,
" Viene vous haubergier mais huit.
*^ Où vous me conta vo besoing,
" Ou nul tourner vous je ne doing.

« — Sire, dist-il, aiiis que demour
" Vous dirai pour coi je m'entour,* 2810
" Autant et auques près de chi
" .j. trop bel espervier coisi,
" Del avoir sui en tel bretesce
" Que je i tendi ma proueche.
" Or vois véoir se je l'ai pris.'*
Tuit li Englès, qiii l'entendirent,
Moût l'en moquièrent, mult en rirent.
En li quens li dist : " Amis doul,
*' Vous seras fol, par Saint-Badoul !
" Vostre tendre fu tout pouri, 2820
" Ne puisse durer duskes chi,
" Ne bretesche ne oiselète.
" Laisse-vous pès, viene-vous fête
" Garder de le plus bel porcel
^' Dont puisse homne baisier mosel.
" Demain la pues veoir bouser,
" À moi se tu voeles aler.
" — Sire, dist-il, sans autre atente,
" Avant irai veoir ma tente.
" Se Dieu plaist, bien venrai à point 2830
*' As noeches, ains c'on la vous doint."
Dist li quens : " Alé-vous dont tost
" De mouser plus je ne vous ost."
Adont ist Jehans de la route,
Qui de lui mokier fu estoute.
Mais tex gabe à le fois autrui
Qui li gabois revient sour lui.
* MS. je m'entor.
Ainsi iist-il descur le conte.
Car aussi com le truis el conte
Le sens de lui de tant widoit 28 10
Que si tost Blonde avoir cuidoit.
Ele n'avoit c'uu cucr en lui ;
Si l'ot donné autrui que lui
Bien i parut car à grant paine
Fu de penser mainte semaine.
Blonde la vraie, l'amoureuse,
Moût fu doutans, moût fu soiiigneuse
due ne la perdist ses amis
En qui ele avoit son cuer mis.
Mais quant ce vint au parestroit, 2850
Qu^ele seut que li quens venoit.
Et que ses pères ot mandés
Tous ses parens et assamblés,
Adont ert ses cuers en balance ;
Mais un petit a d'espérance
De çou qu'ele voit qu'il ert tans
Que ses amis viegne. Partans
Por çou s'est des dames emblée.
Dont laiens est grant l'assemblée.
.j. forgier empli de joiaus, 2860
N'en vaut porter autres torsiaus.
Le forgier prent, seule s'entorne,
Dusques au périer ne sejorne
Où leur congiés eut esté pris,
Et li jours del revenir mis.
Mais encor n'i ert pas Jehans,
Dont Blonde eut au cuer grans ahans.
Le postis est alée ouvrir
Par où Jehans devoit venir ;
S'escoute et oreille, et regarde 2870
S'ele l'orroit, car moût li tarde.
Mais encor pas Jehans ne vient.
Dont ele durement se crient,
Sous le périer est retornée
Durement triste et abosmée ;
Assise s'est forment pensieve.
Et à li méismes estrive.
" Lasse, dist Blonde, l'esbahie, " Amours si m'avés envaïe,
" Ki or me faites chi muser 2880
" Et espoir tout mon tans user !
" Je di bien que je mon tans use, " Et que je, par amours, ci muse, " Se cil ne vient en iceste eure, " Par qui mes cuers esj^oire et pleure ; " Lasse ! s'un petit trop délue, " Je voi bien que il m'a perdue.
" Car quant verra cil de Clocestre, " N'aval n'amont n'aura nul estre " Oii ne soie quise et cerkie ; 2890
" Puis serai forment laidengie " De mon père, et foie clamée " Quant ci serai seule trouvée, " Encor de tant ne me chausist " S'il atant laissier me vausist ; *' Mais autre saut me fera faire, " Q.ui pour riens ne me poroit plaire.
" Ce sera de penrc * mari
" .j. autre homme que mou ami.
" Peure ! non ferai malgré mien, 2000
" Si fera voir et poist men bien,
" Poist men bien ! or ai dit folie,
" S'il m'en poise tant que je die.
" Quant ce verra au par estrous :
" Sire, je n'ai cure de vous " Moût par seroit li prestres sos, " Qui m'espouseroit sur tels mox ; " Mais che sera rage du dire.
''■ Je n'en puis mais, car trop me tire " Amours pour doute de falir 2910
" À mon ami, que tant désir.
" E ! Dix, se il venist bien tost, " Celéement et en repost, " Ainsi com je li dis antan " Cuite fuisse de cest ahan. " M'auroit il pour riens oubliée " Et à autrui s'amour donée ; " Cil espoir ice ressoing '=•■ Pour çou que je li sui trop loing ; " Comment dont ne venroit il mie, 2920
" Et seré sans ami amie ?
" Certes ce seroit traïson.
" Or sui-ge sote et sans raison, " Or sui-ge bien desincordée, " Quant onques me vint en pensée
=^ Add, à /
" Que mes amis, li fins loiaus,
" Péust estre si desloiaus.
" Certes onques n'eut si dur cuer
" Que il le pensast, à nul fuer.
" En ne dut-il raorir pour moi 2930
" À ce de li croire ne doi
" Que s'amour soit jamais fausée.
" Pour coi fait-il dont demorée ?
" Certes, je croi, ce poise lui,
" Mais il puet bien avoir anui
« D'enfermeté ou de prison ;
« De çou le gart Dix, par son non !
" Car mes cuers, si à lui s'otroie,
" Sans li ne quic mais avoir joie.
" S'il vient, avoec li m'en irai, 2940
" S'il ne vient, pour s'amour dirai
" Que je n'ai de baron que faire.
" Ce ne pora mon père plaire,
" Mais n'en puis mais, grant ardour
*' Et trop grant force a en amour."
Quoi que Blonde ainsi se démente, S'escoute tôt toute la sente, Venir celui que tant convoite.
Et Jehans le sentier esploite Qui moût rent grant peur eue 2950
Que s'amie n'eust perdue ; Si grant peur que tout tremblant Venoit vers le périer fendant.
Desous a véue s'amie, Que onques mais ne fu si lie
Que quant elc le vist venu.
Jélians n'i a lonc plait tenu,
Ains descent, si l'a saluée :
" Mes clous cuers bien soiiés trouvée."
" — Biaus clous amis, ce rcspont Blonde, 2VG0
" Et vous deseur sous ciaus du monde
" Soiiés ici li bien viengnans."
A près içou ont mis joignans
Leur visages, si s'entrebaisent,
Dont leur cuer durement s'aaisent ;
Mais n'ont mestier de trop atendre.
Jehans va le palefroi prendre
Que Robins avoit amené
Tout enselé, tout enfréné.
Sa douce amis met deseure, 2970
Puis monte, sans plus de demeure.
Le forgier prist entre ses bras,
N'ot si riche dusk'à Baudas ;
Tous fu plains d'aniaus et d'afiques
Où il eut mainte pière riches.
A tant del gardin s'en issirent.
Plus tost qu^il porent hors se mirent.
As cans vienent, leur ovre acuellent.
Or ne quidiés pas qu'aler voellent Le grant chemin, il n'en ont cure ; 2980
Pour eschiever maie aventure S'en vont les sentiers plus ombrages.
Jehans seut bien tous les boscages, Car mainte fois mestier li ot.
A cèle fois mestier li ot,
S'alé fuissent le grant chemin
Chéu fuissent en mal train.
Il ouvrèrent plus sagement :
Celé nuit cevaucierent tant
Ançois k'il péust ajourner 2990
Que mout fuissent fort à trouver.
Mais par jour chevaucer n'osèrent,
Cascun jour le bos séj ornèrent.
Là leur ot Robins grant mestier.
Qui leur aloit querre à mengier
Es viles, selonc les bosquages ;
Puis s'en repairoit, comme sages,
Là où il les avoit laissies
Ou en forés ou en plaissies.
Avaine aportoit as chevax 3000
Et as .ij. vrais amans gastiaus,
Pain * blanc et de capons pastés.
Tant jà par aus n'erent gastés.
En .ij. barex que il avoit
Jehans del vin tous jors portoit.
Quant ensi arrée estoient,
Deseur l'erbe vert estendoient
Une touaille bien ouvrée,
Puis menjoient en la ramée.
Et leur cheval Ferbe paissoient 3010
Que il bêle et drue trouvoient.
Et Robins les gardoit si bien.
Pour qu'il puist, il ne leur faut rien.
* MS.plain.

Et quant li amant leur assés
Avoient mengié des pastés,
Si s'aloient esbanoiant
Li un à l'autre dosnoiant.
D'entracoler ne de baisier
Ne fait li uns l'autre dangier :
Toute jour baisent et acolent 3020
Et doucement s'entreparolent.
Avoec chou leur amour envoise
La verdure, la douce noise
Des mauvis et des roussignos,
Et d'autre oissillons de bos,
Qui doucement en leur latin
Leur cantoient vespre et matin.
As vrais amans point n'anoioient,
En aus oïr se deduisoient
O les autres déduis d'amour, 3030
Passoient sans anui le jour.
Et Robins (estoit)* en esgart
Que nus ne venist celé part,
Et qu'il ne fuissent parcéu,
Car tost en fuissent décéu.
Quant ce venoit vers l'anuitant
Si remontoient li amant
Et chevauchoient vers la mer,
Dont niout désirent le passer.
Mais se Dix pour aus ne se paine 30-40
Il seront en mal semaine
* Not in the MS.

Ançois qu'il soient en la nef ;
Car n'eut mie le cuer souef
Cil qui estoit quens de Clocestre
Quant il seut Blonde ert hors de l'estre.
Or dist li contes, ce me samble, Quant furent li dui comte ensamble, De Clocestre et du Senefort, Moût s'entreconj oient fort ; Tuit entresalué se sont, '^0^0
Li venant et cil qui là sont.
Puis sont tuit entré en la sale, Qui ne fu mie orde ne sale, Mais grans et bêle et baloie.
Mainte table i avoit drecie Apparillie d'asseoir. Mais ains voira, s'il puet, veoir S'amie, li quens de Clocestre, Que il se voelle au mengier mètre ;
Son père requiert qu'il le mant 3060
Et il si a fait erroment.
Deus chevaliers a apelés :
" Aies, fait-il, si m'amènes
" Ma bêle fille, la courtoise."
Cil i vont que de riens n'en poise ;
Es cambres où les dames sont
Sont venu, et demandé ont
Blonde pour mener à son père.
Ne fu pas la novèle amère
As dames, ains en furent lies, 3070
Mais par tans seront esbahies.
Eiicor lie se donnoient garde
Que Blonde fiist hors de leur garde.
Quant ne la voient avoee eles.
Si envoient ses * damoiseles
Es garderobes, pour li querre ;
Eles i vont sans respit querre.
Si la quierent et clià et là.
Mais uule trovée ne Ta ;
Et li dui conte, qui l'atendent, 3080
A parler d'autre cose entendent.
Bien quident qu'ele tant demourt
Pour çou que son biau cors atourt
D'apparillemens biaus et chiers.
Si se siéent en dementiers
Li dui comte, et chil de Clocestre
Li commence à conter de l'estre
Jehan, que il avoifc véu.
Mais ne l'avoit pas connéu.
Dont li conte et dist : " Sire, quens 3090
" Onques mes ne fu sot si boens
" Comme .j. francis qui hui vena
" O moi, et mervelles disa.
" Il plouvina bien par matin
" Si que bien fui mouillié en fin
" Mon cote, que j'ava vestu.
" Pour çou me disa, se il fu
" Si riche, que fera porter
" Une maison pour soi conser.
* MS. ces.
" Et plus me disa-il encor : 3100
" Je vols chater palefroi sor,
" Qui fu par devers lui mené,
" Bêle lorain, bêle selé.
" Quant li fu demandé pour vendre
" Si me disa qu'il voira prendre
" Son volonté d'avoir que j'ai,
" Mais je li fis respondu nai.
" Assés fu ganes de tex mox ;
'' Mais par la goisse bien plus gox
" Sera puis d'un autre busoing SI 10
" Que je chevauchai, pour grant soing
" Que j'ava de celui prochier.
" Se * cevauça devant premier,
" Tant qu'en un rivier me bâti ;
" Mais en .j. grant fossé flati.
" Mon cheval, si sera chéu,
" Par peu je n'ara trop béu.
" Une pécheurs me rivela
" Tout outre le rivier d'ila,
" Et mon palefroi griolé ; 3120
" Dont vinrent mon gent tôt dolé
" Pour çou k'il me sera venu.
" Tout mon drap fu tost devestu,
" Pris plus seces d'un chevalier
" Qui commença les miens suier,
" Puis fui monté, sans plus demour ;
" Dont parla le bon sot françor
vj rv . ^ i!. K >

" A moi, et disa tel nicrvcil :
" Si sera d'avoir mi pareil,
" Tous tens, quant voira ceminer, 3130
" Fera, pour son cors, pont mener
" Puis sera passes sans redout.
" Adont le ganames trestout
" Et moût en eusmes bon feste,
" Dont m'en va l'amblée sans areste.
" Tout ria de cest sot francis,
" Mais partans aura-je plus pris.
" Quant près ceste vile vena
" Partement de moi demanda,
" Mais je ne li vola donner 3140
" S'il ne me disa son aler.
" Dont me disa un bon sotie :
" Qu'il fu un an toute compile
" Qu'a va tendu en un vergier,
" U bel brechesse à un pervier,
" S'ira veoir s'il sera pris.
" Sacés-vous bien que dont fui ris ;
" Et se li disa : bel ami,
" Ton tendre fu trestout pouri.
" Mais viene vous o moi jouer 3150
" Si verras bel pourcel pouser.
'•' Onques ne se vola venir,
*' Ains se fu partis grant aïr ;
" Ne sara plus que il devint,
" Or savas comment tout avint."
En dementiers que dist ce conte,
Cil de Clocestre à l'autre comte,
Si revindrent li chevalier,
Qui eurent fait Blonde cerkier
Et chà et làj et sus et jus ; 3160
Mais ains ne la peut trover nus,
Dont maints dame fu dolente.
Cascune se plaint et garmente ;
Toutes se tienent à traies
Et disoient, comme esbahies :
" Lasse, comme avons mal gardée
" Celi qui nous ert demandée !
" Que puet-ele estre devenue ?
" Caiens a le liu d'une nue
" Où on ne l'ait quise et cerkie. 3170
" Où se puet-ele estre mucliie ?
*' Ele nous joue à reponailles,
" Por doute de ses espousailles."
Ainsi disoient les pucèles,
Les dames et les damoiseles.
Quant li dui chevalier perçurent
Geste cose, dolant en furent ;
Si s'en repairent maintenant
Là où li conte erent séant :
" Sire, dist li mix emparlés, 3180
" Se vous tant atendre volés
'' A mengier que Blonde chi viegne
" Je doute trop grans fains ne vous viegne.
'^ Nus ne set où ele puet estre ;
" En toutes les cambres n'a estre
" Où les dames quise ne l'aient,
" Et pour li durement s'esmaient.

" Cambre n'i a ne soit questée,
" Partout l'ont quisc et apelée,
" Et si n'en sevent nul assens, 3100
" Destournée s'est de son sens."
Quant li conte oent ces noveles As cuers ne leur sont mie bêles, Si dolens est cis de Clocestre Que il ne puet plus dolens estre.
Et cil du Senefort fu sages, Bien ot entendu les messages Dont Jéhans l'avoit amusé.
Lonc tans avoit le siècle usé, Si aperçut bien cest afaire ; 3200
Dont a commencié à retraire A l'autre conte : " Sire quens, " Cis afaires n'est mie buens " A vostre oès, car je croi et cuit " Que ma fills a tout le cuer vuit " De vous aimer, et aime autrui.
" Et sachiés, je croi c'a celui " S'enva que vous avés véu ; " Soutilment vous a decéu.
" Je croi et cuit, si com je pens, 3210
" Que c'est uns escuiers Jéhans, " Qui l'a une pièce servie ; " Sages est et de nete vie, " Courtois est, s'a cors bien taillié.
" A tant prist à moi le congié " Pour noveles que il oï, " Dont il mie ne s'esjoï.
" De son père qui languissoit
" De sa mère qui morte estoit.
" Pour çou s'en retourna en France 3220
" Là OÙ fu nouri en enfance.
*' Or croi que il vint querre Blonde ;
" Le plus bel gaaing de cest monde
" A fait, s'il puet passer la mer.
" Or voi bien fors cose est d'amer
" Quant ma fille fait de vous cange,
" Ainsi pour un valet estrange.
" Onques mais voir de leur amour,
" Ne me poi apercevoir jour,
" Mais or le sai, bien le saciés ; 3230
" Car par sa requeste alongiés
" Fu li premiers jours que fu mis ;
" Si croi k'ele avoit ce jour pris
" À son ami. Mal fu gardée
" Gluant ele s'est en si emblée.
" Et nepourquant c'est trop fors garde
" De femme ; maie flamme m'arde
" Se nus qui vive garder puet
" Famé puit que d'amours s'esmuet.
" Bien vous moca Jehans Martin. 3240
" N'entendistes pas son latin
" Gluant le palefroi bargignastes ;
" De che durement le mocastes
" Glvi'il dist qu'il en vaurroit avoir
" Tant c'on vaurroit de vostre avoir.
" A che déussiés bien entendre
" Qu'il ne l'avoit talent de vendre.

" Il avoit droit, car sus emporte
" Ma fille, dont or se déporte.
" Après, de la pluie qui vint, 3250
" Dont le cendal moillicr convint
" Que vous dont aviiés vestu,
" Ne vous prisa mie .j. festu ;
" Por çou que, quant li auwe véistes,
" Que par deseure ne méistes
" Ou house, ou chape, ou autre cose.
" De coi vostre cote fust close.
" Pour çou vous dist-il s'il estoit
'*' Si rices comme il vous sentoit,
" Que pour soi de pluie garder 3260
" Feroit vme maison porter.
" Ce fu u houce, u chape à dire,
" Mais vous n'en féistes fors rire.
" Après, quant vous en la rivière " Fustes chéus, en tel manière " Com vous me contastes or ains, " Peu en déustes estre plains, " Car ce fu par vostre folie.
" Jehans ne le vous cela mie, " Ains vous reprist moût sotilment 3270
" Quant il ala du pont parlant " Qu'il feroit mener avec lui " Puis poroit passer sans anui.
" Ce fu à dire, sans douter, *' Que rices hom ne doit entrer " En rivière, ne en mal pas " Devant c'on ait passé le pas.

" Des siens doit avant envoiier
" Et après se puet avoiier
" Par là oii il verra le miex ; 3280
" Ainsi se porra passer mix.
" Par son sens vous dist-il tex mox
" Et si en fu tenus pour sos.
" Après, quant de vous se parti,
" Et vous li éustes parti
" Que avoecques vous s'en venist,
" U son afaire vous déist.
" Il vous dist, sans longe atente,
" Le voir ; car il avoit fait tente
" À ma fille, bien a un an. 3290
" Et pour çou vous dist-il qu'antan
" Ot une bouresce tendue ;
" Si aloit mettre sa véue
" S'il avoit pris .j. esprevier
" Por coi il l'eut faite drechier.
" La borescbe si senefie
" L'amour que il a à s'amie,
" Por cui amour venir devoit
" S'amie au jour que pris avoit.
" Ma fille, c'est li espriviers, 3300
" N'est mie fox li escuiers, " Ains le vous dist mult soutilment.
" Car tout ainsi comme uns boni tent " Un oisel pour autre oisel prendre, " Tout autressi convient-il tendre " S'amour por autre amour avoir.
" Car trop auroit peu de savoir

" Icil qui n'ameroit nului " S'il voloit estre amés d'autrui.
" Or sai bien que ma fille amoit 3310
" Et ele lui, si me cremoit " Tant qu'cle s'est de nous emblée " Et o son ami assamblée.
" Biaus sire quens, forment m'anoie " Por le convent que vous avoie ; " Mais n'en puis autre cose faire.
" Se vous poés à nul chief traire " De li r'avoir, si le prenés " Et avoecques vous l'emmenés ; " Et se cil qui l'en a menée 3320
" Puet ains avoir la mer passée " Que vous la puissiés recouvrer, " Jà ne li querrai reprouver, " Car sages est et jentix hom, " Si n'aura jà se assés non.
" Mais or mengons, et au matin " Prendés, s'il vous plaist, le chemin. " Se maintenant i aliiés, " Quel part aler ne sariiés.
" Car, saciés, il vont les travers 3330
" Et les passages plus divers, " Qu'il ne soient apercéu.
" Soutilment vous ont decéu.
" Se vous ne les poés ataindre, " Il convient ces noeces remaindre.
Or n'en di plus : qui l'ait si l'ait ; " Se vous l'avés il ne m'est lait,
" Et se il l'a, souiFrir l'estuet
" Puis c'autrement estre ne puet."
Or entent li quens de Clocestre 3340
Que il ne puet autrement estre.
Si li fait ire le cuer fondre Qu'en grant pièce ne puet respondre ; Mais en la fin a respondu :
" Lasse \ dolant, j'a tout perdu, *' Mon douce amie, bel pourcel.
" Mais je le suirrai si isnel " Que je la prendrai en la mer.
" Toutes les pors fera garder, " Ainsi porront estre trapés. 3350
" Puis fera pendre sur .ij. pés " La mauvaise laron franchis, " Qui si dolent a men cuer mis.
" Puis fera Blonde repentir " De mal que me faisa sentir.
" Convient faire grant pénitance " Pour mon dolor, pour mon pesance»
" Avant que moi se puist corder "■ Convient qu'ele voist fermer " La hart entor cor son ami, 3360
" Don sera bien vengié de li.
" Puis en fort prison le metra, " Tant que bien comparé ara " Son grant soti et son mefFait ; " Bien saurai moi vengier du fait.
Or soit Dix et li siens commans Garde des .ij. loiaus amans.
AN» JEIIAX OF DAMMAKTIN. Wj
Car s'il sont pris ne atrapé
Malement seront atrapé ;
Moût durement manecié sont. 3370
A tant li conte assis se sont
Par contenance, sans mengier.
Laiens n'eut la nuit chevalier,
Serjant, clame ne damoisele
Qui péust vuidier escuele.
Tant sunt dolant toutes et tuit
Qu'il n'a laiens noise ne bruit.
Li uns de duel, l'autres de doute,
Par laiens se taist la gens toute.
On osta assés tost les tables 3380
Puis ne tint on pas longes fables,
Ains se vont couchier par laians.
Mais qui que dormist, c'est noians
De dormir. Celui de Clocestre
Si dolans est, plus ne poet estre.
Toute nuit pense grant mervelle.
C'a soi-méisme se conselle
De quel mort et de quel ahan
Vaurra faire morir Jehan,
Et si ne l'tient encore mie. 3390
On dist pieça, je n'en dout mie.
Que tex cache le mal d'autrui
Que li max retourne sour lui.
Manechié vivent, ce dist-on ;
Il ne seroit mie raison
Que mort soient li manecié.
Se Jehans avoit porcacié
Tant qu'il péust armes avoir 11 seroit trop fors à avoir ;
Car tel trésor avoec li maine 3400
Qu'il ne gerpira de semaine Se il n'est mors ou en prison, Or le gart Dix de mesprison.
Revenir voel à ma matère :
Li quens ains que li jors esclère, Por Blonde tost cerkier et querre, Se lava, sans plus respit querre.
Esvillier fait ces* chevaliers.
Qui dont veist sur ces destriers Mètre celés et bien cengler, 3410
S'il volsissent courre au sengler, Si sont leur cheval bien estraint, Li chevalier ne se sont faint.
Au plus tost qu'il poeent s^atornent, Montent, vont s'en, plus ne sejornent.
Bien furent .c. en cèle route De gent felenesse et estoute ; Moût manacent Jehan à pendre.
Or voelle Dix son cors defFendre Entre li et s'amie Blonde, 3420
Et tous leur anemis confonde Qui vers le mer les sieuent fort.
Ne se remut de Senefort Li pères Blonde ne sa gentj Car il ne li fu bel ne gent,
* Sic.

Tant fu plains de grant cortoisie,
Que, en son cuer, ne vorroit mie
Que Jéhans fust pris ne trouvés,
Por çou qu'il s'estoit bien prouvés.
Bon gré l'en set quant passa mer, 3430
Bien set c'est par force d'amer.
Les dames qui vinrent por fcste
S'en r'alerent, sans point d'arreste.
Dou Senefort s'en sont parties
Courechies et esbahies.
Ainsi se départi la cours ; Celé feste fu à rebours, Il i eut plus ploure que ris.
Et chil qui à voie sont mis
Por Jehan honir, s'il le voient, 3440
De cheminer ne se recroient.
Tant vont par chemins et par plains.
Par aventure, qui ains ains, Que de deus journées font une ; Par nuit chevaucent à la lune.
Tant se hastèrent venu sont A la mer, et tous wardes ont Les pors. Partout espies métent Qui nuit et jor les amans guetent ; A chascun port en metent quatre. 3450
Et por ce qu'il puissent abatre Jehan, se il se veut desfendre.
Ont grant haces pour lui porfendre.
Et pour çou que riens n'en séust Jehans, n'il ne s'en percéust
S'ala* ou Douvre herbegier
Entre lui et si chevalier.
En ses espies se fia
Qu'à chascun port .iiij. en i a.
Leur cors arment en bons porpoins 34G0
Et trenchans haces en leur poins ;
Or gart Diex les amans d'escil.
Passer les convient en péril.
Un peu m'estuet laissier del conte,
Des amans m'estuet que je conte.
Li dui amant, si com j'ai dit, Chevaucièrent tant, sans respit, Les nuis et les jours sej ornèrent Que du Douvre tant aprochierent Que il n'i eut pas une lieue. 34/0
En une grant forest antieue Demourèrent contre le jour.
Jehans, qui estoit en cremour De doute de perdre s'amie Plus que il n'estoit pour sa vie, Se sot bien, par son sens, gaitier.
Robin apele, sans targier, Se li dist : " Biaus amis Robin, " Or acuel errant ton chemin " Privéément, en tapinage. 3480
*' Je pâlirai si ton visage " D'une erbe, que je connois bien, " Nus ne te connoistroit pour rien.
* Add (le comte.)

" Puis t'en iras parler bâtant
" Au maronier, qui nous atant.
" Si li diras que, sans arreste,
" Ses nés et ses coses apreste,
" Si que nous puissons anquenuit
" Monter un peu ains mienuit,
" Et sans délai la mer passer. 3490
" Et si te voelles apenser
" Se tu poras veoir nului
" Qui nous agait, pour nostre anui.
" Je pens bien que se li quens puet,
" Par ses mains passer nous estuet.
" Bien se puet estre si hastés,
" Espoir, que il nous a passés ;
" Cor nous sommes assés tors
" De chevauchier les chemins tors.
" Por çou voel que tu prendes garde 3500
" Se nous avons de nului garde ;
" Se tu vois riens dont tu t'esmaies
" Si pourcace tant que tu aies,,
" Por mon cors armer, arméure
" Puis te remet en l'ambléure.
" Si revien chi à l'anuitant ;
" Et si te T'a moût bien gaitant
" Que nus ne sace ton afaire,
" Car tost en arions contraire.
" Se Dix donnoit c'outre fuisson 3510
'* Moût petit les douterion.
" — Sire, dist Robins, n'aijés doute,
" Bien ferai ceste cose toute.

" Mais taigniés-moi, c'aler m'en voel, " De clii tant demorer me duel."
Atant cvielli en la gandine Jehans d'une herbe la racliino ; Si l'a au pumel de s'espée Broije et d'iauwe destrempée.
Après a Robin oint du jus 3520
Si que tout le mont, sus ne jus, Ne vit homme, qui ne quidast Que fort fièvre le travillast.
Plus pale que cire matie
Et sa chiere est toute froncie.
Un baston, pour li apoiier,
Fist de le brance d'un pomier.
Or voist quel part que il voira
Jà reconnéus ne sera.
A tant prent congié, si s'en torne. 3530
Avis li est que trop sejorne.
Jà estoit levés li solaus
Gluant il se parti d'avoec aus.
Jehans et Blonde el bois demeurent.
Celé matinée labeurent
Tant qu'en un très biau lieu el gaut
Font une loge, pour le caut,
De biaus rainsiaus vers et de flors.
Muguès ert à che point entors *
Puis en ont jonchié leur loge. 3540
Si dist Jehans : " Amie, or loge
* MS. ew cours.

Declens iiostre loge ; mengoiis ■' Sur le muguet et sur le jons.
" Encor avons-nous .ij. pastcs, " Jà par nous ne seront gastcs.
" — Biaus dous amis je m'i acort." Puis s'entrebaisent, par acort.
En bouce, en front, en nés, en vis ; Puis se sont sur les jons assis.
.j. blanc doublier, d'uevre menue, 3550
Ont sur le muguet estendue.
En leur ciés eurent capiax vers.
Jehans a les pastés ouvers, A mengier à s'amie offert ; Ele mengue et il la sert ; Mais pour ce à mengier point ne lesse. Si sont lour dui cuer d'une laisse Qu'ele ne veut rienx qu'il ne voelle, N'ele ne veut dont il se duelle.
Leurs disners entrelardés fu 3560
De che qui plus plaisant levir fu, Che fu de baisiers saverous ; Moût leur estoit tex mestiers dous.
D'amours parolent ambedoi ; Et si cheval, aval les boi, Paissent et empasturé sont.
Gluant li dui amant mengié ont Des pastés et del vin béu.
Dont assés avoient eu
Il ont leur doublier ploiié.* 3570
Après çou se sont avoiié
D'aler jouant parmi le bos,
Oïr le chant des roussignos,
Entour les cors, tout main à main.
Se ge pensoie hui et demain.
Dire ne conter ne saroie
Le grant déduit ne le grant joie
C'amour à faire leur ensaigne.
N'a mie bon cuer qui desdaigne
Amours, pour comment qu'on en ait. 3580
Car des maus tel guerredon fait
As fins amans, qui bien se tienent,
Qu'en la fin à tel joie en vienent.
Et de tel soûlas sont si lie
Que tout anui sont oubliie.
Bien i parut à icès deus,
Qui es fores se tienent seus.f
Et si leur plaist tant ce k'il ont
Que de riens convoitise n'ont
Fors d'eskiver ciaus qui metroient 3590
Leur amour à fin, s'il pooient.
Autre riens ne leur fait grevance.
S'il estoient venu en France,
* reploiié. Hère the verse bas a syllable too miuh ; which 1 hâve suppressed.
t MS. ne.i.

Il aroieiit jdic d'amours
Parfaite et duraiis à tous jours.
Quant un peu se sont esbatu,
En leur loge sont renibatu,
Où il faisoit bel et roisant.
llluec se revont déduisant
De baisier et d'ent'racoler, 3600
De doucement entrepaller.
Mais del sourplus conte ne fas.
Que je ma matère n'esfas.
Encor n'est pas venus li poins
Que de cou faire soit besoings ;
Peu en est or cui s'en tenissent
Puis que à tel mes en venissent;
Car maintenant est plus de mal
Petit est mains d'amour loial.
Or reconterons de Robin 3610
Qui de la mer est el chemin.
Li contes dist que tant ala
Robins, puis qu'il parti de là
Où ses raaistres pâli l'avoit,
Que d'outre vient d'où la mer vient.
Si tost comme en la vile entra
.iiij. chevaliers encontra,
Qu'avoec le conte avoit véus ;
Sages est, se's a connéus,
De seur son baston apoiant 3620
S'en va les rues costoiant.
Or voit bien Jehans est gaitiés,
Ne s'est pas trop d'aler coitiés.
Le petit pas, chière baissie,
A tant aie qu'il a laissié
La vile, et s'est entrés el port.
Mal sambloit homme de déport.
Car il samble qu'il ait langui
Assés plus d'un an et demi.
Delès le port, en une anglée, 3630
Vit le conte et sa gent armée ;
Par delès lui l'estuet passer.
S'il veut al maronier aler.
Adont clocha forment d'un pie.
L'un oel ouvert, l'autre cluignié,
La teste basse et les rains haut.
A dit au conte : " Dix vous saut 1"
Samblant fait de parler à paines.
" Sire, dist-il, .xxx. semaines
" Ai langui de cotidiane, 3640
" Encor l'ai-ge double tiercaine.
" De France sui un povres honi,
"" Je n'ai mais denier ne magon
" De quoi je r'aille en mon païs,
" Ains morrai chi tous esbahis
" Se vous, pour sainte pater nostre,
'' Ne me faites donner del vostre."
Li quens l'esgarde et sa maisnie ;
Mais à nul d'aus ne sambloit mie
Que il péust quatre jours vivre. 3650
Li quens .xii. esterlins li livre.
Et chascun de ses chevaliers
Li donna d'argent .vi. deniers.

Luequcs ne fu pas Ilol)ins fox,
Bien gaaigna .xl. sols.
Comment que del cuer les haïst
Ne laissa l'argent ne préist.
Dedui les mcrcic de bouche,
Mais moût petit au cuer broce ;
Miex ameroit leur meskcance 3660
Qu'il ne feroit lour l)ienvocllance.
Atant prent congié, si s'en torne, Duskes à la mer ne sejorne.
Au maronier, qui les atant, Est venus de l'un oel clinarnans :
" Sire, dist-il, au maronnier " Un peu vous volroie proiier " Que vous me passés ceste mer, " Car de chà mer ai cuer amer, " Je n'i eu onques jour santé. 3670
" Del mien à vostre volenté " Poés prendre, car j'ai deniers " Dont je vous donrai volentiers.
" — Amis, li maroniers respont, " Encor ne sai quant cil venront " Cui je créantai à atendre.
" A autre gent ne voel entendre " Devant que je porrai savoir " Se chil voira ma nef avoir, " Qui devant le cop me paia. AG80
" De soi atendre me proia, " Si l'atendrai au mains itant " Com je li eu encon venant."

Quant Robins ot le maronnier Qu'il se puet bien en lui fiier, Si li a dit : " moût à grant somme " De bonté en cuer de preudome ; " Sachiés que je li vallés sui " Qui vint dechà avoecques lui " Qui vous pria de lui atendre. 3690
" Ci m'a envoiié pour aprendre " Se vous couvent li teniiés, " Ne se vous mais l'atendiiés.
" — Or m'as tu dit trop grant desroi, " Fait li maronniers, par ma foi, ''Il n'avoit o lui c'un vallet " Qu'on apeloit Robinet.
" Un palefroi lès lui menoit ; " Plus haitiés et plus sains estoit " Que tu n'ies. Si feis folie 3700
" Del dire, car ce n'es -tu mie.
" Jl samble que tu morir doies " Si tost que tu tierc jor ne voies.
" — Si sui, dist Robins, biaus dous maistre, " Savoir vous convient tôt nostre estre : " Mes maistres a maint anemi, " Si nous gaitent, saciés de fi.
" Et pour que reconéus " Ne soions, ne apercéus,
" Me taint ainsi d'une taintine 3710
" Qu'il cuelli en une gandine.
" A vous m'envoie, et si vous prie, " Com celui en qui il se fie,

" Que la nef soit garnie et preste
" Pour passer semprès, sans arreste,
" Un petit devant micnuit.
" Une damoisele conduit
" Seur le cheval que j'amenoie,
" Qu'il ne veut pas que chascum voie.
'^ Et tant vous niandc-il par moi, 3720
" Se vous de là, en bone foi
" Lie passés, tant d'argent aurés
" Que jamais povreté n'aurés.
" Quar se de là l'aviés mis
" Peu douteroit ses anemis.
^' En vous se croit, pour la fiance
" Dont il fist à vous aliance.
" Or nous voelliés en foi aidier,
" Car nous en avons bon niestier ;
" De tex jens voi aval ce port 3730
" Qui ne pourcacent fors sa mort."
Or ot li maroniers noveles
Qui durement li furent bêles.
Pour la proumesse del argent,
Reçut Robin mult bel et gent,
Et dist qu'il leur aidera bien,
Ne jà ne leur faurra pour rien.
Et Robins merciié l'en a.
Et dont en sa nef l'amena
Privéement, et si li monstre 37 10
Que riens n'i faut pour passer outre :
En la nef avoit arméures
Qui erent bones et séures ;

Celés qu'il volt mist d'une part.
Or n'atent mais mais qu'il soit tart
Par coi des jens se puist embler
Et avoec Jehan rassambler.
Li maroniers l'aaisa bien.
Celui jour ne li fali rien
Comme déboire et de mangier, 3750
Assés en eût et sans dangier.
Robins au maronier enquist
Où li quens de Clocestre gist.
Et il li dist, ne li cela,
En la vile au cliief de deçà.
Qui de ci un cri jeteroit
A son ostel oïs seroit.
Et s'est bien de nuit une lieuwe
Avant que du port se deslive.
Puis laisse à cest port .iiij. espies, 3760
Qui sont d'arméures garnies ;
Et au matin, ains qu'il ajorne,
Li quens et sa gens i retorne.
Aussi fait-il, par grant esfors,
Gaitier par tous les autres pors :
Nule nef ne se puet movoir
Qu'il ne wellent ançois savoir
Quex jens che sont qui outre vont.
A moi-meismes enquis ont
Por coi j'atendoie ci tant ; 3770
Et je leur dis, tout maintenant,
Com cil qui ne s'en donnoit garde :
" Un escuier, qui trop me tarde."
" Mais ses deniers ses* me paia,
" De coi atendrc me proia."
" Ainques puis que il çou oïrent
" Les espies ne s'en partirent,
" Ains gisent, çou est grans anuis,
" Si près de clii toutes les nuis
" Que nul ne vient clii qu'il ne sacent. 3780
" Et ne sai qui forment manacent.
" Je croi bien, à çou que j'entent,
" C'est Jehan qu'il vont maneçant.
" Si me dout durement de lui
" Que il ne li facent anui.
" Il ne puet venir fors par eus,
" Et il sont félon et crueux.f
" Et autre cose i a encor :
" Cascuns porte à son col .j. cor.
" Si tost com corner les orra 3790
" Li quens ceste part acourra.
" S'est en grant péril s'il i vient,
" Car mors est se li quens le tient
" Mais, si me gart Dix d'encombrier,
" Ne sont pas perdu li denier
" Dont il me fist grant courtoisie ;
" A ce cop li sera merie.
" Quant ce venra al asserir,
" Les espies vaurrai tenir
" À parole, dont en irés 3800
" Par devers nous ; puis si dires
* Perhaps we should read si ? f MS. cruex.
" Jehan que s'il vient ci anuit " Ne trouvera pas mon cors vnt " D'armeures. Dites li l)ien " Que jâ ne li faurrai pour rien.
" Se plus n'en i vient que les .iiij. " Bien porrons lour orguel abatre." Robins l'ot, le cuer a ot lie.
Tant li ot dit et acointie
De la courtoisie son maistre 3810
Que il veut bien de s'ajuwe estre.
Bonne est larguece et cortoisie.
Car à maint homme ont fait aïe.
Li maroniers, si comme il dist, À Robin tout ainsi le fist.
Robins en la nef reposa, Qui le jour hors aler n'osa.
Et quant ce vint à la feri Li quens et la gent tout seri, À lour hostel s'en repairerent. 3820
Les .iiij. espies demourerent Par le commandement le comte, Pour faire Blonde plus grant honte.
Puis de la nef qui soupeçonnent En un vaucelet se reponent, Qui estoit emmi lieu del port.
Li maroniers, qui ert au bort De sa nef, bien les aperçoit, Robin les a monstre au doit.
Or n'i a mais mestier demeure : 3830
" Robin, dist-il, il est bien eure

" Que tu t'en voiscs à ton mestre ; " Et je m'en vois avoec aus cstrc " Tant que seras outre passés/' Robins li dist : " Or en pensés." \ tant li maronniers s'en part, A ciaus \'ient, qui sunt en esgart.
Avoec lui .j. barin de vin Aporta, qui crut sur le Rin.
Moût estoit fors et entestans. 3840
" Signeur, Jhesus vous soit aidans, " Fait li maroniersj s'il vous plest.
" Mes cuers moût durement s'irest " Quant j à avésjéu .iij. nuis " Ci no moi* ne béustes puis.
" De vin vous aport un baril, " Or le meton tost à essil." Li glouton oent tex paroles, Ne leur samblerent mie foies, Car il buvoient volentiers ; 3850
S'il en i eust .ij. sestiers N'en estordist-il plain hanap.
Et Robins de la nef de sap S'en part tous cargiés d'arméures.
Qui erent bonnes et séures.
Que qu'il entendent à parler Par derrier aus prist à aler.
lUuec aida à Robin Dix, Car les espies n'erent tiexf
* Sic. t MS. iea..
Dont il le péussent parcoivre, 3 860
Car il entendoient à boivre.
Mais li maronniers bien le vit,
A cui li cuers de joie rist,
Quant il le vit outre passé.
Tant a as espies brassé
Qu'il set à quel besoing il tendent,
Et pour coi à gaitier entendent.
Et quant il a d'aus tout apris
Isnelement a congié pris.
A leur gré se part d'aus isnel, 3870
Si est entrés en son batel,
Où il avoit maint aviron,
Ses avironeurs environ,
Apele et si leur dist : " Signeur,
" N'aiiés doutance ne cremeur
" Pour riens que vous oés anuit ;
" Mais garnisses vous d'armes tuit,
" Gardés la nef, se je n'i sui,
" Que n'i laissiés entrer nului,
" Uns courtois hom a grant mestier 3880
" De moi, si li vaurrai aidier.
" — Sire, dient-il, volentiers
" Ferons quanqu'il sera mestiers."
Après son commant, par la nef Li maronier s^arment souef.
Cascuns sa teste et son cors arme.
Et prist en sa main tel ghisarme Qui fu trenchans et esmolue.
Bien sera la nef desfendue
Se nus vient avant, qui l'assaille, 3890
Car il n'i a point de frapaille.
.XX. bacclers jone et fort sont,
Qui tous jours la nef garderont
Estre le maistre, au cvier hardi.
Mais chi endroit d'ans plus ne di
Devant que il en sera tans.
De Robin voel estre contans,
Qui fu moût liés quant ot passées
Les espies, qu'il ot doutées.
Puis que Robin s escapés fu 3900
Del error, à repos ne fu Devant qu'il revint as amans,
Qui erent en grans ahans
De çou que il demouroit tant.
Estes le vous venu atant
Si cargié de toile et de fer,
Qu'il dist : " Vesci déduit d'enfer
" De porter à pie si grant carge.'^
Et Jehans tantost l'en descarge,
Puis dist : " Or ne te caut, Robin, 3910
*' Se nous venons à Dant-Martin
" Tex peines te seront meries.
" Mais des novèles qu'as oïes
" Me conte. A il au port nului
" Qui nous agait, pour nostre anui?
*' — Oil, certes ! Robins respont.
^' Li quens et toute sa gent sont
" À ostel, si près de la mer
" Qu'il puet bien entendre, au parler,
" .iiij. espies, qui sont au port 3920
" Armées pour vous mettre à mort ; " Mais tant i a qui vous venra " Li maroniers vous aidera " À qui les .x. livres donnastes ; " Onques denier miex n'emploiastes." A près çou li conte comment Il fu recheus liement De li, quant il fu connéus.
Puis li dist com ot decéus
Le conte et sa maisnie toute, 3930
Qu'il n'ot nului en sa route Dont il n'eust .vi. estrelins.
A près çou li a dit Robin s Comment, par le bon maronier.
S'en estoit revenus arrier.
Pour çou qu'à boivre leur donna, Fait-il entendre. " Leur donna " Tant que je à vous venus sui, " Qui d'aus apercéus ne fui." Quant Blonde la novele entent 3940
De paour va ses cors tramblant, Car or set-ele bien, sans faiUe, Que ses amis aura bataille.
Pour çou li dist : " Biaus dous amis, " En grant péril vous estes mis " Pour moi, dont j'ai grant desconfort. " Grant peur ai de vostre mort, " Car, à çou que jou entent chi, " Au port* avons anemi ; * Add nous.
" Biaus dous amis, n'i alons mie. 3950
*' Se vous i perdiiés la vie
" Mes cucrs de dolcur creveroit,
" Après vous jour ne viveroit.
" — Ma douce amie, dist Jéhans.
" Ne vous doutés de tex ahans.
" Puisque j'ai nef et arméure
" La voie m'est toute séure.
" Se nous de ça demourions
" En la fin parçut serions,
" Ne de vous avoir ne poroie 3960
" D'amours jà plus joieuse joie.
" Saciés que mes cuers mult désire
" La joie, dont je me consire
" Tant que je vous aie espousée,
" Metés en pais vostre pensée ;
" Car saciés bien trestout de bout,
" Tous mes anemis riens ne dout.
" Mais aidiés moi à armer tost,
^' Que se malgré aus ne vous ost
" De cest païs, petit me pris. 3970
" Au besoing connoist-on son pris :
" Qui avoec lui s'amie maine,
" Ne doit redouter nule paine.
" Chà mes armes, armer me voel ;
" Du despit que j'ai d'aus me duel !"
Blonde, qui ne l'ose desdire, Ses armeures li atire.
Primes vest unes espaulières De boure de soie mult chières.
CAMD. soc. T
En son chief mist un bacinet 3980
Fort et tenant, et bel et net.
Après a vestu .j. liauberc,
Il n'ot .j. milleur dusk'à Merc.
Bien le chaint Blonde d'un tissu
Qu'ele meismes ot tissu.
En son chief vine galandesche,
Qui estoit de l'uevre galesce,
Li lâcha sa très douce amie.
Ses bêles mains n'espargne mie
A lui servir. Tant bêlement 3990
Le sert que se tout son vivant
Eust usé de tel mestier
Si s'en seut ele bien aidier.
Ne doit estre de cuer faillis
Qui de tel servant est servis.
Seur son haubert vest .j. i~)Ourpoint
De nul milleur, ne denianc point.
Par deseure a chainte s'espée,
Qui fu trencans et amourée.
Puis acole s'amie et baise, 4000
Et dist : " Or soiies tout aaise,
" Amie, et ne doutés rien ;
'^ Car de tant vous asséur bien
" Se nous trouvons qui mal nous voelle,
" Se m'espée u cors ne li moelle
*' Jamais ne quier, à nesun jour,
" Avoir joie de vostre amour.
" — Mes dous amis, che respont Blonde,
" Or nous consaut li Rois du monde."
AND JEHAN OF DAMMARTIN. 13î)
A tant se fu arm(5s Robins 4010
D'un pourpoint, qui fu doublentins ;
De fer eut ou cief capelier,
Et à son chaint coutel d'achier.
Puis a les chevax effrénés
Et devant Jelian amenés.
Jehans a s'amie montée.
Puis est montés sans demourée.
A tant acuellent à esploit Leur oirre. La lune luisoit Si qu'entour aus assés clere voient. 4020
La grant ambléure s'avoient Duskes adont que au port vinrent.
Blonde et Robin joignant se tinrent De Jehan, qui estoit entr'aus.
Tant ont erré qu'il virent ciaus.
Qui pour bien mie ne's atendent.
Quant les espies les entendent. Il salent jus isnelement.
Li uns des .iiij. Blonde prent Par le lorain, et li dist : " Dame, 4030
" Vous arresterés chi, par m'ame !
" Fols fu qui vous prist en conduit, " De maie mort morra anuit." Jehans li a dit : " Vous mentes.
" Se vous m'espée ne sentes " Jamais ne me pris .j. denier." Atant la traist sans atargier ; S'en fiert celui parmi la teste Si grant cop que li bras n'arreste
Devant qu'il li vient au menton. 4040
Puis li a dit : " Outre, glouton,
" Trop parcus le cuer vilain
" Gluant à m'amie méis main."
Quant li autre troi celui virent
Froit mort, Jehan fort assalirent.
Et Jehans pour leur cox guencist
Si ke les .ij. falir en fist.
Et li tiers a tel cop féru
Que del hauberc maillié menu
Li a .j. pan desous osté. 4050
Le jenouil li eust colpé
Se il n'éust banque de fer,
Ensi com deables d'enfer.
Ala la hace jusk'en terre ;
Jebans le voit, li cuers li sère.
Par si grant maltalent le fiert
De Fespée, qui trencans ert,
Ke le bras, o toute la bace,
Li abati emmi la place.
Quant li ribaus ainsi se voit, 4060
Que l'un des bras perdu avoit.
Fuis s'en est de la mellée,
Et prent son cor, sans demorée ;
Si corne de si grant aïr
Qu'il se fist à l'ostel oïr.
Où li quens ert, qui ne dort mie.
Quant il entendi la bondie
Bien sait que Jebans est au port,
Si a crié as armes fort.
A dont s'arment sans longue atente, 4070
Et Jehans a au port entente.
Des .ij. qui encore erent sain
Robins, le coutel en sa main,
En vient à l'un, si le feri
Si k'il l'abat mort si seri
C'après le cop ne se plaint,
Car del coutel au cuer le point.
A tant li maroniers oï
Le cor, dont pas ne s'esjoï.
Bien set Jehans est assailis ; 4080
Hors de sa nef est tost salis, Au corneur le cours en vient,
De la gisearme que il tient
Li a fait la teste voler :
" Ribaus, dist-il, or pues corner ;
" Comment que Jehans en aviegne
" Ne croi mais que nus bien te viegne." Gluant li quart, qui encor fu vis,
Vit tous ses compaignons ocis.
En fuiant, où qu'il puet randonne, 4090
Et en fuiant, .j. court mot sonne
Del cor que il avoit au col.
Mais or se tient Jehans à fol
S'il ne li vent bien son corner.
Dont commence à esperonner, Gluanqu'il puet courre après lui.
En peu d'eure l'a consivi :
Si le fiert si el haterel Que par le milieu del cervel
Li mist s'espée dusk'as dens, 4100
Et il est mort chéus as dens ;
Puis est ucourus vers s'amie.
Et li maroniers ne detrie,
Ains vient à aus, si les salue,
Puis dist : " Jehan, en vostre ajuwe
" Sui ci venus pour vous aidier.
" Bien l'avés fait au comraencier,
" Mais ore en venés sans demeure,
" Ça vous ne garderés jàl'eure
" Que li quens et sa gent venrront, 4110
" Car leur cornes bien oïs ont/*
Et Jehans moût le mercia
De l'aide que de li a.
Aussi fist Blonde durement.
Puis s'arroutent isnelement.
Mais ains qu'à la nef puisent estre
"Vint poignant li quens de Clocestre
Sur Morel son poignant destrier,
El païs n^ot millour coursier.
Plus c'uns hom d'un arc ne traisist 4120
Devant toutes ses jens se mist
L'espée au poing, l'escu au col.
Jehans le voit, se 1' tient pour fol
De çou que ses jens eslonga :
" Je cuit, fait-il, que il songa
" due je de paour m'enfuiroie
" Quant ainsi courre l'orroie.
" Jamais ne goe-jou d'amour
" Se vers lui ne vois à ce tour."
A ccst mot son cheval retorne 4130
Et s'espée devant lui tourne.
Le pumel mist à son arçon,
La pointe mist devant en son,
Bien trechant, et bien amource.
Puis a treiicliiet de randonée
Contre celui qui escu ot.
Mais Jehans hiaume, n'escu n'ot
Ne tel cheval comm'ot li quens ;
Ne pourquant ses roncins ert boens.
A cel point ot grant paour Blonde : 4140
S'ele éust tout l'avoir du monde
Meut volentiers donné l'éust
Par si que ses amis n'éust
À celé jouste se bien non.
Et li dui vassal, el sablon,
Se sunt en peu d'eure entr'ataint :
Nvis d'aus .ij. de ferir ne faint.
Li quens feri Jehan premiers.
Ne li valut pourpoins entiers
Que s'espée ne past par mi. 4150
Le fort hauberc li dessardi,
S'espée li rase au costé.
Si que del cuir li a osté.
Se ele fust droit afilée
De Jehan fust cose finée.
Et Jehans, qui s'espée ot mise,
À son arçon si droit l'a mise
Que par la pane de l'escu
Et par le hauberc c'ot vestu,
Et parmi tout son autre atour 4160
Li mist outre l'espaule .j. tour.
Empaint l'a de si grant randon
Que par deseure son arçon
Et par la crupe du cheval
L'abati à la tere aval.
Ses hiaumes à tere feri.
Si que par peu ne li croissi;
Li cols moût fu navrés forment.
Et Jehans le bon Morel prent.
Qui plus tost keurt d'une arondele. 4170
Errant est saillis en la sele ;
Or est-il assés plus séurs
Que s'il fust enclos de bons murs.
Moût a ficé bien en son cuer
Jà tant ne verra à nul fuer
Pour lui mal faire, qu'il n'ocie.
Es-vous Robin, qui ne détrie :
L'espée le conte a levée
Qu'il a el sablon trouvée.
Jà coupast à conte la teste ; 4180
Mais se's vienent, sans arreste,
Seur le cheval som monte.*
Quant Blonde voit ainsi le conte,
Qui ert, el sablon, bien navrés.
Se li dist: "Dans quens, vous n'aurrés
" L'amour que vous avés cachié.
" Mieudres de vous l'a pourcachié.
Sic.
" Fols fustes quant à mon ami
" Joustastes. Il est ore ensi,
" A bon droit vous est mcskéu. 4190
" Car on n'a pas souvent véu
" Q,ue riches quens et chevaliers
" Daignast jouster à escuier.
" Mont sui lie quant mes amis,
" S'est deseur vostre ceval mis."
Li quens Blonde bien entendi,
Mais nul mot ne li respondi ;
Si est dolans, ne puet mot dire.
Et Jehans, qui sur lui s'aïre.
Revint sur lui sans atargier ; 4200
Et lès lui le bon maronier,
Et Robins revenoit après.
Jà fust li quens de la mort près.
Quant ses gens apoignant i vinrent,
Qui moût à decéu se tinrent
Quant il ensi virent leur conte,
Qui ot eu anui et honte.
Pour rescourre leur signerage
Vinrent poignant et fol et sage.
Qui mix fu montés premiers vint ; 4210
Mais cil qui derrière se tint
Fu plus sages que li premiers.
Car Jehans ert .x. tans plus fiers
Pour s'amie, que lès lui voit.
Pour çou que perdre le doutoit
Ert aussi fiers comme .j. lyons.
Morel broce des espérons :

Le premier fiert si de s'espée
Que la teste li a colpée ;
Et le secont fiert sur le poing, 4220
Si qu'il li fist voler bien loing.
Le tiers ocist, l'abat le quart,
Aussi com bestes en essart
S'enfuient pour peur del leu,
Assi guerpissent il le lieu
U il s'embat, pour les grans cox
Dont il leur trence car et os.
Li maronniers prent un destrier.
Si est montés par l'estrier.
Lui et Robins avoient pris 4230
A cex qui n'estoient mais vis,
Espérons dont il esperonnent.
Dusk'à la mellée randonent
Là endroit u virent Jehan,
Qui la nuit souffri mult d'ahan.
Car les jens le Conte croissoient.
Qui plus et plus tous jours venoient.
Bien erent .c. leur anemi
D'armes apresté et.garni.
Et Jehans n'estoit que li tiers ; 4240
Moût estoit grans li encombriers.
Li .XX. d'aus gardèrent le conte,
Qui de remonter ne tient conte.
Car durement navrés estoit.
Contre val le cors li couroit
Li sans, qui li ist de la plaie ;
Dont sa gent durement s'esmaie.
Et Jéhans as autres combat;
Maint en i gela mort tout plat.
Li maroniers bien li aida, 4250
Qui la ghisarme en sa main a ;
A .ij. cox .ij. lour en ocist.
Et Robins, qui el cheval sist,
Reyut la nuit mainte colée,
Et si reçut mainte testée.
Mais se Jehan plus ne cremissent
Çaus deus tost à mort les méissent.
Mais tant redoutent ses colées,
Pour les testes qu'il eut colpées,
C'a cop atendre ne l'osoient. 4260
Espées de loing li lançoient,
Qui li faussoient son hauberc ;
Celé nuit i eut fait main merc.
El cors meisme le navrèrent,
En .iiij. lieus, sanc en sacherent.
Mais ne sont pas plaies morteus.
Petit en est espoenteus.
Des espérons Morel eslesse
Là où il voit le grignor presse.
Se fiert aussi comme li leus 4270
Es bestes, quant est familleus.
Et il li fuient chà et là.
Que nus d'aus atendu ne l'a.
Endementiers qu'ensi hustinent Li .XX. d'aus vers Blonde ceminent K'il virent seule emi le plaint.
Li uns le prist par le lorain,
Et li autre, par grant esroi,
Li chaçoient son palefroi,
Vers la vile en vont à esploit. 4280
Quant ele saisie se voit
Ains mais ne fu si esbahie.
En haut cria : " Sainte Marie !
" Amis, or m'avés vous perdue."
Jehans a s'amie entendue,
Bien entend qu'ele est entreprise ;
Sa vie des or mais peu prise
S'a ce cop ne la puet rescourre.
Un glaive prent, puis laisse courre
Morel, qui pourprent les grans sans. 4290
Tant a couru qu'il ataint ciaus
Qui mener en voellent s'amie.
Il leur cria : ^^ N^enmenrés mie,
" Mauvais traiteur, losengier."
Del glaive fiert si le premier
Que parmi le cors li empaint.
Si qu'au morir petit se plaint.
A tere est kéus sans demeure ;
Puis trait Jehans l'espée à meure,
S'en fiert le secont duskes dens, 4300
Si c'a tere caï à dens ;
Au tierc cop r'a ocis le tiers.
Es-vous Robin endementiers,
Et li maronier ambedui
Venoient poignant après lui.
Ains qu' à lui fuissent assemblés
En ot jà .iiij. acraventés.
Et cascuns d'aus .ij. au venir
En fist .j. el sablon jcsir.
Jehans ne se repose mie : 4310
Celui qui au frain tient s'amie,
Tel cop li donna de s'espée
Que le cuisse li a colpée.
Le lorain laist, u voelle u non,
Tous afolés ciet el sablon.
Puis li a dit en reprouvier :
" Vassal, il fait malvais quidier
" Que nus fins amans, près ne loing
" Puist fallir* s'amie au besoing:.
" Le main en li mal mis avés, 4320
" Vostre droit loijer en avés,
Tuit li autre, qui ces cox virent,
S'en fuient, et Blonde guerpirent.
Et Jehans revint à s'amie.
Si li dist que ne s'esmait mie.
Ele li respondi : " Si fach,
" Trop i a de ciaus que je hach.
" Par celé amour qu'ensamble avons,
" Vous pri qu'en la nef nous metons
" Au plus tost que vous poés onques." 4330
Or n'i ot plus de respit donques.
Quant il ot conjurer l'amour.
Vers la nef en vont sans demour.
Mais tex .LX. après lui tracent.
Qui de la mort Jehan manacent.
* MS. falur.
Droit en ce point c'a la mer vinrent, Li .Ix. si près les tinrent Qu'ilu eques convint à Jehan Assés souffrir paine et ahan.
Car Robin s et li maroniers 4310
Traient en lor nef leur destriers.
Et Blonde metent ensement.
Et Jehans tous seus se desfent; Maint cop eut et maint en donna, Mainte teste et maint bras copa.
Mais quant la bêle en la nef fu Li maroniers moût liés en fu.
Si escria ses bataliers ; ^' Or tost, signeur, il est mestiers " Que nous courons Jehan aidier, 4350
*' Qui seus .se combat el gravier." Il respondirent moût leur poise Que pieça ne sont à la noise ; " Mais pour la nef faire garder " Nous feistes ci demourer.'^ A tant salent hors du batel Et vinrent à Jehan isnel, Cui il voient faire mervelles ; Ains mais ne furent ses parelles.
Car aussi com quant est li pors 4360
Escauffés des ciens par effors Et il a tous estai leur livre, Tant que les pluiseurs à mort livre :
Ainsi Jéhans seur le sablon Leur a mis le cors à bandon.
Tant en tua, tant en ocist
Que je cuit de Diu tout ce fist,
Pour çou que il ne voloit mie
Ke leur amour fust départie,
Pour ce k'ele ert loïal et bonne ; 4370
Et Dix tous les biens guerredonne.
La nuis en ocist .xx. par conte,
Ensi com je truis en conte.
Sans ciaus que li autre tuèrent
Et sans les autres qu'il navrèrent.
Atant es-vous les batelliers, Gisarmes dont trence l'aciers Avoit cascuns d'aus en leur mains.
Ne vint mie des daarrains Li bons maroniers ne Robins, 4380
Quant il furent tout au hustins
Par deçà furent .xx. et trois,
Adont i fu grans li effrois.
Si rudement les envaïrent
Li .XX. qui del batel issirent
Que leur anemis recuellerent ;
Maint cop eurent, maint en donnèrent.
Là endroit ont cevax ocis
Et chevaliers à tere mis,
Les uns mors, les autres navrés. 4390
Mains poins, mains puins i fu copés,
Duske là où les .iiij. espies
Estoient au premier mucies
Les reculèrent nostre gent.
Ce fu à Robin bel et gent,

Car lueques mucha-il l'escrin
Quant il vit le premier hustin.
Del sablon l'avoit bien covert ;
Mais maintenant l'a descovert.
Puis dist à Jehan, tout souef : 4100
" Sire, retournés vers la nef ;
'^ Madame est seule deraourée
" De peur de vous esfraée."
Jehans li a dit : " Tu dis voir,
" Or ne voel je plus remanoir."
A tant s'en retournent le pas ;
Mais leur anemi sont si las
Et si foulé de la bataille
Que moût convoitent qu'ele faille.
Ne les chaceront mais auwan 44 ÎO
Trop redoutent les cox Jehan.
Travers la mer tout le pas vient
Et tout au derrière se tient
Pour desfendre les batelliers,
Se nus le chace par derriers.
Encore estoit-il sur Morel,
Qui avoit percié la pel.
Mien essient, en .xxx. lieus.
Celé nuit ot esté boncius
A Jehan, car ses anemis 4420
Ot moût par le destrier mal mis.
Atant entrèrent, tout souef,
Li uns après Fautre en la nef.
Tant avoit duré li hustins
Qu'il estoit jà grans matins.
Quant Blonde voit la revenue De celui dant ele ot eue Si grant paour et si grant doute, Ele est rasséurée toute ;
Fors que de tant que moût s'esmaie 4430
Qu'il n'ait aucune mortel plaie ; Car ele voit en tous costés Estoit de sanc ensanglentés, Que de son sanc, que de l'autrui, Assés en avoit desseur lui. Ele le desarme esranment.
Puis le levé moût doucement D'iauwe le vis, et de vin teve, Les plaies que il a li levé.
Dont il avoit bien dusk'à dis. 4440
Mais assés tost sera garis K^eles ne sont mie mortes.
Quant par ses plaies sunt bendés.
Au maronier robe emprunta.
Car el bois la soie laissa.
Robins se desarma aussi ; Puis li ont le vis despali.
Que il en cor pâli avoit Dès ier que là venus estoit.
Et li maronnier au vent metent 4450
Lour voiles, et moût s'entremetent Qu'il s'envoisent tost et seri.
Li vens es voiles se feri, Qui les enmaine de randon ; Or ne prisent mais .j. bouton CAMD. soc. X
Ciaus qu'il laissierent el gravier En qui il n'ot que courecier.
Moût fu li quens plains de grant ire.
Si grant nus ne le poroit dire, Quant voit qu'il a Blonde perdue, 44G0
Et se jent morte et confondue, Et lui aussi navré el cors.
As vis a fait cargier les mors Et dedens le moustier porter.
Pour aus a fait messe canter, Après les a fait enfouir.
Pour lui et les navrés garir Manda mires, sans nule faule.
La plaie qu'il ot en l'espaule Fist tenter et apparillier, 4470
Car il en avoit grant mestier.
Puis s'en fist porter en litière Duskes en son païs arrière ; Car il n'eut qui li consillast C'après Jehan en France alast :
" Quant tant avons j^erdu de chà " Assés tost perdrions de là.
" Ce sont debles et anemis " En combatre de par Francis.
" Deble puissent vers aus aler ! 4480
" Lesse vous vo pourcel pouser " Vous trouvera pourcel plenté ; " N'as plus vers ceste volenté.
" — Vous disa bien, dist li quens, nai ; " Mauvais sont et que faire n'ai."
Aussi n'eut des meures Renars
Quant failli eut de toutes pars
Et il vit nule n'en auroit.
Dont dist que cure n'en avoit.
Aussi fist li quens de Clocestre, 4490
Gluant vit qu' autrement ne poet estre.
Il dist que il n'en avoit cure.
Tant ot à ester mise cure,
Dolans et mas et esbahis,
Qu'il revinrent en leur païs ;
Ensi li quens Blonde perdi.
De lui désormais plus ne di,
Ains vous conterai des amans
Qui en la nef furent joïans
De çou k'il sont escapé vis 4500
Des assaus de leur anemis.
Or dist li contes, sans targier Vinrent de Bouloigne el gravier.
Li dui amant issirent fors, En la vile en entrèrent lors El milleur ostel qu'il séussent.
Or ne cuidiés pas qu'il n'eussent Avoec aus le bon maronier.
Qui leur eut eu tel mestier.
Si eurent, et tant le mercient 4510
Que plus de v^. fois li dient Que moût très bien li meriront.
Mais pour leur plaies mandé ont Un mire, qui en Boloigne ert.
Jcil leur plaies cerke et quiert
Puis dist que nul péril ir'i a,
Tex emplastres dessus lia
Qu'en .iiij. jours que Jehans fu
À Bouloigne, tous garis fu.
Si que il peut bien chevaucier 4520
Dont n'i eut point del atargier.
À son voloir paia le mire,
Et au maronier prist à dire
Qu'il li renvoieroit deniers
Prochainement, .iiij. sestiers ;
Li maronier moût l'en mercie.
Un matin, à l'aube esclarcie,
Se fu Jehan apparilliés,
N'ot mie vestu robe vies,
Car il l'avoit noeve achetée, 4530
Blonde r'est erroment montée.
Tuit troi montent, leur voie acuellent.
Or n'est-il riens dont il se duellent.
Li maroniers demeure arriers
Et avoec lui ses batilliers.
Li doi amant la nuit coitierent
Que droit à Hedin herbegierent,
C'est uns biaus castiaus en Artois.
Jehans qui toudis fu courtois.
Servi s'amie bel et bien, 4540
Celé nuit ne leur failli rien.
Lendemain, quant le jor parçurent,
Errèrent tant que la nuit jurent
À Corbie, un noble castel.
Et lendemain, tost et isnel,
Le droit chemin racuclli ont
Tant qu'au soir vinrent à Clermont.
Là furent à aise la nuit.
Tant avoient joie et déduit
Li un de l'autre compaignier 4550
D'entr'acoler et de baisier
Que la disme n'en conteroie
Quant lonc tans pensé j'aroie.
Car et poisson eurent plenté
Et bon vin à leur volenté.
Si tost com la nuis fu passée
Et il parçurent l'ajournée,
Jehans commanda à Robin
Que tost s'en voist à Dant Martin
Pour dire ses sereurs no vêles 4560
Et pour faire les maisons bêles.
A tex paroles sont monté A s'amour a Jehans douté Son oste par lui bien paiier.
De Clermont issent sans targier Et Robins d'au s à tant se part.
Bien fu montés deseur Liart, Et Jehans sist deseur Morel.
Tant se pena d'aler isnel
Robins, qu'à Dant Martin s'en vint, 4570
Ne d'esploitier ne se retint Devant qu'il trova les .ij. suers. Qui grant joie eurent à leur cuers, Quant Robins leur eut aconté Le sens, le bianté, le bonté
De Blonde qu'amaine Jehans.
Tant sont les puceles joians
De ces noveles c'ont oies,
Onques mais ne furent si lies.
Les maisons fisent baloijer, 4580
Deseure et desous netoijer,
Puis mandent parens et cousins,
Ensement leur prochains voisins,
Ensi l'eut Jehans commandé.
Ses .iij. frères ot tous mandé.
Qui à Paris o le Roi sont ;
Demain ains qu'il soit jors venront.
Robins ne fu lens ne escars,
Ains fist venir poissons et cars
Et vins d'Aucoirre et d'Orlenois, 4590
Qui sont bon à boire en tous mois.
Après revolt à el entendre.*
Bien se seut de tout entremettre :
Sur les hestous fist taules mettre,
Pain fist venir ou boulengier,
Panetier fist et boutillier.
Ainsi comme il vit faire à court
Après à la quisine court
U il avoit à plenté kueus,
Qui avoient aguisié akeus 4600
Leur coutiaus pour faire hastiers.
Et gens vinrent endementiers,
Selonc çou que il près manoient.
Et à Robin tuit demandoient
* I think this verse should be suppressed.
Des noveles. Il leur en dist
Tant qu'en moût grant joie les mist,
Car del bien Jehan moût lié sont.
Et les .ij. suers Jehan, que font?
Leur cors appareillent et restent ;
Au plus tost que pucent s'aprestent 4610
Pour recuellir Blonde à honeur.
Et feurent mandé, sans demeur,
A un mercier .xxx. cendaus,
Et les tailleurs avoec aus.
Robes font faire sans délai.
Ensi tout joiant, à cuer gai,
Atendent Jehan et s'amie,
Qui trop ne se coitièrent mie
D'errer, pour çou que il voloient
Trouver tout prest quant il venroient. 4620
Si feront il, tout est jà prest.
Contre le vespre, sans arrest,
Issirent hors cil de la vile.
Mien essient, plus de troi mile
Pour aus veoir et bien vegnier.
Cil à cheval, sans atargier,
Jehan et s'amie encontrerent ;
Moût hautement les bien vignierent.
Cascuns disoit : " Li Rois del monde
" Doinst à Jehan joie et à Blonde ! 4630
'^ Bien devons amer et chierir
" Qui en cest païs fait venir
" Damoisele à si grant biauté ;
" Miex en vaurra la roialté.'^
Ainsi disoient tuit et toutes.
Et Blonde respondoit as routes
Que Dix leur doinst bone aventure.
Ensi la petite ambléure
Vont tant saluant et parlant
C'a l'ostel vinrent à itant. 4640
Plus de vint chevalier vont tendre
Lour bras pour la bêle descendre,
Au descendre n'eut nul ahan.
Es vous les .ij. sereurs Jehan
Qui le bien viegnent sans arreste.
Moût sont lor cuer plain de grant feste,
Si bêle fu leur acointance
Que bien doit estre en ramembrance.
Atant entrèrent en la sale, Qui n'estoit mie orde ne sale ; 4650
Mais bêle et nete et baloie.
Mainte taule i avoit drecie.
Les .ij. serours Blonde emmenèrent, Qui de li servir se penerent Es chambres, pour cangier sa robe.
Une en vesti, qui moût fu noble.
D'une escarlate tainte en grainne.
Puis revint en la sale plaine Des chevaliers et des serjans.
Entr'aus est la parole grans 4660
De la biauté dont virent Blonde, Tuit dient n'a pareil u monde.
Atant s'assisent au souper :
Qui vaurroit lor mes acouter

Il feroit trop longlic demeure.
Jehans les sert tous et lioueurc,
Qui bel entre mettre se sot,
Car toutes lioneurs apris ot.
Tant vin leur donna et tant mes
Que de tant n'eut servi ains mes. 4(>70
Quant soupe orent si fu nuis;
Toute nuit carolèrent puis
Dusk'à tant qu'il dut ajourner.
Adont s'alerent reposer
Duskes à tant qu'il fu grans jors,
Or n'i eut mais plus lonc sejor
Jehans, que s'aniie ne pregne.
Si frère, dont la joie engraigne,
Vinrent bien matin de Paris.
Ne furent pas leur cuer maris 4680
Quant il ont Blonde saluée
Et il ont si bêle esgardce ;
Moût en furent joiant et lie.
A tant eut l'on apparillie
L'autel pour la messe canter
Je ne sai qui ala conter
As menestreus celé feste ;
Car plus de trente, sans arreste,
En i vinrent, mien escient.
Chevaliers i eut plus de cent, 4690
Et bien .ij'^. de dames bêles
Que puceles que damoiseles ;
Et encor plus en i eust
Se la feste atargié fust ;

Jehans ne l'osa plus atargier Tous jors se doutoit d'encombrier.
A tant fu Blonde apparillie Cote de drap d'or bien taillie Avoit, et à son col mantel
Bien en valoient li tassel, 4700
Mien escient, .xiiii. mars.
Si biau cevel erent espars Lascement mis à une trece.
Ne fu mie plains de perece Qui teus les fist ; car dusk'au caint S'estoient jà tout entrataint, Plus biaus que je ne devisai Au premier quant de li parlai ; Autre devise n'en voel faire, Fors tant que sa biautés esclaire 4710
Trestous les lieus où ele vient.
Uns capeles ses chevex tient Qui ert de fin or reluisant.
Un fremal eut el pis devant De cbiaus qu'el aporté avoit, Li rois nul plus rice n'avoit.
Ele eut aumosniere et cainture.
Entant comme li siècles dure Ne fust sa pareille trouvée.
D'or et de pieres ert ouvrée 4720
Et de pelles gros comme pois ; Qui la fist plus i mist d'un mois, C. livres mien essient vaut.
A tant es vous venu en haut
Le prestre dedcns la capele.
Par non Jehan et Blonde apele,
Puis demanda, cliascun par soi.
S'il voellent estre ensamble, à loy.
S'ainsi dire ne convenist,
Cascuns d'aus .ij. à sot tenist 4730
Le prestre de cel déniant faire.
Qu'il n'est riens qui tant leur pust plaire.
Ne dont aient tel desirier ;
Si ont respondu, sans targier,
Que de cuer bonnement le voellent,
De ce dire point ne se duelent.
Atant a prise la fiance
Cascuns d'aus de ceste aliance.
Espousé sunt, au moustier vont.
Et le service escouté ont. 4740
Après la messe s'en retornent.
Et j^our disner leur cors atornent.
Li chevalier Blonde arresterent, Pour mengier seoir l'amenèrent.
Lour mes ne vous vol deviser Fors tant qu'il orent biau disner.
Après disner i eut vieles.
Muses et harpes et freteles, Qui font si douces mélodies, Plus douces ne furent o'ïes. 4750
Après coururent as caroles Où eut canté mainte paroles ; Selonc çou que Jehans eut gent Se contint cel jor bel et gent.
Par tans s'il puet plus en aura,
Car chevaliers estre A^olra
De la main au roi Loéis,
Qui n'estoit mie loéis.
Noeces qui furent si hastées
Ne furent ains miex devisées ; 4'J GO
Qui i fu il eut son voloir
Ne ne fist riens son cuer doloir.
Joie eut toute jour démenée.
Mainte canchon i eut cantée.
Quant il fu vespres si souperent.
Après souper recarolerent
Tant qu'il fu de nuit une pièce.
A tant la carole depiece ;
Si burent et puis vont jesir,
Dont Jehans avoit grant désir. 4770
Li prestres bénéi leur lit
Puis concilièrent par grant délit.
Les .ij. sereurs Jehan, icele
En qui cuer amours renouvelé,
Ne fist mie longe demeure
Jehans, ains espia bien seure.
Quant Jehans eut par tout vcu
Et fait çou qui lour ot pléu.
Et il sevit que Blonde est couchie,
Ne cuidiés pas qu^il li dessie. 4780
Le cuer joiant vint dusk'au lit,
La cambre vuide, sans despit ;
N^i remest dame ne pucele
Fors que tant seulement icele
Que Jehans durement couvoite.
Du (Icspouillicr errant se coite
Puis se glace el li, les s'amie,
Entre ses bras l'a embracie.
Or est venue l'assarablée.
Qu'il ot tante fois désirée. 4'J90
Or ot-il le sourplus d'amors
Dont tenu s'estoient tous jors.
Or n'i estuet mais point de gaite,
En tous sens ont joie parfaite.
Or ont il del tout leurvoloir
Or ne fait riens leur cuer doloir.
Selonc çou que désiré eurent.
Le ju d'amours que gardé eurent,
Selonc çou ont or plus de joie.
Blonde tant à Jehan s'otroie 4800
Que de pucele pert le non ;
Ne l'en caut vaillant .j. bouton,
Car bien l'eut gardé dusk'au point.
Et Jehans souvent se rejoint.
Souvent acole, souvent baise.
Ne li souvient mais de mesaise.
De grieté ne leur souvient mes:
Amours les sert de si dous mes
Qu'en petit d'eure maistre furent
Du ju, c'onques mais ne connurent, 4810
Qu'amours leur enseigne et nature.
Ne metoient mie leur cure
Au trop h aster, n'en ot talent
Tost commencier et jouer lent ;
Et après l'un jeu l'autre prendre
Ce leur seut bien amours aprendre.
Moût ont amours jeus paringaus,
Jà tant ne feront d'enviaus ;
Qu'il leur caille li quex gaaint.
Des bras se tienent entreçaint, 4820
Bouces baisans, les cuers jointis.
De çou ne sont mais aprentis.
Tant a li uns del'autre joie
Que conter ne le vous saroie.
Ne jà n'en saroie creus
Fors des amans, qui ont eus
Les tormens d'amors pour les biens ;
Cil ne m'en mescoiront riens.
Ne puet entendre d'amours conte
Nus hom qui ne set que ce monte ; 4830
Fors tant cascuns puet bien savoir
Quant on plus désire à avoir
Aucune cose, et il avient
Que celé cose à voloir vient ;
De tant comme ele est désirée
De tant est-ele plus amée
Du convotéour, quant il l'a.
Pour çou que ce conte oï a.
S'il a bien entendu les max,
Les grans paines et les travax 4840
Et les doutes c'orent eues.
Qui or sont en joie venues,
Bien doit savoir que grant joie ont.
Tant encontre joï se sont
due de dormir ne lor souvint
Duskes Ti tant que li jours vint,
Dont se levèrent en es l'cure.
Les suers Jehan Blonde levèrent
Et bêlement l'apparillierent ;
Puis alercnt la messe oïr, 4850
Qui niout lour vint bien à plaisir.
Quant la messe eantée fu Li disners apparilliés fu.
Si s'asisent tuit, ce me samble, Dames et chevaliers ensamble.
Assés eurent aval les tables Vins et viandes delitables ; Après disner caroler vont.
Dusk'à none caroles ont
Puis leur convint à el entendre. 48G0
A Blonde alerent congié prendre Et à Jehan, que movit amerent ; A lour ostel dont s'en râlèrent.
Jehans retint .x. chevaliers Et ses frères, qu'il eut moût ciers.
Icil li tenront compaignie Et honnourront sa douce amie, Et avoec aus sej orneront Et de sa maisnie seront.
Or est Jehans avoecques Blonde, 4870
Or est-il li plus liés du monde.
Or n'est il riens qui li anuit ; Et Blonde, qui a le cuer vuit
De tout malisce et plain de bien,
K'est si lie ne li faut rien.
Le jour ont bêle compagnie
Et les nuis r'ont si douce vie
Qu'il n'est nus qui le séust dire,
Ne clers qui le séust descrire.
Il n'est nus ki leur nuise mes, 4880
Fors, sans plus, convoitier la pès
Dou l)on conte de Senefort,
Mais moût s'en vaurront pener fort ;
D'autre part d'estre chevaliers
K'avoit Jehans grant desiriers.
Quant il eut séjourné .viii. jours
Avoec celé où sont ses amours.
Si dist Jehans qu'il veut aler,
Se il li plest, au Roi parler :
'^ Car je le voel de cuer requerre 4890
" Que il envoit en Engletere,
" A vostre père, et qu'il li mant
" Pour Diu k'il face acordement
" A vous et ensement à moi.
" Se li Rois l'em prie, je croi,
" Il est si bons et si preudom,
" Que tost auron de lui pardom.
" Apres, combien que il * me coûte,
" Li prierai c'a Pentecouste
* Tliis Word repeated iu the M S.

" Me \'iegne faire honour et feste. 4900
" Ce jour vaurrai faire grant feste,
" Car il me fera chevalier
" Et mes frères que j'ai tant chier."
Blonde l'entent moût bien l'otroie ; A tant aqueut Jehans sa voie.
Congié preut, à Paris s'en va.
Où le Roi Loeis trouva ; A son ostel est descendus Puis s'en est à la court venus.
Ne vint pas si à escari, 4910
X. chevaliers n'éust o lui, Et ses frères que moût amoit
Dusques au Roi en vint tôt droit, Si le salua erroment, Et li Roit deboinairement Li a dit: " Jehan, bien viegnies, " De vostre aventure sui lies.
" La novele m'a l'on contée ; " Vostre amie avés espousée " Qui au premier fu vostre dame. 4920
" — Sire, on vous dist voir, par m ame, " Par sa grant deboinaireté " M'a geté hors de la durté " Qui en moi éust la mort mise " Se pité n'eust pour moi prise.
" Mais à vous vieng, comme à signeur " A qui je doi foi et honneur; " Si vous pri que vous envoies " À Osenefort, et proiiés

" Mon signeur, se mal cuer nous porte, 4930
" Pour pitié, que il s'en déporte ;
" Se fait li ai desavenant
" Je l'ai fait sur moi desfendant.
" En si faire le m'estevoit
" Ou à morir me convenoit;
" D'autre part il m'abandonna
" Gluant de lui parti et donna
" Congié, se je mais revenisse,
" Hardiement du sien préisse.
'^ De chou le voel moût merciier ; 494.0
" Si li respondi sans targier,
" Se Dieu plaist, encore revenroie
" Et encore del sien prendroie.
" De çou li ai couvent tenu ;
" Car il m'est ainsi avenu
" Que j'ai sa fille à femme prise
" Et à grant grief en France mise,
" Car autrement fuisse je mors ;
" Car en li gist tous mes confors.
" Or vous pri que vous li priiés 4950
" Que s'il en est vers moi iriés,
" Que son maltalent nous pardoinst
" Et sa grasce et s'amour nous doinst.
" Après vous pri c'a Pentecouste,
" Oii mainte grant feste s'aj ouste,
" Voelliés à Dant-Martin venir.
" Cel jour vaurrai feste tenir,
" Se il vous plaist, itant vous quier
" Que vous me faites chevalier

" Et mes trois frères, qui ci sont, AdGO
" Qui moût grant convoitise en ont; " Se il vous plaist, rois clcl)oinaires, " Voelle vous plaire cis afaircs."
Li Rois respont : " Jehan, amis, " Tant a Dix en vous de bien mis " Que de vostre honour ne me duel.
" Vostre requeste faire voel, " Et encor, pour vostre avantage, " Vous doing à tous * jors en hommage " La vile dont portés le non 4970
" Dammartin aurés de mon don.
" Or voel que vous en soiiés quens " Failli aurds, qui vous ert buens, " Et Monmeliant de desus ; " Vj. mile livres vaut et plus, " La tere que j'ai chi nommée " En la lettre sera ditée " Ki en Engletere en ira.
" Mes séaus li tiemoignera
" Que de Dammartin estes sires. 4980
" Jà puis ne devra avoir ires " Se vous avés sa fille prise, *' Car ele est en bon lieu mise."
Jehans l'entent, tant en est liés Qu'à jenous li va dusk'as pies ; Le soller li eust baisié.
Mais li Rois l'a à mont drecié.
* This word is repeated in the MS.
Errant son homage pris a
De la tere qu'il devisa ;
Et en après l'en a saisi 4990
D'un gant, dont il se dessaisi;
Folie Jehan demenast
Se il le Roi n'en merciast.
Li sens que Dieus eut en li mis
Li fist avoir des bons amis.
Li Rois a apelé isnel
Celui qui portoit son seel,
Si li dist k'il seelera
Tex lettres com Jehans voira ;
Une chartre de la conté, 5000
Dont il li a faite bonté ;
Et une lettres de priiere
Vers le père à s'amie chiere.
Fait fu puis ke li Rois l'ot dit,
Tost fu seelé et escrit ;
Puis apela .ij. chevaliers,
Qui erent de ses consilliers.
Si leur a dit qu'il s'en iront
Vers Engletere, et porteront
Ses lettres à Osenefort ; 5010
Le conte dient c'a bon port
Est sa fille en France venue.
Car des bons ert plus chier tenue ;
Et s'est de Dammartin contesse.
" Dites li bien qu'il s'esleeche,
" Que sa fille est bien assenée."
Li chevaliers qui il agrée
Dient que deboinairement
Feront le sien commandement,
Car de l'onour Jehan sunt lie. 5020
Or vous seront li non noncie
De cliiaus qui i furent tramis :
Li uns ot non mesire Guis,
Li secons mesire Guillaumes ;
N^en avoit pas trois el roiaume
Qui un message miex féissent
Pour paine que il i méissent.
Leur oirre apparellent le soir.
Car au matin vaurront mouvoir.
A tant ala souper li Rois, 5030
Qui moût fu sages et courtois.
Jehans, qui ot le cors metable Servi devant lui à le table ; Et si frères, qui au Roi sont.
Reservent aval et amont.
Assés eurent à grant fuison Bons vins, bone chars, bons poissons.
Après souper dusk'à la nuit Alerent sur Saine en déduit.
En Jehan n'eut que ensignier, 5040
Moût seut la nuit bel compaignier Les chevaliers Guillaume et Gui, Qui en message iront pour lui.
Quant il fu tans couchier alerent ; Au matin plus ne sejornerent Guillaume et Guis, ançois s'esvellent.
Si se huchent et appareillent.
Leur garçon et leur eseuiers
Sans arreste troussent lor sommiers ;
Et Jelians et ses compaignons 5050
Furent jà montés es arçons.
Car aler veut un peu leur voie
Pour faire compaignie et joie.
A tant acuellent lour cemin :
De Paris issirent matin.
Parmi Saint-Denis chevaucerent
Dusk'à Luisarces ne finerent.
Où leur disners estoit jà quis.
Car .j. leur keu, qui en ert duis,
Avoient devant envoiié, 5060
Qui leur eut tout apparillié,
Disner eurent à leur talent.
Après disner ne furent lent,
Ançois acuellirent leur voie.
Et Jehans encor leur convoie
Tant que de Luisarces issirent,
Tantost com furent hors, dont dirent
À Jehan, li dui chevalier,
Par amours, qu'il s'en voist arrier.
Jehans leur dist quant il leur plest 5070
D'aus se partira sans arrest ;
Atant a Robin apelé.
Qui eut cheval bien enselé.
Si li dist que sans arrester
Voist avoec aus dusk'à la mer,
Et die au maronier loial
Que il les passe outre sans mal.
Et râpasse à leur revenir,
Et puis voelle avoec aus venir
A Dant-Martin à Pentecouste, 5080
Et ne le laist, pour riens qu'il couste.
Robin s respont bien li dira,
Volentiers avoec aus ira,
Atant prist Jehans le congié.
Mais ançois lour ot moût priié
Son signour dient de par lui.
Qu'il li prie, pour Dieu, merci ;
Il dient que bien li diront.
Atant départent, si s'en vont
Li dui chevalier vers la mer, 5090
Et Jehans où il doit amer.
De Dant-Martin prendent la voie.
Mais les frères devant envoie
Pour apparillier le doignon
Dont li Rois li avoit fait don.
De chevaucer se hastent tant
C'a Blonde sont venu bâtant.
Si li ont tout dit et conté
L'amour, l'onnour et la bonté
Que li Rois ot faite Jehan. 5100
Ne li firent par grant ahan
Quant il li dient que contes se
Ert de Dammartin, sans promesse.
Et que li Rois en Engleterre
A envoiiet pour sa pais querre,
Et qu'à Pentecouste venroit
Et tous chevaliers les feroit.
Quant Blonde entend! ces noveles, Saciés que moût li furent bêles :
Moût doucement Dieu en mercie, 5110
Car bien set qu'il li fait aïe.
Ele a si grant joie à son cuer Que tous anuis a jeté fuer,* Et li frère Jehan alerent El cliastel, et si saluèrent Celui qui i ert pour le Roy ; Courtoisement et sans desroi Li ot de par le Roi baillie Une lettre ; et cil l'a saisie,
Et voit dedens que li Rois mande 5120
Qu'à Jehan de Dammartin rende Toute la vile et le castel.
Et il si fist qu'il l'en est bel.
Tost fu la nouvele espandue Et parmi la vile séue Que la vile est Jehan donnée, Moût leur plaist à tous et agrée.
Car il estoit de tous amés, Partans sera sires clamés.
A tant vint el chastel Jehans, 5130
Qui estoit biaus et nés et grans.
S'amie à l 'encontre li court Quant le vit venir en la court.
Et Jehan s de ses bras le t lie.
Plus de .XXX. fois l'a baisie.
* MS. puer. f f Sic.
Puis s'en entrèrent en la sale,
Qui n'estoit mie orde ne sale.
Le souper eurent apresté
Li keus, qui s'estoient hasté,
Après souper dusqu'à la nuit r)140
Se sont esbatu en déduit.
Puis vont couchier quant il fu tans.
Et celé nuit conta Jehans
À s'amie de tex noveles
Q,ui li furent plaisans et bêles.
Tant ont matere de parler
Et tant d'amours pour manovrer
Que se trois nuis en une fuissent.
Déjouer anuié ne fuissent.
Moût leur plaist, moût leur atalente 5 1 50
Li jus qu'amors leur représente.
Contre le jour, en grant soûlas,
Se dormirent tout bras à bras.
Ainsi dusk^à tierce dormirent.
Dont se levèrent et vestirent.
Puis si alerent au moustier
Pour escouter le Dieu mestier.
Moût erent bien en Dieu créant
S'en eurent avantage grant,
Car Dieus crut leur amour tous jors 5160
Et monteploia leur honours.
Sages est qui à lui se tient,
Nus biens n'est se de Dieu ne vient.
Quant il eurent la messe oïe,
Jehans ne vaut atargier mie ;

Ains manda parens et cousins,
Et ensement tous les voisins,
Qu'à Pentecouste, sans demeur,
Viegnent à lui pour faire honneur,
Avoec aus et filles et famés. 5170
Tant manda chevaliers et dames
Que quant il seront venu tuit
Grant joie i ara et grant bruit.
Après a Jehan s pourvéus.
Ne veut mie estre decéus,
Ciaus qui serviront à sa feste.
Ses keus, ses boutilliers apreste.
Ses fouriers et ses panetiers.
Bien seut deviser lor mestiers
Com cil qui de bien ert apris, 5180
Par son sens se mist en haut pris.
Ains que Pentecouste venist
Li païs maint présent li fist :
Li uns cras bues, li autres pors.
De maintes pars eut grans apors.
Et volaille et venison
Pourvit tant qu'il en eut foison.
Moût a fait faire grant atour ;
Or n'atent mais fors que le jour
De Pentecouste, qui est près. 5190
Mais de lui le conte vous lès :
Un petit m^estuet que je cont
Des .ij. chevaliers, qui s'en vont
Outre la mer en Engleterre
La pais Jehan et Blonde querre.
Li contes dist que la journée Que Jehans fist d'aus dessevrée Dusques à Clermont cevaucliicrent Et celé nuit i herljegierent.
Lendemain jurent à Corbie, 5200
Une vile bien aaisie.
A Heding jurent au tiers jour.
Mais n'i fisent par lonc séjour ; Tant esploitierent leur besoingne Au .iiij. jour vinrent à Bouloingne, En l'ostel Jehan descendirent Pour çou que nul mille ur n'i virent Et Robins à la mer ala.
Tant a quis, dechà et de là, Qu'il a le maronier veu, 5210
Qui grant mestier leur ot eu.
Moût fu lies quant il le perçut, Li maroniers tost le connut.
Li uns de l'autre a joie eue, De par son maistre le salue Robins, et puis li a retrait La requeste que il li fait.
Qu'il soit a sa chevalerie, Et que il past, à sa navie.
Les .ij. messages chevaliers. 5220
Li maroniers dist volentiers.
Qui moût est lies del mandement ; Atant s'en vienent erranment Là où li chevalier estoient, Qui à lour ostel s'aaisoient.
Robins leur dist : " Ves chi celui " Q,ui vous passera sans anui." Li chevalier furent moût lie Quant si tost fu apparillie.
A tant fu la viande preste, 5230
Si souperent, sans longue arreste, Et puis couchier dusques au jour Qu'il se levèrent sans séjour, laus et leur harnas tout souef En alerent dusk'à la nef ; Adont n'a Robins plus targié, Ançois leur demanda congié.
Il li donnent et si li prient Que il die lour maistre bien Del message ne se dout rien. 5240
Robins dist que bien le dira, De chevaucer dont s'atiraj Ne fina ne soir ne matin Devant qu'il vint à Dant-Martin.
A son signeur, qui mult fu sages, A dit noveles des messages, Et du raaronnier, qui venra, Avoec aus riens ne le tenra.
Moût en sunt lie Jelians et Blonde ; Et li message en mer parfonde 5250
Entrèrent dedens le vaissel, Qui outre les mena isnel ; A Douvre, pour voir le vous di, Disnerent à droit niiedi.

Li maronicrs en mer demeure,
Et dist que il atendra l'eure
Que là revenir devront.
Li messagicr atant s'en vont.
Par plains et par haus bos plains d'ombres
Chevauchierent duskes à Londres. 5260
En .ij. jours de la mer i vinrent ;
Mais lueques lonc séjour ne firent,
Une nuit en la vile jurent.
Lendemain, quant le jor connurent,
Remontèrent sur leur chevaus.
Et chevaucent tant mons et vaus
À .vi. lieuwes d'Osenefort.
Jurent la nuit, ne homme mort
Ne sanlerent mie au matin.
Et accuellirent leur chemin. 5270
En la vile ains tierce en entrèrent
Et à un bourgois demandèrent.
Qui sot parler françois moût bel,
Se li quens est en son castel.
Li bourgois leur dist : " Oil voir.^'
Adont font leur chevaus movoir
Tant qu'el castel en sunt venu.
Tost furent leur estrier tenu
D'escuiers ki jus assamblerent.
Pour çou que François leur samblerent 5 280
Pensent que noveles orront.
Leur palefFrois establés ont.
Leur escuiers et leur maisnie,
Tost leur fu la table ensignie.
Et li messagier lès à lés En sont el grant palais aies.
Le conte trouvèrent parlant De sa fille à un sien amant.
Atant es-vous les .ij. messages:
Mesire Guillaumes fu sages, 5290
Si prist la parole sur lui :
' Sire, dist il, de par celui
Qui est Sires poesteis ' Vous mande salus Loeys, ' Qui de France est sires clamés ; •' Et cil dont vous estes amés, Vostre genres et vostre fille '^ Qui nostre pais pas n'a ville ' Pour çou se dedens est entrée,
Car au tesmoing de la contrée 5300
' Ele a tant biauté et bonté ' Que ne poroit estre conté, ' Et Jehans parest si courtois ' Qu'il n'i a son per en Artois.
' Tant set li Rois en aus de bien ' Qu'il ne veut souffrir pour rien ' Que vous aiiés vers aus descort.
' Se Jehans a sans vostre acort ' Prise celé dont est amés
Par droit n'en doit estre blasmés ; 5310
' Ce leur a fait force d'amour Dont ont eue grant ardour.
Or vous mandent, par amistié, Que vous aiiés d'aus deus pitié.
" Et li rois de France vous mande
" Que il a fait Ti aus offrande
" De la conté de Dant-Martin.
" Foi que doi Dieu et Saint Martin,
" Saisir l'en vi et faire hommage
" Et encor de tant vous fas sage. 5320
" Tant a li bons Rois Jehan chier
" Que il le fera chevalier
" À Pentecouste, ù il n'a gueres,
" Et avoecques lui ses .iij. frères.
" Or vous mandent il et li Rois
" Que vous aiiés cuer si courtois
" Que vous ne portés maltalent
" Ciaus qui de bien faire ont talent.
" Et pour vous faire plus certain
" Ves-ci les lettres en ma main 5330
" Que mesires à vous envoie."
Li quens les prent, si les desploie
Lire set bien, les a léues.
Toutes teles les a véues
Com li chevalier ont conté,
Es-le vous en joie monté.
Or ot li quens çou ki li plest, Si a respondu sans arrest :
" Signour moût avés courtois Roi ; " Ne me mande mie desroi, 5340
" Mais moût grant deboinaireté " Et je ferai sa volenté.
" Puisque ma fille est espousée " Cruex seroit la dessevrée.
" Grant amour leur a ce fait faire.
" En grant péril leur convint traire
" Hors du païs, si corn j'entans,
'' À la mer en ot grant ahans.
" Si si prouva, c'oï conter,
*' Que lui tierc en fist .c. douter. 535 0
" Ses cors tous seus, en une nuit,
" En tua plus de .xviii.
" Bien li doit valoir, ce me samble,
*' Ses sens et sa prouece ensamble.
" Onques puis que je Poï dire
" De cuer je ne li portai ire,
" Et se jour ore li portaisse
" Pour vostre Roi li pardonaisse,
" Qui tant a el cuer gentillece
'* Que de ma fille fait contesse. 5360
" Si m^aït Dix, point ne m'en duel,
" De joie avoec vous aler voel.
" A sa chevalerie irai
" Ne la puis ne m'en partirai
" D'avoec aus, mais toute ma vie
" Serai mais en leur compaignie ;
" Jamais n'aurons vie rebourse,
" Tous jors mais serons d'une borse.
*' Bien soiiés vous andoi venu :
" Avoec moi estes retenu 5370
" Dusk'à tant c'apparillié ert
" La voie que à moi affiert.
" Si à point la voie tenron
" C'a Pentecouste là seron.
Atant .ij. escuiers apiele :
" En la chambre, les la capielc, " Fait-il, ces chevaliers nicués, " Et d'aus bien servir vous penés." Il respondent à son commant.
En la chambre vont liemant 5380
Li chevalier aus deshouser, Et li quens, sans plus reposer, Leur a envoiié deus hanas, N'ot si rices dusk'à Baudas ; En cascun avoit .x. mars d'or.
Après leur envoia encor D'escarlate robes entières Et bonnes fouréures chieres.
De ces robes leur cors vestirent.
Et après de la cambre issirent. 5390
El palais revinrent au conte.
Qui grans deboinaireté donte.
Moût l'ont durement merciié De chou qu'il lour ot envoiié.
Entretant fu li diners près, Si s'assirent. Mais ki leur mes Vous vaurroit conter et retraire.
Trop grant conte i converroit faire, Assés eurent mes delitables ; Après disner ostent les tables. 5400
Trois jors, sans grief et sans mesaise, Sejornerent à mult grant aaise Li message et en dedens Fu li quens de cuer entendans

A faire son oirre aprester
Car luec ne veut plus arrester.
Chevaliers manda dusk'à .xxx.
Qui od lui iront sans atente.
Chevaus de pris, ne biaus sommiers,
Cargiés de soie et de deniers 5410
Ne vaut laissier que il péust
Que bien .iiij.^'^ n'en éust.
Moitié sommiers l'autre cevaus,
Dix tant dras d'or et tant cendaus.
Et tant esterlin monnée,
Et tant ermine conrée,
I fist trousser et emmaler;
Tous jors mais devra * on parler
Des biaus presens que il en fist.
Quant tout fu apresté, si dist 5420
As messagers, quant il vaurront,
Que à la voie se metront.
De ce t leur fu durement bel,
Si li respondirent isnel
Que bien estoit de mouvoir tans.
Li quens, qui ne savoit le tans
Ne l'eure de son revenir.
Ne se fist pas pour fol tenir,
Ains laissa en tel main sa terre
Que nus n'i conquist riens par guerre; 5430
Puis s'en parti, à grant déport,
A un matin, d'Osenefort.
• MS. deva. f MS. ne.
Avoec lui .XXX. chevaliers
Et plus de .Ix. escuicrs,
Ne chevaucent pas com vilain.
Li chevalier tout ont lorains
Et seles tout d^une manière,
De camelin pour la pourrière
Avoient clokes paringaus,
Fourrées de vermeus cendaus. 5440
Bien samble que à feste voisent.
Car en chevauçant se revoisent,
Li uns de biaus contes conter,
Li autres de cançons canter.
Ne vous voel conter leur jornées :
Tant sont aie nions et valées Qu'il sont dusk'à la mer venu.
Lonc séjour n'i ont pas tenu.
Car li maroniers les pourvit.
En une bone nef qu'il vit 5450
Fist mettre sommiers et destriers, Roncins, palefrois et deniers ; Et en sa nef, qui mult ert fort, Mist le conte du Senefort Et toute sa gent avoec lui.
Quant li messagier li contèrent La response que il troverent Au conte, ki s'est mis à voie.
Pour Jehan faire honeur et joie.
Moût en fu li maroniers lies 5460
Et vint au conte moût haities.
Si li conta la grant mervelle
Dont li quens* forment s'esmervelle
Cornent Jehans t estoit passés :
*' Certes bien dut estre lassés,
" Respont li quens, moût ot mescief,
" Ma fille passa à grant grief.
^' Et pour tant que vous li aidastes
" Et que la vie leur sauvastes
^' Vous doing .1. mars d'argent ;" 5470
Che fu au maronier mult gent.
Entre tex mox tant nagié ont
Que à Bouloigne arrivé sont.
De la mer issent au rivage
Sans encombrier et sans damage ;
Firent hors traire leur chevaus
Et l'autre harnas avoec aus.
Li keu, sans plus lonc respit prendre,
Vont en la vile l'ostel prendre ;
Pris l'ont si bel, il n'i ot el 5480
Qu'après celui n'i ot autel.
Li quens i vint et sa gent toute.
Dont moût estoit bêle la route ;
Mains hom en laissa sa besoigne
Pour aus veoir parmi Bouloigne.
Et li quens à l'ostel descent:
A son descendre plus de cent,
Les .ij. chevaliers avoec lui,
Mesire Guillaume o li Gui.
* MS. Jehans. f MS. li qtiens.

Icil dui près le compaiguoient, 5490
Car du conte moût bien estoient.
Que pour Jehan, que pour le Roi,
Les honeroit autant con soi.
Quant leur hueses furent hostées,
Leur tables furent aprestées.
Si souperent à grant délit,
Après çou furent fait leur lit,
Enderaentiers qu'il escouterent
Menesterex, qui vielerent,
Car sans tel jent mie n'estoient. 5500
Demie dousaine en avoient.
Qui moût levir firent de déduis.
Tant se devisent qu'il fu nuis.
Dont vont coucher dusqu'al demain
Que il se levèrent bien matin.
Celé nuit moût à aise furent, Mais au matin ne se recrurent; Ainçois au cemin se remirent.
Et le maronier monter firent Sur .j. palefroi que li quens 5510
Li eut donné, qui moût ert bons.
Là u volt il avoit jà mis L'argent qui en mer fu pramis.
Ains puis ce jour ne fu fors rices.
Ne li convient puis» estre chiches.
Nainqvies puis ne fu maroniers Fors quant ses signeurs droituriers, Li quens u Jehans vaut passer ; Si bien seut leur amour brasser
Que puis tous les jours de sa vie 5520
Fu, en lour ostel, de maisnie.
Son avoir mist en bonnes mains,
Si s'en parti qu'il ne pot ains.
Ain s disner le conte rataint,
Qui de cevauchier ne se faint.
A Monsteruel cel jour disnerent
Et p\ns dusk'à Heding alerent.
A lendemain, au point du jour
Remontèrent tout sans séjour.
Adont vinrent li dui message 5530
Au conte et de çou li font sage :
" Sire, dist Mesires Guillaumes,
" Vous estes entrés ou roiame
" Dont vous ferés mainte gent lies ;
" Dusqu'à Clermont n'a, ce savés,
" Que deus journées bien aisieues,
" Et se n'a de là que .x. lieues
" Dusques là où sera la feste.
" Venredi venrés sans arreste
" À Clermont tout droit à la nuit, 5540
" Et lendemain, si ert la nuit
" De Pentecouste, et tant vous di
" Que che jour, ains de miedi,
" Porrés* veoir Jehan et Blonde,
" Qui seront li plus lie del monde
" Quant il sauront vostre venue.
" Ne puet trop tost estre séue
* MS. portés.
" Novele dont puet venir joie.
" Si vous prions que ceste voie
" Nous laissiés devant vous coiticr 5550
" Pour vostre fille rehaitier
" Et Jehan ; car grant joie aront
" Quant vostre venue saront."
Li quens respont que moût li plest,
Dont prendent congié sans arrest
Li dui chevalier maintenant,
Puis s'en partent esperonant.
Avoec aus va li maroniers,
À envis demourast arrier ;
Escuiers pour aus servir mainent. 5560
Celé journée tant se painent
Et tant alerent mons et vaus,
N'espargnièrent pas lour cevax,
Que de deus journées font une.
Ains qu'à la nuit levast la lune
Vinrent à l'ostel à Clermont,
Dont li chastiaus siet en .j. mont.
Celé nuit illuec reposèrent
Et lendemain matin levèrent.
Si chevaucent grant aléure ; 5570
Tant ont coitié l'ambléure
Qu'il sont venu, ains bonne pieche,
À Dant-Martin que il fust tierce.
El castel au perron descendent
Et à aler amont attendent.
Jehans et Blonde revenoient Del moustier o\x oï avoient
Le service de ce haut Roi
En qui il n'a point de desroi.
Sans arrest les a connéus 5580
Jehans quant il les a véus.
Si keurt vers aus et les acole ;
Meut doucement à aus parole
Et leur demande ques noveles.
Il respondent bonnes et bêles :
Li quens d'Osenefort vient chi.
Legierement aurés merci,
Car plus vous aime que riens née ;
Sa fille tient à bien donnée.
Véoir vous vient à grant noblois : 5590
N'a tant vaillant li quens de Blois
Com li trésor vaut qu'il amaine.
Sa route n'est mie vilaine,
Ain s i a .xxx. chevaliers
Et plus de .Ix. escuiers.
Tant palefroi et tant sommier.
Et tant garniraent bon et chier
Que la grans plentés si m'encombre
Que n'en savons dire le nombre.
Vers nous n'a mie esté escars, 5600
Nous .ij. a donné d'or .x. mars
Et bêles robes et parans,
Ains teles n'orent nos parans.
Mais soiiés lies, ne remanra
Que demain, ains midi venra.
" Jehan, ce dist li maroniers,
" Je vous redoi moût merchiier.
" Car .1. mars m'a donnés.
" Bien m'a les biens guerredonnés " Que je vous fis au passer eh a. 5610
" Or soiiés lies car il vient cha, Jehans et Blonde ont escouté Çou que li message ont conté ; Or est doublée leur grant joie.
Si liet en sont que ne poroie Dire la joie que il ont.
Les chevaliers festoiiés ont.
Et le maronier ensement Que il amoient durement.
Or est Blonde rasséurée 5620
Quant à son père ert acordée.
La novele tost s'estendi Parmi la vile et espandi Que li pères leur dame vient, Dist Puns à l'autre : " Or nous convient '' Faire la vile netoiier." Qui donques veist desploiier Toilles de lin et couvrir rues Si dru que nus n'i voit les nues ; Et es costés par les fenestres 5630
Pendre tant couvertoirs aestres, Tant drap d'or et tant d'escarlate, Qui ne sont pas fourré de nate.
Mais de vair, de gris et d'ermine.
Entour Dammartin n'eut mescine, Vallet, ne bourgois ne bourgoise, A qui li quers moût ne renvoise CAMD. soc. 2 c
Quant il voient tele leur vile :
" Ceste feste n'est mie à guile,
" Font cil qui voient l'apparoil, 5640
" Car moût erent en grant tooil."
Les jens Jehan d'apparillier
Delès la tour, en un vergier,
I ont maint pavillon drecié ;
Li autre se sont adrecié,
Selonc çou qu'il estoit mestier.
À apparillier son mestier
Diex ! com Robins s'en entremet.
Dont son cuer à son pooir met
À chou que trestout voist à droit. 5650
Tex variés est peu orendroit,
Ançois en la taverne iroient
Ou au bordel, k'il ne metroient
Leur cuer en loialment servir ;
Penset on mais bien desservir.
Robins tex estre ne vaut mie ;
Ains servi si ne l'en vint mie
Anui, ne mal, ne avantages.
Ainsi s'amonte qui est sages.
Tout ce jour furent en esvel 5660
À Dant-Martin pour l'appareil.
A lendemain, au point du jour,
Recomencièrent leur labour,
La matinée une grant pièce.
Tout eurent fait ains qu'il fu tierce.
Si tost com tierce fu passée.
De toutes pars est amassée

La gent qui i doivent venir.
Qui dont oïst chevax henir,
Cars desteler, dames descendre 5670
Et ces ostex partout pourprendre ;
Et menesterex assambler
Mervelles li péust sembler.
Jehans contre le Roi ala,
Et li chevalier qui sont là,
Et Blonde sur un palefFroy
Qui n'estoit mie plains d'effroy ;
Hors de la vile rencontrèrent,
Moût doucement le saluèrent.
Mesmement la bêle Blonde, 5680
Qui ert la plus sage du monde,
Li fist de cuer si lie samblant
Que il est bien au Roi samblant
Qu'ele n'a el monde pareille;
De sa grant biauté s'esmervelle.
Quant il eut le Roi conjoï Si ot de la Roine oï Qu'ele venoit à mult grant route ; A itant del Roi se desroute Jehans et Blonde, et vont à celé 5690
Qui o li ot mainte pucele ; En sa route ot cars plus de .xx.
Atant es-vous Blonde qui vint ; La Roine le voit venir. Son careton fait coi tenir, Blonde fist avoec li entrer.
Je ne vous saroie conter
Des femmes la bêle acointance.
Moût furent tost d'une voellance ;
Et Jehans de chà et de là, 5700
De route en route s'en ala.
Dames et chevaliers salue.
Et cil qui avoient tenue
La route au conte,* en Engleterre,
Vinrent au Roi sans respit querre ;
Si li contèrent, sans délai,
Tout ainsi com je conté l'ai,
La response qu'il respondi
Et que il venroit ains midi.
Li Rois en fu lies durement; 5710
Jehan apela erranment
Et dist qu'il ira contre lui
Et tous les autres avoec lui ;
Jehans durement l'en mercie.
Adont ont la vile laissie.
Et la Roïne qui le seut
Du père Blonde grant joie eut.
Ses cars a fait tous retorner.
Car contre lui vaurra aler.
Qui dont véist par les conrois 5720
Tourner chevax et palefrois
Où chevalier ert séant,
Il deist bien, ce vous créant.
Que de chevaliers sont .ij. mile,
Estre les bourgois de la vile,
• MS. Roi.
Qui tuit estoient issu hors,
Par le congic sa dame lors
Blonde sur son palefroi monte;
Plus de .XXX. dames, par conte.
Pour sa compaignie montèrent; 5730
En cevauçant cançons canterent
Et li chevalier respondoient ;
Ainsi le petit pas aloient
Contre celui qui ne demeure.
Car jà ne cuide veoir Teure
Qu'il soit venus à Dant-Martin.
De Clermont fu mus au matin ;
Si chevaucha la matinée.
Un pars devant tierce passée
Apreceues les grans routes 5740
Qui contre lui venoient toutes.
De la joie qu'il demenoient
Trestuit li plain retentissoient ;
Li quens les voit, à ses jens dit
Qu'aine mais si bêle gent ne vit.
Ses gens mie ne s'en descordent ;
Mais à son dit moût bien s'acordent.
Bien set li quens qu'en ceste voie
Vienent tuit pour lui faire joie.
Tant chevaucierent, ce me semble, 5750
Que l'une route à l'autre assamble.
Tost seut li Rois que li quens fu Et au conte tost dit refu Qui fu li Rois ne la Roine.
Là n'eut pas samblant de haine,
Mais d'acointance et d'amistié.
De .ij. pars descendent à pie Li Rois et cil qui o lui sont Le conte moût bienviegné ont.
" Biau sire quens, ce dist li Rois, 5760
*' Moût avés or fait que courtois " De venir en nostre païs. " Pour peur de vous esbahis " Estoit vostre fille et vos genres, " Qui ne sont mie ore des menres ; " Car pour leur sens et leur bonté " Leur ai donné une conté.
*' Se il se sont vers vous mesfait " Force d^amors leur a che fait, " Merci vous en crient andous." 5770
Adont se misent à jenous S^ fille et Jehans devant lui, Jointes mains li crient merci :
" Sire, pour Dieu, ce li dist Blonde, " Jamais n'eusse joie el monde *' Se mes amis fust par moi mors, " Ains que de moi éust confors, " Dut-il morir, bien le saciés.
" Or nous a tant amours sachiés " Que nous sommes andui d'un cuer; 5780
" Tous anuis avons jeté fuer ^ " Se nous poons à chief venir " De vostre voloir maintenir.
" — Sire, pour Dieu, ce dist Jehans, " S'il vous plaist prendre amende mens • MS. puer.
" De riens que je mesfait vous aie
" Je me mec en vostre manaie.
" Car s'a la mort me metiiés
" Pis faire ne me poriiés
" Que m'éust fait la départie 5790
" De moi et de ma douce amie.
" Car tout çou m'a fait force faire,
" Ou à mort me convenist traire.
" Gluant à li servir me méistes
" En péril de mort me meistes ;
" Mais par la francise de li
" M'a jeté hors de tout anui,
" Se nous vostre gré avions
" Riens plus ne demanderions,
" Si vous pri que vous nous portés 5800
" Bon cuer et del vous déportés."
Li quens respont : " Or vous levés
" De çou durement me grevés
" Que tant à jenillons vous voi ;
" Se ce n'estoit fors pour le Roi
" Qui de ceste acorde me prie,
" Ne l'escondiroie-ge mie.
" Tous courons de cuer vous pardoing
" Et quanques j'ai vous abandoing."
A tant les lieve et si les baise, 5810
Dont leur cuers durement aaise.
Et pour les .ij. sereurs Jehan
Et les .iij. frères, en cest an
N'auroie conté la manière.
Ne le biau samblant, ne la ciere
Qu'il s'entrefont jus la Roine, Ne mist mie entr'aus la haine, Mais amour et miséricorde De tous courous a fait acorde.
Atant es chevaus remontèrent 5820
Ne de chevaucier ne finerent Devant qu'il entrent en la vile, Où il avoit plus de .x. mile, De bourgoises bien acesmées.
Qui les routes ont saluées, Le Roi leur signeur, la Roine.
Là oïssiés mainte buisine, Maint moinel et maint tabour, Et maint grant cor Sarrazinour ; Mainte cytole et mainte muse. 5830
N'est mervelle se on i muse.
Ces courtines, ces estruraens, Ces autres apparillemens, Ces trompes que devant aus vont.
Ces danses que li vallet font, Tant estrumens devans aus sone Que toute la vile en ressone.
D'erbe vert estoient jonchies Parmi la vile les chauchies.
En tel soûlas et en tel joie 5840
Ont tant maintenue leur joie Qu'el castel, au perron, descendent :
Plus de .iiij^. leur mains tendent À destriers leur signeur tenir, Dont véissiés sales emplir.
Es chambres et es garderobes
Vont les clames cangicr leur robes.
Et li chevalier el paies.
Li disners, qui ne fu pas lais
Fu es pavillons aprestés. 5850
Adont ne sont plus arrestés :
Li trompeur li auwe trompèrent,
Li chevalier là s'aiinerent.
Es pavillons es vous le Roi
Qui tenoit Blonde par le doi.
Et la Roïne tint le conte.
Après aus venoient, sans conte.
Chevaliers, dames et puceles,
Prestres, clers, bourgois, damoiseles
Li Rois prist le conte u laver. 5860
Ce ne li doit mie grever, Car il n'en valoit mie mains ; Après aus lavèrent leur mains Les dames et li chevalier, Li Rois fist le conte mengier A sa table, et Blonde lès lui.
Et la Roine, sans anui, Rapela chiaus qui mix li sirent ; Après communalment s'assirent À un disner tant n'en vi mes. 5870
Adont aporta on les mes.
Plus en i eut de .xij. paire, Autre mention n'en voel faire.
Jehans et si frère servirent ; Partout servent, partout porvirent CAMD. soc. 2 D
Qu'il ne fausist riens à nului,
Avant leur tourna à anui
Que les napes fuissent ostées,
Ne qu'eussent leur mains lavées ;
Mais quant il lavées les eurent 5880
Li ménestrel vieler keurent.
Et Jehans pour chevaliers estre
S'ala en un peu d'euwe mètre ;
Et ses frères et autres vint,
Et Ici vaut chevaliers devint, Ensi pleut au Roi et au conte,
.xxiiij. furent par conte.
Quant un petit lavé se sont, D'unes cotes vestu se sont.
Après les robes linges blanques, 5890
Li quens cousi Jehan ses mances.
Puis mist à son col un mantel.
Et Blonde s'entremist moût bel.
De ses frères apparillier.
A la nuit alèrent viUier Si com drois fu à sainte eglize, Où il eut en parement mise Mainte courtine bonne et bêle.
Devant tous les nouviaus viele Uns menestereus toute nuit 5900
Pour çou que il ne leur anuit.
Li Rois et toute l'autre gent A qui il estoit bel et gent.
En biaus lis bien fais se coucierent ; Et cil qui vaudrent compaignierent
La nuit les nouviaus chevaliers.
Moût fu li luminaires chiers,
Qui toute nuit art devant aus.
Li quens ne se mut d'avoec aus.
Ne sa fille. Duskes au jour 5910
Firent avoec Jehan séjour ;
Et Jehans Dieu moût mercia
De l'onnour que faite li a.
De tant com croist sa signourie,
De tant Jehans plus s'umelie.
Si tost cora la nuis fu passée.
Et il parçurent la journée,
Une messe firent canter,
Puis se vont tantost reposer,
Pour ce k'il soient mains grevés. 5920
Tant dormirent que fu levés
Li solaus, qui maine le jour,
Dont se levèrent, sans demour
Li Rois et tuit li chevalier ;
Se relevèrent sans targier.
Jà fu tans de la messe oïr :
Et Blonde, qui fait esjoïr
Ciaus qui en li metent leur ex,
Quant il ne pueent avoir mex,
S'est celui jour si bel parée, 5930
Et de si grant biauté pueplée,
Que tout aussi com li solax
Quant il lieve au matin vermax
Et il esclarcist Pair ombrage.
Tout aussi la bêle, la sage
Esclarcist les lix entour li.
Tant sauroie dire de li.
De sa biauté, de sa bonté Que jamais n'aroie conté.
Ne doit mais estre nului grief 5940
Se ma matère m aine à cief :
Tuit et toutes vont al servuise C'on fait cel jour en sainte eglize.
Quant on eut la messe cantée A Jehan a chainte l'espée Li Rois, qui chevalier le fist.
Et après el col li assist Une colée ; et ensement Fist à ses* frères errament.
Onques mais ne vous dis lor nons, 5950
Or le dirai car c'est raisons.
Li premiers après Jehan nés Fu tous jours sages et sénés.
Et fors, et legiers, et apers. Et s'eut non mesire Robers.
Li autres ne fu pas si grans.
Qui eut non mesire Tristans.
Li mainsnés fu et fors et fiers S'eut non mesire Manessiers.
Ciaus a fait chevaliers li Rois, 5960
Qui moût fu sages et courtois ; Et pour leur amour plus de .xx.
Tout leur donna quanqu'il convint.
* MS. asscs.
Puis retournent es pavillons,
Car de disner cstoit saisons.
Si s'assisent, après laver :
Nus ne tint celui à aver
Qui tel disner leur ot fait faire.
De char i avoit tante paire
Que je n'en sai dire le nombre ; 5970
La multitude m'en encombre
De pors, de bues, de venoisons.
De voleilles, de poissons.
Et voient mes à grant plenté
Et bons vins à leur volenté.
Mesire Jehan lès li Roi Sist cel jour et si frère o soi.
Et o la Roïne sist Blonde, Qui ert la plus bêle du monde.
Li servant par laiens randonnent, 5980
A chascun mes les trompes sonnent.
Dames i avoit, qui servoient ; De dras d'or parées estoient.
Devant cascun mes vont cantant.
Partout avoit de joie tant.
Qu'il estoit à cascun avis Tel joie ne vit mais hom vis.
Mais ce fu encore noiens.
Quant on eut mengié par laiens Si commença tel mélodie 5990
Que plus bêle ne fu oïe :
Li pavillon retentissoient Des estrumens qui i estoient.
Quant un peu escouté les eurent
Les dames à caroler queurent :
Là eut mainte dame parée,
Là eut mainte cançon cantée.
Là eut, à grans remuemens,
Cangié mains apparillemens.
Plus bêle carole ne fu. 6000
Quant ele fin a vespres fu,
Si les alèrent escouter.
Après vespres revont souper,
Après souper dusk'à la nuit
Remenèrent joie et déduit.
Qui dont véist les tors de cire
Par les pavillon tire à tire,
Ne quidast mie par samblance
C'on pesast la cire à balance,
Ains sambloit que pour noent fust ; 6010
Comment que la nuis orbe fust
Entour au véoient bien cler.
Avant fu près de l'ajourner
Que les caroles derompissent.
Mais en la fin se départissent
Ne peurent pas durer tous jours,
Tuit vont jesir tant qu'il fu jors.
Celé nuit fist Jehans de celé Dame, qui estoit damoisele ; De tous déduis sont à la voie, 6020
Tous jours plus et plus sont en joie.
Comment qu'il leur déust grever Les convint au matin lever
Pour chiaus qui volrent congié prendre ;
Mesire Jehans volt mont tendre
A aus priier, mais ne poet estre,
Chascuns volt r'aler en son estre.
A grant paine retint le Roy
Et la Roine avocques soi.
Et li quens à ciaus qui s'en vont, 6030
Selonc chou qui valent et sont.
Donne joiaus de mainte guise.
Dont cascuns l'aime moût et prise.
Le Roi retinrent .iiij. jors :
Moût fu deduisans leur sejors,
Es riAneres vont as faucons
Et es fores as venoisons.
Au bon conte de Senefort
Pria li Rois qu'il se déport
En ses fores, en ses castiaus, 6040
De tout veut qu'il soit damoisiaus.
Li quens durement l'en mercie,
Et dist que jamais en sa vie
De son genre ne partira 5
D'aaige est, avoec lui sera
Quant il vaurra en ceste tere,
Quant il vaurra en Engletere ;
Moût fu lies mesire Jehans
Quant il de çou fu entendans.
Et Dieus ! que Blonde en ot grant joie, 6050
Qui voit que ses pères s'otroie
À tout quanques il vaurront faire.
Riens ne li péust autant plaire.
Au chinquime jour, au matin.
Se départi de Dant-Martin
Li Rois Loeys et sa gent.
Ce ne fu mie bel ne gent
As .ij. contes, car s'il peïssent
Moût volentiers le retenissent.
Trois lieuves loing le convoiièrent ; 6060
Li novel chevalier, qui erent
Frère la conte, o lui s'en vont,
Car de sa menie esté ont
Tant comme il furent escuier,
Aussi furent-il chevalier.
Tant que bien leur guerredonna
Femmes et tere leur donna.
Dont il furent riche et manant.
Et tous jours à leur frère aidant.
Li dui conte et avoec aus Blonde 6O70
Au milleur roi ki fust u monde
Prendent congié, et il leur done.
Et son pooir leur abandonne.
A tant départent, si s'en vont,
A Dant-Martin revenu sont,
Et li Rois s'en va à Corbuel.
Mais de lui parler plus ne voel.
As .ij amans voel retorner,
Qui ont loisir de séj orner
En feste, en déduit et en joie ; 6080
Nus ne les het ne ne gerroie.
A Dant-Martin sunt li dui comte.
D'un ostel sont et d'un seul conte.
Ce que l'un plaist et atalente Li autres tantost li présente.
Bonne vie et honeste mainent, Et de Diu honerer se paincnt.
Meisniement la bêle Blonde Fu de tous mauvais visées monde, Ains de mauvaistié n'eut envie ; G090
Tours jors se tient en bonnie vie Avoeques son ami loial, Plain de tous biens et vuit de mal.
Au cbief de l'an ses ij. sereurs Maria à .ij. grans signeurs ; L'ains née au conte de Saint Pol, Que on ne tenoit mie à fol ; Uns siens frères prist la mainsnée, Qui ricement fu mariée.
Robin et son bon maronnier 7000
Revaut ensement marier.
A Dant-Martin eut .ij. bourgoises, Qui furent rices et courtoises ; N'estoient pas de cuer vilaines, Disnes sont d'estre castelaines ; Suers germaines andeus estoient, Mult grant tere et grant mueble avoient. De ces .ij. fist le mariage, De l'ainée à Robin le sage.
Et la mainée au maronnier, 7^10
Du sien leur donna maint denier ; Et maistre de son ostel furent, Qu'ains de sirvir ne se recrurent.
CAMD. soc. 2 E
Puis ot li quens de bêle Blonde
Quatre enfans les plus biaus du monde,
Dont il vint puis grant avantage
Et grant lionour à leur lignage.
Quant il eurent à Dant-Martin
Esté .ij. ans soir et matin,
Si râlèrent veoir leur tere 7t>20
D'Osenefort en Engletere ;
A joie i furent requelli.
Li quens d'Osenefort vesqui
Avoec sa fille bien .x. ans,
Cora preudom et de cuer joians.
Et bien .xxx. ans, après sa mort,
Fu Jehans quens du Senefort
Et de Dant-Martin en Gouele.
.Ij. contés out et femme bêle ;
Moût de bien furent entr'aus deus, 7030
Onques ne seurent estre seus.
Tous jours eurent bêle maisnie.
Et selon Dieu bien ensignie.
Les povres nonains relevèrent.
Les povres femes marièrent;
As bons ki vaurrent honour quere
Douèrent et deniers et tere ;
Moût honourèrent sainte eglize.
Ne feissent en une guise
Vilenie n'outrecuidance, 7040
Tous jors furent d^une acordance.
Tant leur otria Dix de biens,
Que leur amours, pour nule riens,
N'amenuisa ne ne descrut,
Ainçois mouteplia et crut.
Tant s'entramercnt de bon cuer,
Gluainques U uns l'autre à nul fuer
Ne fist l'autre qui li grevast ;
Et s'uns anuis lour alevast
Li autres si le confortoit 70^0
Que souef son anui portoit.
Bien furent des rois dont il tinrent,
Loialment vers aus se maintinrent.
De tout le commun amé furent.
Vers aus firent ce que il durent ;
Pitex furent vers povre gent,
Del leur donerent larguement.
Quant en France manoir venoient
Tout le païs lie en faisoient,
Et Engletere ensement. 7^60
En ce point furent longuement,
Tant que Dix, qui sera sans fin,
Les fist venir à bone fin.
Par ce romans poront entendre Tuit cil qui lor cuer vaurront tendre A honeur, et honte laissier, Que cascuns se devroit plaissier Et travillier et cors et cuer A çou que il vigne en haut fuer.
Entendes bien en quel manière, 707'^
J'entens que cascuns honeur quiere :
Je n'entens pas par usurer.
Mais par son sens à mesurer
Et servir deboinairement, Et à soi tenir loialment, Et à estre courtois et dous, Et à savoir estre avoec tous, Et à porter bonne parole ; Car cil, à escient, s'afole,
Ou li mauvaise corages tire 70^0
Tant qu'il s'entrement de médire.
Tant a mauvaise compaignie En homme, qui est de tel vie.
Qui tel langue a, li maus feus l'arde Que plus est poignans que laisarde ; Après qui veut en haut monter, Son cors et son cuer dooit douter A estre atrempés, et soi taire Duskes à tant qu'il doie plaire.
Et si doit deboinaires estre. 7090
Et se il avient qu'il ait mestre.
Il doit aprendre son corage.
Car ensi le font tuit li sage.
S'il voit son maistre bon et fin, Bien le sive dusk'en la fin ; Et s'il le voit trop mescréant, Saciés, pour voir le vous créant, Ke sagement s'en doit retraire Et soi garder de son afaire.
Ne pour service ne l'ait nus. 7100
Ice dont il est plus tenus.
C'est à Dieu cremir et amer, Et à haïr le mal amer,
Qui laisseroit Diu pour nului,
Trop fol serjant aroit en lui ;
Car nus ne poct venir pour rien
Se Dix ne li consent à bien.
Toutes amours fait bon tenir
Dont on puet à bon cief venir ;
Et s'on aquiert aucue cose 711*'
On doit avoir en son cuer close
La volentc de bien despendre.
Car cascuns, pour voir, doit entendre
Que riens del mont n'est hiretages.
Bien le puet aquerre li sages,
Et après bien mètre le doit.
Autrement ne mètre le doit
A cose ki soit à che monde.
Car il en carroit en tel monde
Qu'en infer en seroit jetés, / 1 20
Où il aroit sans fin durtés.
Jehans conquist par son savoir
S'amie et grant plenté d'avoir,
Mais en tere riens n'emportèrent
Fors çou que pour Dieu en donnèrent ;
Il ouvrèrent si comme il durent
Qu'aine de bien faire ne recrurent.
Or si pregnent garde li sage,
Car à bon port vient qui bien nage ;
C'est pechiés d'estre trop oisseus. ^^SO
Or soit donques cascuns viseus
De bien despendre et bien aquerre,
Qu'anemis ne nous mete en serre.
Mal prie cil qui lui oublie.
Pour CDU n'oblierai-ge mie
Que je ne vous pri et requier
Que vous voelliés à Dieu priier
Que Phelippe de Reim gart
Et de paradis li doinst part.
Car ce fu cil qui s'enliraa 7140
Tant que il ce conte trouva.
Ci faut de Jehan et de Blonde.
Ains n'eut plus vrais amans el monde,
Ne jà n'aura, si com j'espoir,
Je n'en sai plus au dire voir.
EXPLICIT de JEHAN ET DE BLONDE.
RETURNTO the circulation desk of any University of California Library
or to the
NORTHERN REGIONAL LIBRARY FACILITY
University of California
Richmond Field Station, BIdg. 400
1301 South 46th Street
Richmond, CA 94804-4698
Sources et licence
Texte : https://archive.org/details/romanceofblondeo00beaurich. Domaine public ; numérisation mise à disposition par Internet Archive. Mise en forme : liregratuitement.com. Tout ce que nous ajoutons reste libre.
OEBPS/nav.xhtml
Table des matières

		The romance of Blonde of Oxford and Jehan of Dammartin

		The romance of Blonde of Oxford and Jehan of Dammartin

		CAM. SOC. H

		X. chevaliers n'éust o lui, Et ses frères que moût amoit

		Sources et licence





